অবিশ্ৰান্ত / AVISHRANTA - an Assamese Blog : April 2013\nআই.পি.এল. চাই আছো ৷ প্ৰাপ্তিয়ে প্ৰশ্ন কৰিলে, ‘‘দেতা এন. ফ্ৰাংক কোন আছিল ?’’\nতাই আকৌ সুধিলে, ‘‘ডায়েৰী মানে কি ?’’\n‘‘তুমি ক’ত গম পালা এন ফ্ৰাংকৰ কথা ?’’\nমোৰ কথাত বৰ গুৰুত্ব নিদি তাই কৈ গ’ল, ‘‘বৰ্ল্ড ৱাৰ টু নাইন্টিন ফৰ্টীটুত আৰম্ভ হৈছিল ?’’\nগম পালো আজি আই.পি.এল চোৱা নহ’ব ৷\nদুয়ো বিচনাত উঠি ল’লো ৷\nআৰম্ভ কৰিলো এন ফ্ৰাংকৰ ডায়েৰীৰ কথা ৷\nআৰম্ভ কৰিলো দ্বিতীয় বিশ্বযুদ্ধৰ কথা ৷\nপ্ৰাপ্তিয়ে দুয়োখন বিশ্বযুদ্ধৰ কথা অলপ অচৰপ জানে ৷ জানে মানে সাত আঠ বছৰীয়া ছোৱালী এজনী হিচাবে জানে তাই ৷ কোন চনত হৈছিল, কাৰ কাৰ মাজত হৈছিল, কোন জিকিলে আদি ৷\nদ্বিতীয় বিশ্বযুদ্ধৰ ওপৰত মোৰ বৰ আগ্ৰহ ৷ সেই বিষয়ত চিনেমা পালেই চাওঁ, কেতিয়াবা তায়ো মোৰ সৈতে বহি লয় ৷ তাই মোৰ সৈতে বহিলে দুঘন্টাৰ চিনেমা চাৰি ঘন্টাতো শেষ নহয় ৷ তাইক বহু কথা বুজাব লগা হয় ৷\nতাই হিটলাৰৰ কথা শুনিছে, জানে ৷ গতিকে বৰ অসুবিধা হোৱা নাই বুজাবলৈ কিয় এন ফ্ৰাংকৰ পৰিয়ালে আত্মগোপন কৰি থাকিব লগা হৈছেল ৷\n‘‘প্ৰাপ্তি তুমি মোক হঠাতে সুধি দিলা ৷ সকলো কথা এতিয়া মোৰ মনত নাই নহয় ৷’’\n‘‘হ’ব দেতা, যি মনত আছে কোৱা ৷’’\nমই গুগুলৰ পৰা বিচাৰি কোৱা কথাত কৈ মই যিখিনি নিজেই ক’ব পাৰো বা জানো সেইখিনি শুনিহে তাই ভাল পায় ৷ ভাবি পালো কাৰন বোধহয় দুটা ৷ প্ৰথম কাৰন দেউতাকে বহু কথা যে জানে সেইটো তেতিয়া প্ৰতিপন্ন হয় ৷ দ্বিতীয় তথা আচল কাৰন গুগুলত কিবা এটা বিচাৰি থকা সময়খিনিত তাই অধৈৰ্য্য হৈ যায় ৷\nমই আৰম্ভ কৰিলো, ‘‘ঠিক আছে বাৰু ৷ এন ফ্ৰাংকে ১৯৪২ চনত তেওঁৰ ডায়েৰীখন লিখিবলৈ আৰম্ভ কৰিছিল ৷ তেওঁ..’’\n‘‘দেতা ১৯৪২ত আইতাৰ বয়স কিমান আছিল ৷’’\n‘‘তেতিয়া আইতাৰ জন্মই হোৱা নাছিল ৷’’\n‘‘মামা ককা ?’’\n‘‘আজু মাহী আইতাৰ সমান বয়স হ’ব ছাগৈ এন ফ্ৰাংক ৷’’ মই এনেয়ে অনুমান এটা কৰিলো ৷\n‘‘দেতা আজুককা প্ৰথম বিশ্বযুদ্ধত কোনখন দেশলৈ গৈছিল ?’’\n‘‘মেছপটেমীয়া ! অ অ মই পাহৰি গৈছিলো ৷’’\n‘‘প্ৰাপ্তি, তুমি এতিয়া মেছপটেমীয়াৰ কথা শুনিবা নে এন ফ্ৰাংকৰ কথা ?’’\n‘‘অ অ, কোৱা কোৱা ৷’’ প্ৰাপ্তিয়ে ওঁঠত আঙুলি এটা থৈ তাই যে মনে মনে থাকিব বুজাই দিলে ৷\nএনেকুৱাই হয় ৷ আমি আৰম্ভ কৰো এটা বিষয়ৰ ওপৰত আৰু শেহত আমি কথা পাতি থাকো বেলেগ এটা বিষয়ৰ ওপৰত ৷\nতাই বুজা হোৱাৰে পৰা যে আমি কিমান কথা পাতিলো ! কথা পাতি পাতি কিমান দেশৰ ভ্ৰমণ কৰিলো ঠিক নাই ৷ আমাজনৰ বৰ্ষাবন, পিৰাহনা মাছ, সুমেৰুৰ পেংগুইনৰ জীৱন, সুমেৰুত থকা ভাৰতৰ গংগোত্ৰী, ছাইবেৰীয়া, য়েটী বা তুষাৰমানব, বাৰমুডা ত্ৰিভুজ, আটলান্টিছ নামৰ হেৰুৱা চহৰখন, আটলান্টিছ নামৰ মহাকাশযানখন, কল্পনা চাওলা, স্পুটনিক, এপল অভিযান, আন্তঃৰাষ্ট্ৰীয় মহাকাশ গবেষনা কেন্দ্ৰ, মহানাদ, আলাস্কা, গংগা নদীৰ উৎস, ব্ৰহ্মপুত্ৰৰ উৎস, জাতিংগা, পৰিভ্ৰমী চৰাই, ………..৷\nপ্ৰথমে আচৰিত হৈ সুধিছিলো, ‘‘ক’ত গম পালা এইটোৰ কথা ?’’\n‘‘ছোটা ভীম (বা টম এন জেৰী)ত দেখুৱাইছিল ৷’’\nএই কাৰ্টুনবোৰ চাই বহুত ভাল কথাও শিকিব পাৰি ৷ পাছে আমি জাতিংগা, ব্ৰহ্মপুত্ৰৰ উৎস আদি দুটামান কথাৰ বাহিৰে অসম সম্পৰ্কীয় বেছি কথা পতা নাই ৷ অসমৰ কথা ছোটা ভীমত নেদেখুৱাই ৷ গতিকে তায়ো মোক সোধাই নাই, মোৰো কোৱা নহয় ৷\nপ্ৰাপ্তিৰ লগত কথাবোৰ পাতি থাকি ভাল পাওঁ ৷ কাৰন প্ৰাপ্তিৰ মাজত নিজকে বিচাৰি পাওঁ ৷\nপ্ৰাপ্তিৰ দৰে মই সৰু থাকোতে ময়ো দেউতাক এনেদৰে কথা সুধিছিলো ৷ গুগুল নথকা দিনতো দেউতাই মোক যিমান পাৰে সিমান কথা বুজাই দিছিল ৷\nপ্ৰাপ্তিৰ দৰে ময়ো দেউতাৰ সৈতে কথা পাতি থাকোতে এটা বিষয়ত আৰম্ভ কৰি বেলেগ বিষয়ত শেষ কৰিছিলো ৷\nমই প্ৰাপ্তিক কোৱাৰ দৰে দেউতায়ো মোক কৈছিল, ‘‘বুবী, এতিয়া তুমি এইটো শুনিবা নে কোনটো কথা শুনিবা ?’’\nপ্ৰাপ্তিৰ দৰে ময়ো তেতিয়া ওঁঠত আঙুলি থৈ কৈছিলো, ‘‘অ অ, কোৱা কোৱা ৷’’\nপাছে মাজে মাজে এটা বুজাব নোৱাৰা ধৰনৰ বেজাৰে মনটো সেমেকাই দিয়ে ৷\nসেই কাৰনে প্ৰাপ্তিৰ সৈতে যিমান পাৰো এতিয়াই কথা পাতি লৈছো ৷\nতাই যদি মোৰ দৰে হৈ যায় ?\nসৰুকাল চোৱাত দেউতাৰ হাতত ধৰি ধৰিয়ে ফুৰিলো ৷ দেউতায়ে মোক সকলো কথা শিকালে ৷ দেউতাৰ লগতে সকলো কথা পাতিছিলো ৷\nপাছে পঢ়ি শুনি যেতিয়া ‘শিক্ষিত’ হ’লো তেতিয়া জানো মোৰ কি হৈ গ’ল ? এনে লাগিবলৈ ধৰিলে যেন দেউতাই একো নাজানে আৰু মই সকলো জানো ৷ দেউতাক পুৰনিকলীয়া যেন লগা হ’ল ৷ দেউতা ৰৈ থাকে মোৰ সৈতে কথা পাতিবলৈ ৷ মই পাছে নাপাতিলো তেখেতৰ সৈতে দেশ বিদেশৰ কথা ৷\nএতিয়া দেউতা নাই ৷ মই নিজেই ‘দেউতা’ হ’লো ৷ এতিয়া মনত পৰে মোৰ সৰুকালৰ সেই দিনবোৰৰ কথা আৰু মনত পৰে মই শিক্ষিত হৈ অশিক্ষিত হৈ যোৱা সেই দিনবোৰৰ কথা ৷\nআশা কৰিছো মোৰ ছোৱালীজনীয়ে সদায়ে মোক কিবা নহয় কিবা এটা সুধি থাকক ৷\nযিমান দিনলৈ পাৰো তাইক কৈ যাম ৷\nযিমান দিনলৈ পাৰো গুগুল নকৰাকৈয়ে কৈ যাম ৷\nযিমান দিনলৈ পাৰো পুৰণিকলীয়া নহ’বলৈ যত্ন কৰিম !\nস্বৰ্গীয় সদানন্দ দত্ত\n‘‘দেউতা মোক আকৌ ১৯৫০ বৰভূইকঁপৰ কথা কোৱাচোন ৷ বহুদিন আগতে পাতিছিলো মনত আছে নে তোমাৰ ?’’\nPosted by প্ৰতিভু / Pratibhu at 12:22 No comments:\nPosted by প্ৰতিভু / Pratibhu at 19:59 No comments:\nআজি বহু দিনৰ পাছত নিমন্ত্ৰণ নোহোৱাকৈ সোমাই গ’লো বিয়া খাবলৈ ৷\nঅপুৱে ক’লে, ‘‘ দাদা বিয়া এখন আছে খাই আহো ব’লক ৷’’\n‘‘কাৰ বিয়া ?’’\n‘‘মোৰ লগৰ ল’ৰাৰ ৷’’\nএতিমধ্যে মোৰ, অপুৰ আৰু জ্যোতিৰ ভল্গা নদীৰ পাৰে পাৰে হৈ গ’ল ৷\nগতিকে জ্যোতি আৰু মই ক’লো, ‘‘ব’লা ৷’’\nবিয়া খাবলৈ বুলি পালো গৈ চান্দমাৰী কলনীত থকা পূজা মন্ডপৰ সভাগৃহত ৷ বিয়াৰ একো চিন-চাব নাই ৷ অপুৱে ফোন কৰি গম পালে বিয়া ফ্লাই অভাৰৰ তলত থকা পূজা মন্ডপৰ সভাগৃহত ৷ নিশা ১০ মান বজাত হ’লো গৈ উপস্থিত ৷\nনিঃসংকোচে সোমাই গ’লো ৷\nদৰাৰ লগত চিনাকী হ’লো ৷\nঅপুৱেই চিনাকী কৰাই দিলে ৷\n‘‘এইয়া মোৰ দাদা (মোৰ ফালে দেখুৱাই) আৰু এইয়া মোৰ বেষ্ট ফ্ৰেন্ড (দৰাৰ ফালে দেখুৱাই ) ৷’’\nদুই মিনিটমান পাছতে ভাত মুঠি ধৰো বুলি খোৱা ঘৰ পালো গৈ ৷\nভাত খাই থকাৰ মাজতে সুধিলো, ‘‘অপু দৰাৰ নাম কি ?’’\n‘‘দৰাৰ নাম ? মলয় দাস ৷’’\nকাষতে ভাত খাই থকা আন এজনে মাত লগালে, ‘‘হেহ্ দৰাৰ নাম মৃন্ময় শৰ্মা হে !’’\nঠিয় হৈ জ্যোতি, তাৰ কাষত মই\nবাকীদুজনৰ নাম পাহৰিলো\nদৰা ইয়াত নাই\nআমিকেইটাই তেখেতৰ ফালে পোন্ডোৱাকৈ চালো, বেষ্ট ফ্ৰেন্ড কাৰ - তেওঁৰ নে আমাৰ অপুৰ ?\nPosted by প্ৰতিভু / Pratibhu at 11:25 No comments:\nআজি Rajdeep Anecdote Pathakৰ ৱালত এটা পোষ্ট দেখা পালো\n‘‘aaila dibrugarh_ot flyover... ...’’\nতেওঁৰ পোষ্টটো দেখাৰ পাছত বহু পুৰণি কথা এটালৈ মনত পৰি গ’ল ৷\nমই জীৱনত প্ৰথমবাৰৰ বাবে ‘ফ্লাই অভাৰ’ শব্দটো শুনিছিলো চান্দমাৰীৰ আনন্দৰাম বৰুৱাৰ নিৰ্মানৰ সময়ত ৷\nযিদিনা সেই উৰণীয়া সেতুখনৰ আধাৰশিলা স্থাপন কৰিছিল সেইদিনা আমি গুৱাহাটীলৈ আহিছিলো ৷ দেউতাই চান্দমাৰীলৈ লৈ গৈ বুজাই দিছিল, ‘‘এইযে বাটটো দেখিছ, সেইটো ফ্লাই অভাৰখন হ’লে বন্ধ হৈ যাব ৷ এই ফ্লাইঅভাৰখন এনেকৈ গৈ তেনেকৈ ঘুৰিব আৰু সেইফালে গৈ নামিব ৷’’ হাতেৰে অংগী-ভংগী কৰি দেউতাই বহুত কিবা কিবি বুজালে ৷\nগুৱাহাটীৰ পৰা উভটিলো কোকৰাঝাৰলৈ ৷ লগৰবোৰক ক’লো, ‘‘গুৱাহাটীত ফ্লাই অভাৰ নিৰ্মান হৈ আছে ৷’’\nএটাই সুধিলে, ‘‘মানে কি ?’’\nমই উত্তৰ দিলো, ‘‘মানে অভাৰ ব্ৰীজ আকৌ ৷’’\nআন এটাই ক’লে, ‘‘যদি অভাৰব্ৰীজেই হয় তেনেহ’লে ফ্লাই অভাৰ বুলি কিয় কয় ? এহ্ তেনেকুৱা অভাৰব্ৰীজ ফ্লাইঅভাৰ আমিও দেখিছো দে ৷’’\nমই অনুমান কৰিলো গুৱাহাটীত দেখি অহা, শুনি অহা ‘ফ্লাই অভাৰ’ নামৰ অচহুৱা বস্তুটোৰ যাদুৱে কাম কৰা নাই ৷\nঅলপ গহীনাই ক’লো, ‘‘আচলতে ফ্লাইঅভাৰ আৰু অভাৰব্ৰীজ ইমানো একে নহয় ৷ বহুত বেলেগ ৷’’\n‘‘কি বেলেগ ?’’\n‘‘চা অভাৰব্ৰীজখন ৰেললাইনৰ ওপৰেৰে চিধাচিধি পাৰ হৈ যায় ৷ কিন্তু ফ্লাই অভাৰখন তেনেকৈ নাযায় ৷’’\n‘‘তেনেহ’লে কেনেকৈ যাব ?’’\n‘‘ফ্লাই অভাৰবোৰ বেকা কেৰি কৈ যায় ৷ ওপৰতে টাৰ্নিং লৈ লৈ যায় ৷ বেলেগ বস্তু এইটো দে ৷’’\nলগৰবোৰৰ চকু ডাঙৰ হৈ গ’ল, ‘‘হেহ্ ! হয় নেকি ?’’\nসেইদিনাৰ বাবে মই ‘ফ্লাই অভাৰ’ বোলা বস্তুটোৰ এটা আচৰিত ব্যাখ্যা দাঙি ধৰিব পাৰিলো ৷ তাৰ পাছত কোনোদিনে এই কথা মোৰ মনলৈ অহা নাছিল ৷\nআজি ভাবিছো গুগুলকে কৰি চোৱা ভাল হ’ব এই ‘ফ্লাই অভাৰ’ আৰু ‘অভাৰব্ৰীজ’ৰ পাৰ্থক্যনো কি ?\nপাছে গুগুল কৰোতে যিখনহে ওলাল পঢ়িবকে মন যোৱা নাই ৷\nRupamদা বুজাই দিব নেকি ?\nPosted by প্ৰতিভু / Pratibhu at 23:16 No comments:\nদেউতাই কথাটো ভালকৈয়ে বুজিছিল ৷ ল’ৰাটোৰ মগজুটো ঠিকেই আছে ৷ পঢ়া-শুনা কৰিব পাৰিব কিন্তু আত্মবিশ্বাস বোলা বস্তুটো একেবাৰেই নাই ৷ ব্যক্তিত্বৰ বিকাশ হ’ব লাগিব ৷ গতিকে উপায় বিচাৰিবলৈ ধৰিলে ৷ বৰ যত্ন কৰে ইটো-সিটো কৰি ৷\nমেট্ৰিক পৰীক্ষা দিয়াৰ পাছতে CINCAD (এই অনুস্থানটোৰ সম্পূৰ্ণ নামটো পাহৰিলো) নামৰ অনুস্থানটোৱে স্কুল কলেজৰ ছাত্ৰ-ছাত্ৰীৰ বাবে আয়োজন কৰা অনুস্থান এটাত নাম লগাই দিলে ৷ আশা কিৰিছিল ল’ৰা আত্মবিশ্বাস অকনমান বাঢ়িব, ব্যক্তিত্বৰ বিকাশ হ’ব ৷\nতাত গৈ দেখো ইংৰাজীত কথা ক’ব লাগে, নাশ্ৰুত নাভূত কথাৰ উত্তৰ দিব লাগে ৷ ব্যক্তিত্ব বিকাশৰ যি অকমান অৱকাশ আছিল সেয়াও নোহোৱা হ’ল ৷\nসেইবোৰ কথা থাকক বাৰু ৷ আচল কথালৈ আহো ৷\nসেই অনুস্থানটোত ভালেমান ল’ৰা ছোৱালী আহিছিল ৷ তাৰে এজনে মোক বাৰুকৈয়ে আকৃষ্ট কৰিলে ৷ তেওঁক যেতিয়া জীৱনৰ লক্ষ্যৰ কথা সুধিলে, তপৰাই উত্তৰ দিলে, ‘‘মই স্পেছ মেডিচিনৰ ওপৰত পঢ়িম আৰু নাছাত কাম কৰিম ৷’’\nনাছাৰ নাম মই শুনিছো, কিন্তু স্পেছ মেডিচিন ??\nনাই কাহানিও ক’তো শুনা মনত নপৰে ৷ কি বস্তু এইটো ?\nমোৰ যি স্বভাৱ মইআৰু ক’ত কাৰোবাৰ পৰা জানিবলৈ যত্ন কৰিম স্পেছ মেডিচিন মানে নো কি ? নিজেই বুজিলো ল’লো যে এইটো পঢ়িলে মহাকাশ যাত্ৰীসকলৰ চিকিৎসক হ’ব পৰা যাব ৷ কথাটো বেয়া নহয় কিন্তু ! চিকিৎসকো হ’ব পৰা যাব, লগতে চন্দ্ৰ মঙ্গলগ্ৰহ আদিৰো ভ্ৰমণ কৰিব পৰা যাব !\nল’ৰাজনে ইমান আত্মবিশ্বাসেৰে কথাবোৰ কয়, ইমান আত্মবিশ্বাসেৰে কামবোৰ কৰে ৷ তাকে দেখি মনটো ভাল লাগি যায় ৷ ভাল বন্ধুত্ব হ’ল ৷ কথা পাতি গম পালো তেওঁ মোৰ তেনেই নিকট সম্বন্ধীয় পেহী এগৰাকীৰ ল’ৰা ৷\nCINCADত অনুস্থান শেষ হ’ল ৷ মেট্ৰিকৰ ফলাফল ওলাল ৷ ভালেই কৰিলো ৷ কটনত নাম লগালো ৷ সেই মহাকাশ চিকিৎসকজনৰ লগতো যোগাযোগ নোহোৱা হ’ল ৷ এদিন কলেজ হোষ্টেলৰ পৰা আহিলো ওচৰৰে জজ খেলপথাৰত ক্ৰিকেট খেলিবলৈ বুলি ৷ তাত লগ পায় গ’লো সেই বন্ধুজনক ৷\nবন্ধু বহি আছে এখন ভেছপা স্কুটাৰত, পাছফাল আন এজন ৷ অনুমান কৰিলো পাছফালে বহাজনেই স্কুটাৰৰ মালিক হ’ব ৷ পাছে সেইদিনা জজ খেল পথাৰত যি দৃশ্য দেখিছিলো তাৰ সঠিক বিৱৰণ দিয়াটো মোৰ পক্ষে সম্ভৱ নহ’ব ৷ এতিয়াও মোৰ চকুৰ আগত ভাঁহি আছে সেই দৃশ্য ৷ যি অকনমান পাৰো বাৰু তাৰেই বৰ্ননা কৰিবলৈ যত্ন কৰো ৷\nএক মূহুৰ্তৰ বাবে ভেছপাখন জজ খেলপথাৰত চলি থাকে, পাছ মূহুৰ্তত আগ চকাটোৱে ভূপৃষ্ঠৰ সৈতে ৫০ ডিগ্ৰীমানৰ কোণ কৰি দাং খাই যায় ৷ সেই অৱস্থাতে ভেছপাখন ভালমান দূৰ আগবাঢ়ে ৷ পাছফালে বহি থকা মালিক যেন লগা মানুহজনৰ দুই হাত, দুই ভৰি এক আচৰিত ভংগীমাত মেল খাই যায় আৰু তেখেতে চিঞৰিলৈ ধৰে, ‘‘অই অই, ৰখা ৰখা ! ব্ৰেক মাৰ্ ব্ৰেক মাৰ্ ৷’’\nমালিকেনো কি ৰখাবলৈ কৈছে, কিহত ব্ৰেক মাৰিবলৈ চিঞৰিছে তেখেতেহে বুজিছে ৷ জজ খেলপথাৰত ভেছপাখন যেনিয়ে তেনিয়ে চলি এটা চকাৰ ওপৰতে ঘুৰি ফুৰিবলৈ ধৰিলে ৷ মাজে মাজে আগ চকাটো ধুপুছকৈ মাটিত পৰে ৷ মালিকৰ চিঞৰ বন্ধ হয় ৷ তাৰ পাছ মূহুৰ্ততে আগ চকাটো আকৌ ভূপৃষ্ঠৰ সৈতে ৫০ ডিগ্ৰীমানৰ কোণ কৰি দাং খাই যায় আৰু ভেছপাৰ পগলা দৌৰ আৰম্ভ হয় ৷ সেই সময়ত জজ খেলপথৰাত থকা ক্ৰিকেট খেলুৱৈবোৰৰ কথা বাদ দিলো, তাত ঘাহ খাবলৈ যোৱা গৰু ছাগলীবোৰো যেনিয়ে পায় তেনিয়ে দৌৰিবলৈ ধৰিলে ৷ আগে আগে ক্ৰিকেট খেলুৱৈ, গৰু আৰু ছাগলীৰ দৌৰ, পাছে পাছে ভেছপা স্কুটাৰ ৷\nমোৰ যেনিবা ভাগ্য ভাল আছিল ৷ খেলপথাৰ গৈ পাওঁতে অলপ দেৰী হৈছিল ৷ গতিকে মই গৈ খেলপথাৰৰ ভিতৰ সোমোৱাৰ আগতেই সেই দৌৰা-দৌৰি আৰম্ভ হৈছিল আৰু আতৰৰ পৰা সেই অভূতপূৰ্ব দৃশ্য প্ৰতক্ষ কৰা সৌভাগ্য হৈছিল ৷\nমই বুজিব পৰা নাছিলো বন্ধুৰ প্ৰচেষ্টাটো কি আছিল ৷ এপাক ভেছপা লুটি খাই পৰিল ৷ বন্ধু এফালে চিৎ ভেলেঙা মালিক আনফালে ৷ দৌৰ মাৰি বন্ধুৰ ওচৰ পালো গৈ ৷\n‘‘হেৰা দুখ পালা নেকি ?’’\nচোলা পেন্টৰ ধুলি জোকাৰি জোকাৰি বন্ধুৱে উত্তৰ দিলে, ‘‘নাই নাই পাৰ্টনাৰ, ষ্টিল বডী !’’\nমই আকৌ সুধিলো, ‘‘তুমি আচলতে কৰি কি আছিলা ? দেখি লাগিছিল ভেছপা লৈয়ে স্পেছলৈ যাবা বুলি ৷ আগ চকাটো কিয় ইমান কৈ দাঙি আছিলা ?’’\n‘‘আৰে মই ক’ত দাঙিছো ? নিজেই দাং খাই যায় দেখোন ৷ আজি প্ৰথম চলাবলৈ শিকিছিলো ৷’’\nসেইদিনাৰ পাছত বহু বছৰলৈ তেওঁক লগ পোৱা নাছিলো ৷ মই গৈ অসম অভিযান্ত্ৰিক মহাবিদ্যালয় পালো গৈ, তেওঁ পালেগৈ যোৰহাট অভিযান্ত্ৰিক মহাবিদ্যালয় ৷ স্পেছ মেডিচিন পঢ়া নহ’ল তেওঁৰ ৷ যোৰহাটতে দুবাৰ এবাৰ লগ পালো ৷ মাজে মাজে ঘৰৰ বিয়া-সবাহতো লগ পাওঁ ৷\nযোগাযোগ কমি আহিল ৷ অৰকুটৰ যোগেদি আকৌ যোগসুত্ৰ স্থাপন হ’ল ৷ তাৰ পাছত ফেছবুক আহিল ৷ এতিয়া দৈনিক কথা বতৰা হৈ থাকে ৷\nতেওঁৰ মহাকাশলৈ যোৱাটো এতিয়াও হোৱাগৈ নাই ৷ পাছে কাম কাজবোৰ দেখিলে মাজে মাজে মোৰ ভাব হয় এদিন যদি বন্ধু সঁচাকৈয়ে মহাকাশলৈ যায় কেনেবাকৈ আচৰিত হ’ব লগা একো কথা নাথাকিব ৷ অৱশ্যে তেওঁ গ’লে মহাকাশ চিকিৎসক হিচাবে নাযাব ছাগৈ, যাব ফটোগ্ৰাফাৰ হিচাবেহে ৷ আপোনালোকৰ বহুতেই তেওঁক চিনি পাব পাৰে বুলি নামটো কৈ দিছো – বিক্ৰমজিৎ কাকতি ৷\nPosted by প্ৰতিভু / Pratibhu at 10:56 1 comment:


ঝাৰখণ্ডত শোকাৱহ ঘটনা! কৰম পূজাৰ নিয়ম কৰি থাকোতে সলিল সমাধি সাতজনী ছোৱালীৰ… – News Time Assam by Pratham Khabar\nঘৰ/দুৰ্ঘটনা/ঝাৰখণ্ডত শোকাৱহ ঘটনা! কৰম পূজাৰ নিয়ম কৰি থাকোতে সলিল সমাধি সাতজনী ছোৱালীৰ…\nনিচেই কম বয়সতে মৃত্যুক সাৱটি লোৱা ছোৱালীকেইজনীৰ বয়স ১০ বছৰৰ পৰা ২০ বছৰৰ ভিতৰত আছিল\nঝাৰখণ্ডত সংঘটিত হৈছে শোকাৱহ ঘটনা। কৰম পূজাৰ নিয়ম পালন কৰিবলৈ গৈ মৃত্যুক সাৱটিলে কিশোৰীয়ে। ঝাৰখণ্ডৰ লাতেহাৰ জিলাত সংঘটিত হৈছে এই ঘটনা। শনিবাৰে, কৰম পূজাৰ নিয়ম কৰি থাকোতে পুখুৰীৰ পানীত ডুব যায় সাতজনী ছোৱালী।\nঘটনাসন্দৰ্ভত প্ৰাপ্ত তথ্য অনুসৰি, বালুমথ আৰক্ষী থানাৰ অন্তৰ্গত শ্বেৰেগড়া গাঁৱৰ ১০ গৰাকী ছোৱালী কৰম দালি বিসৰ্জনৰ বাবে গৈছিল।\nনিচেই কম বয়সতে মৃত্যুক সাৱটি লোৱা ছোৱালীকেইজনীৰ বয়স ১০ বছৰৰ পৰা ২০ বছৰৰ ভিতৰত আছিল। মৃতকসকলৰ ভিতৰত ৩ গৰাকী আছিল ভগ্নী। মননদিহ টোলা নিবাসী আকলু গঞ্জুৰ কন্যা আছিল ৰেখা কুমাৰী(১৮), লক্ষ্মী কুমাৰী(১২) আৰু ৰীণা কুমাৰী(১৬)। নিহতসকলৰ আনকেইগৰাকী হৈছে মীনা কুমাৰী(৮), পিংকী কুমাৰী(১৮), সুষমা কুমাৰী(১২), সুনীতা কুমাৰী(২০)।\nঘটনা সন্দৰ্ভত মুখ্যমন্ত্ৰী হেমন্ত চ’ৰেনে দুখ প্ৰকাশ কৰিছে। কৰম পূজাৰ দৰে পবিত্ৰ নিয়ম কৰি থাকোতে ঘটা এই ঘটনাই স্বাভাৱিকতে শোকৰ ছাঁ পেলাইছে ঝাৰখণ্ডত।\n7 girls drown in Jharkhand Jharkhand Karam Puja Immersion News Time Assam Pratham Khabar 24x7 prathamkhabartv


স্কাৰলেট জ'হানছন - অসমীয়া ৱিকিপিডিয়া\n২০১৪ চনত স্কাৰলেট\nনৱেম্বৰ ২২ , ১৯৮৪\nনিউ য়ৰ্ক চিটী, নিউয়ৰ্ক, আমেৰিকা যুক্তৰাষ্ট্ৰ\nঅভিনেত্ৰী, গায়িকা, মডেল\nৰায়ান ৰে'নল্ড্‌ছ (বি. 2008–11)\nভেনেছা জ'হানছন (ভগ্নী)\nস্কাৰলেট জ'হানছন (ইংৰাজী: Scarlett Johansson) (জন্ম ২২ নৱেম্বৰ, ১৯৮৪) এগৰাকী আমেৰিকান অভিনেত্ৰী, মডেল আৰু গায়িকা। তেওঁৰ পিতৃৰ নাম কাৰ্ষ্টেন জ'হানছন আৰু মাতৃ মেলানি স্ল'ৱান।\nজ'হানছনে নৰ্থ (১৯৯৪) বোলছবিৰে অভিনয় জীৱনৰ পাতনি মেলে আৰু পিছলৈমেনী এণ্ড ল' (১৯৯৬) বোলছবিত অভিনয়ৰ বাবে শ্ৰেষ্ঠ মুখ্য অভিনেত্ৰীৰ বাবে ইণ্ডিপেণ্ডেণ্ট স্পিৰিট বঁটাৰ মনোনয়ন লাভ কৰে। দা হৰ্ছ হুইছ্‌পাৰ (১৯৯৮) আৰু ঘ'ষ্ট ৱৰ্ল্ড (২০০১) ছবিৰে তেওঁৰ কেৰিয়াৰৰ গ্ৰাফ উৰ্ধগামী হ'বলৈ ধৰে। গাৰ্ল ৱিথ এ পাৰ্ল ইয়েৰিং (২০০৩) আৰু চ'ফিয়া ক'প'লাৰ লষ্ট ইন্ ট্ৰান্সলেছন (২০০৩) ছবিত তেওঁ প্ৰাপ্তবয়স্কৰ মুখ্য চৰিত্ৰত অভিনয়ৰ সুযোগ পায়। পিছৰখন ছবিৰ বাবে তেওঁ এটা মুখ্য চৰিত্ৰৰ অভিনেত্ৰীৰ এটা বাফ্‌টা বঁটা লাভ কৰে। এই দুয়োখন ছবিয়ে গ'ল্ডেন গ্ল'ব বঁটাৰ মনোনয়নো লাভ কৰিছিল।\nএ লাভ ছং ফ'ৰ ববী লং (২০০৪) ছবিত তেওঁৰ চৰিত্ৰৰ বাবে জ'হানছনে তৃতীয়বাৰলৈ শ্ৰেষ্ঠ অভিনেত্ৰীৰ গ'ল্ডেন গ্ল'ব বঁটাৰ মনোনয়ন লাভ কৰে। জ'হানছনে উডী এলেনৰ মেট্‌ছ প'ইণ্ট (২০০৫) ছবিৰ বাবে আন এটা শ্ৰেষ্ঠ সহ-অভিনেত্ৰীৰ গ'ল্ডেন গ্ল'ব বঁটাৰ বাবে মনোনীত হৈছিল। তেওঁ পিছলৈ উডী এলেনৰ আন দুখন ছবিত অভিনয় কৰে: স্কুপ (২০০৬) আৰু ভিকী ক্ৰিষ্টিনা বাৰ্চিলোনা (২০০৮)। তেওঁৰ ইয়াৰ পিছৰ বোলছবিবোৰৰ ভিতৰত দা আইলেণ্ড (২০০৫), দা ব্লেক দালিয়া (২০০৬), দা প্ৰেষ্টিজ (২০০৬), দা আদাৰ ব'লেইন গাৰ্ল (২০০৮), ভিকী ক্ৰিষ্টিনা বাৰ্চিলোনা (২০০৮) আৰু হি ইজ জাষ্ট নট্ ডেট ইন্‌টু ইউ (২০০৯) উল্লেখযোগ্য। আইৰন মেন ২'' (২০১০), দা এভেঞ্জাৰ্ছ (২০১২) আৰু কেপ্টেইন আমেৰিকা: দা ৱিণ্টৰ চ'ল্‌জাৰ (২০১৪) চলচ্চিত্ৰত তেওঁ মাৰ্ভেল কমিক্ চৰিত্ৰ "নাতাচা ৰ'মান'ফ" ৰূপে অভিনয় কৰিছে আৰু এভেঞ্জাৰ্ছ" এ'জ্ অৱ আল্‌ট্ৰন (২০১৫)ত পুনৰ সেই চৰিত্ৰ ৰূপায়ণ কৰিব। ডন জন (২০১৩) আৰু আণ্ডাৰ মাই স্কিন (২০১৪) বোলছবিত জ'হানছনৰ অভিনয় সমালোচকৰ দ্বাৰা প্ৰশংসিত হয়।\n২০১০ চনত আৰ্থাৰ মিলাৰৰ এ ভিউ ফ্ৰম দা ব্ৰিজৰ ব্ৰ'ডৱে' প্ৰযোজনাত অভিনয়ৰৰ বাবে জ'হানছনে নাটকত শ্ৰেষ্ঠ অভিনেত্ৰীৰ টনী বঁটা লাভ কৰে। ২০০৮ চনৰ ২০ মে'ত এনীৱে' আই লে' মাই হে'ড এলবামৰ জৰিয়তে জ'হানছনে কণ্ঠশিল্পী ৰূপেও আত্মপ্ৰকাশ কৰে। ইয়াত মূলতঃ টম ৱেইট্‌ছৰ গানৰ ক'ভাৰ সংস্কৰণ সন্নিবিষ্ট হৈছিল। পিট য়ৰ্নৰ সৈতে তেওঁৰ কণ্ঠৰ ব্ৰেক আপ এলবামটো ২০০৯ চনৰ চেপ্টেম্বৰত মুক্তি লাভ কৰে।\n২০১২ চনত হলীউড ৱাক অৱ ফে'মত জ'হানছনক এটা তৰাৰ বাবে নিৰ্বাচন কৰা হয়।\n১৯৯৪ ল’ৰা নেলচন স্কাৰলেট জ'হানছন বুলি পৰিচয় দিয়া হয়\n১৯৯৫ কেট আৰ্মষ্ট্ৰং\nমেনী এণ্ড ল’\n১৯৯৬ আমান্দা সীমিত মুক্তি\nমনোনয়ন—শ্ৰেষ্ঠ মুখ্য অভিনেত্ৰীৰ বাবে ইণ্ডিপেণ্ডেণ্ট স্পিৰিট বঁটা\nইফ লুচী ফে'ল\nহ'ম এল’ন ৩\n১৯৯৭ ম’লী প্ৰুইট\n১৯৯৭ সৰু ছোৱালী\nদা হৰ্ছ হুইছ্‌পাৰ\n১৯৯৮ গ্ৰেছ মেকনিন ড্ৰামা চলচ্চিত্ৰত শ্ৰেষ্ঠ কমবয়সীয়া অভিনেত্ৰীৰ য়ংষ্টাৰ বঁটা\nমনোনয়ন—শ্ৰেষ্ঠ সহ-অভিনেত্ৰীৰ ব্ল'কবাষ্টাৰ এন্টাৰ্টেইনমেণ্ট বঁটা – ড্ৰামা, ৰোমান্স\nমনোনয়ন—প্ৰতিভাসম্পন্ন অভিনেত্ৰীৰ চিকাগো চলচ্চিত্ৰ সমালোচক বঁটা\nমনোনয়ন—ফিচাৰ চলচ্চিত্ৰত শ্ৰেষ্ঠ ভূমিকাৰ য়ং আৰ্টিষ্ট বঁটা\nমাই ব্ৰাডাৰ দা পিগ\nদা মেন হু ৱাজণ্ট দেয়াৰ\n২০০১ ৰাচেল 'বাৰ্ডী' এবান্‌ডাছ\n২০০১ ৰেবেকা শ্ৰেষ্ঠ সহ-অভিনেত্ৰীৰ ট'ৰ'ণ্ট' চলচ্চিত্ৰ সমালোচক বঁটা\nমনোনয়ন—শ্ৰেষ্ঠ সহ-অভিনেত্ৰীৰ অনলাইন চলচ্চিত্ৰ সমালোচক সংস্থা বঁটা\nএন আমেৰিকান ৰেপ্‌চ'দী\n২০০১ চুজ্‌চি/চুজান চেন্দৰ (১৫ বছৰ) ফিচাৰ চলচ্চিত্ৰত শ্ৰেষ্ঠ ভূমিকাৰ য়ং আৰ্টিষ্ট বঁটা — মুখ্য তৰুণী অভিনেত্ৰী(এম্মা ৱাটছনৰ লগত যুটীয়াভাৱে)\nমনোনয়ন—ফিচাৰ চলচ্চিত্ৰত শ্ৰেষ্ঠ দলগত অভিনয়ৰ য়ং আৰ্টিষ্ট বঁটা (মে' হুইট্‌মেন আৰু কেলী আন্দ্ৰেজ বান্‌লাকীৰ সৈতে\nএইট লেগ্‌ড ফ্ৰিকচ্\n২০০২ এছ্‌লী পাৰ্কাৰ\nলষ্ট ইন্ ট্ৰান্সলেছন\n২০০৩ চাৰ্ল'ট মুখ্য ভূমিকাত শ্ৰেষ্ঠ অভিনেত্ৰীৰ বাফ্‌টা বঁটা\nশ্ৰেষ্ঠ অভিনেত্ৰীৰ ব'ষ্ট'ন চলচ্চিত্ৰ সমালোচক সংস্থা বঁটা\nশ্ৰেষ্ঠ সহ-অভিনেত্ৰীৰ নিউ য়ৰ্ক চলচ্চিত্ৰ সমালোচকৰ অনলাইন বঁটা\nশ্ৰেষ্ঠ অভিনেত্ৰীৰ আপ্‌ষ্ট্ৰীম বঁটা\nমনোনয়ন—শ্ৰেষ্ঠ সহ-অভিনেত্ৰীৰ ব্ৰ'ডকাষ্ট চলচ্চিত্ৰ সমালোচক বঁটা\nমনোনয়ন—শ্ৰেষ্ঠ অভিনেত্ৰীৰ চিকাগো চলচ্চিত্ৰ সমালোচক সংস্থা বঁটা\nমনোনয়ন—শ্ৰেষ্ঠ অভিনেত্ৰীৰ গ'ল্ডেন গ্ল'ব বঁটা – ম'ছন পিক্‌চাৰ মিউজিকেল বা কমেডী\nমনোনয়ন—শ্ৰেষ্ঠ মহিলা অভিনয়ৰ MTV চলচ্চিত্ৰ বঁটা\nমনোনয়ন—শ্ৰেষ্ঠ অভিনেত্ৰীৰ অনলাইন চলচ্চিত্ৰ সমালোচক সংস্থা বঁটা\nমনোনয়ন—শ্ৰেষ্ঠ সহ-অভিনেত্ৰীৰ চেটেলাইট বঁটা – ম'ছন পিক্‌চাৰ মিউজিকেল বা কমেডী\nগাৰ্ল ৱিথ এ পাৰ্ল ইয়েৰিং\n২০০৩ গ্ৰীট মনোনয়ন—মুখ্য ভূমিকাত শ্ৰেষ্ঠ অভিনেত্ৰীৰ বাফ্‌টা বঁটা\nমনোনয়ন—শ্ৰেষ্ঠ অভিনেত্ৰীৰ ব্ৰিটিছ ইণ্ডিপেণ্ডেণ্ট ফিল্ম বঁটা\nমনোনয়ন—শ্ৰেষ্ঠ অভিনেত্ৰীৰ গ'ল্ডেন গ্ল'ব বঁটা – ম'ছন পিক্‌চাৰ ড্ৰামা\nমনোনয়ন—শ্ৰেষ্ঠ অভিনেত্ৰীৰ লণ্ডন চলচ্চিত্ৰ সমালোচক বঁটা\nএ লাভ ছং ফ'ৰ ববী লং\n২০০৪ পাৰ্চী ৱিল সীমিত মুক্তি\nএ গুড অ’মেন\n২০০৪ মেগ ৱিণ্ডাৰমেয়াৰ সীমিত মুক্তি\nদা স্প'ঞ্জ বব্ স্কুৱাৰপেণ্ট্‌ছ মুভি\n২০০৪ মিণ্ডী কণ্ঠ\nদা পাৰফেক্ট স্ক'ৰ\n২০০৪ ফ্ৰান্সিছ্‌কা কুৰ্টিছ\nইন গুড কোম্পেনী\n২০০৪ এলেক্স ফ'ৰমেন\n২০০৫ জৰ্ডান টু ডেল্‌টা/ছাৰাহ জৰ্ডান\n২০০৫ ন'লা ৰাইছ মনোনয়ন—শ্ৰেষ্ঠ সহ-অভিনেত্ৰীৰ চিকাগো চলচ্চিত্ৰ সমালোচক বঁটা\nমনোনয়ন—শ্ৰেষ্ঠ সহ-অভিনেত্ৰীৰ গ'ল্ডেন গ্ল'ব বঁটা – ম'ছন পিক্‌চাৰ\n২০০৬ চ'ন্দ্ৰা প্ৰেন্‌স্কী\nদা ব্লেক ডালিয়া\n২০০৬ কেথেৰীণ লে'ক\n২০০৬ অ'লিভিয়া ৱেন্‌স্ক'ম্বি\nদা নেনী ডায়েৰীজ্\n২০০৭ এনী ব্ৰেডক\nদা আদাৰ বলেইন গাৰ্ল\n২০০৮ মেৰী বলেইন\nভিকী ক্ৰিষ্টিনা বাৰ্চিল’না\n২০০৮ ক্ৰিষ্টিনা শ্ৰেষ্ঠ দলগত অভিনয়ৰ গ'থাম বঁটা\n২০০৮ চিল্কেন ফ'চ\nহিইজ জাষ্ট নট দেট ইনটু ইউ\nআইৰণ মেন ২\n২০১০ ব্লেক ৱিড' (নাটাচা ৰ’মান’ভা) মনোনয়ন—শ্ৰেষ্ঠ সহ-অভিনেত্ৰীৰ ছেটাৰ্ন বঁটা\nউই বট এ জু\n2012 ব্লেক ৱিড' (নাটাচা ৰ’মান’ভা)\n↑ 1.0 1.1 1.2 "Scarlett Johansson Biography". People. http://www.people.com/people/scarlett_johansson/biography/0,,,00.html। আহৰণ কৰা হৈছে: July 26, 2009.\n↑ "Scarlett Johansson – 'Ghost World'". Los Angeles Times. http://www.latimes.com/entertainment/news/music/la-et-bio-sjohansson-pg,0,7027798.photogallery। আহৰণ কৰা হৈছে: July 28, 2009.\n↑ "Toronto film fest puts on the ritz with promising movie lineup". Utusan Malaysia. June 9, 2003. http://www.utusan.com.my/utusan/info.asp?y=2003&dt=0906&pub=Utusan_Express&sec=Entertainment&pg=en_10.htm। আহৰণ কৰা হৈছে: May 21, 2010.\n↑ "Actress inaLeading Role 2003". British Academy of Film and Television Arts. http://www.bafta.org/awards-database.html?year=2003&category=Film&award=Actress+in+a+Leading+Role। আহৰণ কৰা হৈছে: July 29, 2009.\n↑ 5.0 5.1 "Scarlett Johansson". Hollywood Foreign Press Association. http://www.goldenglobes.org/browse/member/30173। আহৰণ কৰা হৈছে: July 29, 2009.\n↑ Fleming, Mike (October 2, 2012). "Five Actresses Testing For 'Captain America 2′ Role; Black Widow Might Drop By As Well". Deadline.com. http://www.webcitation.org/6B7naLneH.\n↑ Kharas, Kev (February 14, 2008). "David Bowie to guest on Scarlett Johansson's Tom Waits covers record". Drowned in Sound. http://drownedinsound.com/news/2930510.\n↑ Whiteside, Max (January 9, 2008). "Scarlett Johansson to Release Album in May". andPOP. http://www.andpop.com/2008/01/09/scarlett-johansson-to-release-album-in-may/। আহৰণ কৰা হৈছে: April 22, 2008.\n↑ "Jennifer Aniston, Vin Diesel among Hollywood Walk of Fame class of 2012". CBS News. Archived from the original on 2012-07-23. https://archive.is/x8CP.\nৱিকিমিডিয়া কমন্সত Scarlett Johansson সম্পৰ্কীয় মিডিয়া ফাইল আছে।\nৱিকি উক্তিত স্কাৰলেট জ'হানছন’ বিষয় সংক্ৰান্তত উক্তি আছে।\nস্কাৰলেট জ'হানছন সম্পৰ্কে ইণ্টাৰনেট মুভি ডাটাবেছত থকা তথ্য।\nস্কাৰলেট জ'হানছন at People.com\nস্কাৰলেট জ'হানছন at AllRovi\n"https://as.wikipedia.org/w/index.php?title=স্কাৰলেট_জ%27হানছন&oldid=180835"ৰ পৰা সংকলিত\nএই পৃষ্ঠাখন ০৯ আগষ্ট, ২০১৮ তাৰিখে ১৩:২৪ বজাত অন্তিম সংশোধন কৰা হৈছিল।


অসমৰ চাদৰ মেখেলা Lakme ৰ Fashion Week ত - NE FOCUS\nHome সুখবৰ অসমৰ চাদৰ মেখেলা Lakme ৰ Fashion Week ত\nঅসমৰ চাদৰ মেখেলা Lakme ৰ Fashion Week ত\nMysore Fashion Week 2015\nসোণালী সূতাৰ দেশ অসমভুমি। অসমীয়া সংস্কৃতি পৰিচায়ক বুলি কলে সততে আমাৰ চাদৰ মেখেলা যোৰৰ প্ৰসংগ মনলৈ আহে। কাৰণ চাদৰ মেখেলা যোৰৰ আছে সুকিয়া ঐতিহ্য।সম্প্ৰতি সময়ত এগৰাকী অসমীয়া ডিজাইনাৰে প্ৰস্তুত কৰা চাদৰ মেখেলা Lakme Fashion Week ত প্ৰৰ্দশিত হ’ব বুলি প্ৰকাশ হোৱা খবৰে সমগ্ৰ অসম তথা অসমপ্ৰেমী ৰাইজলৈ আনন্দৰ বাৰ্ত্তা কঢিয়াই আনিছে।\nতেখেত সংযুক্তা দত্ত। ঘৰ গুৱাহাটীৰ বেলতলাত। সৰুৰে পৰা কাপোৰৰ ডিজাইন কৰি, পিন্ধি ভালপোৱা দত্তই চৰকাৰী চাকৰি পৰিত্যাগ কৰি ব্যৱসায়ৰ লগত জৰিত হৈ পৰিছিল । NE FOCUS ৰ সৈতে হোৱা এক সাক্ষাৎকাৰত দত্তই কয় যে …. সৰুতে যেতিয়া ডিজাইন কৰি কাপোৰ পিন্ধিছিলো, মোক সকলোৱে প্ৰশংসা কৰিছিল। যাৰ বাবে পৰৰ্ৱতী সময়ত ডিজাইনিঙৰ নিচিনা পেছাৰ লগত জৰিত হৈ পৰিলো।\nউল্লেখযোগ্য যে আগশাৰীৰ ফেশ্বন শ্ব’ Lakme Fashion Week ত অহা ২৮ আগষ্টত তেখেতে ডিজাইন কৰা চাদৰ মেখেলা দেশৰ আগশাৰীৰ মডেল সমুহৰ লগতে মোহময়ী অভিনেত্ৰী বিপাশা বসুৱে পৰিধান কৰিব। দত্তই NE FOCUS ক জনোৱা মতে বহুকেইটা পয্যায় অতিক্ৰমী সেই বিশেষ অনুস্থানলৈ নিৰ্বাচিত হ’ল।সেইহে তেঁও অত্যন্ত সুখী। অসমৰ ঐতিহ্য পৰম্পৰা সমন্ধিত বহুকেইটা ডিজাই, চাদৰ মেখেলা কেইযোৰত তুলি ধৰিবলৈ প্ৰয়াস কৰা হৈছে। স্মৰ্তব্য যে দত্তৰ ১৩ যোৰ চাদৰ মেখেলা বিভিন্ন মডেলে পৰিধান কৰিব।\nএই ভাল খবৰে সকলোকে আনন্দিত কৰিছে । আমিও আনন্দিত। সেয়েহে NE FOCUS য়ে জনাইছে বহু অভিনন্দন। অসমৰ গৌৰৱ ধ্বজা অতুট ৰাখক,এয়াই আমাৰ কামনা…।\nDimpi gogoi saikia August 27, 2016 at 11:49 AM\nReally .. val lagise .janibo par. thnx nefocus..


Candid Chronicles ..বিক্ষিপ্ত : == মিউটাণ্ট ক্ৰনিকলচ==\nআজিৰ দিনৰ ইণ্ডিয়ান টীমটোত যদি গাভাস্কাৰ, দুলীপ চৰদেশাই, বিজয় হাজাৰে, মনচুৰ আলি খান পাটাউডী, আন নেলাগে কপিল দেৱ আদিও থাকে.. আদি থাকে তেন্তে পুৰা খেলখন ৰোহিত আৰু বিৰাটেই খেলিব লাগিব তাত কোনো সন্দেহ নাই। তাৰিণী দা, প্ৰতিভূ দা, অগ্নি এই সকলোবোৰ এসময়ৰ বিখ্যাত কিন্তু আজিৰ ৰিটায়াৰ্ড প্লেয়াৰ। গতিকে দিগন্ত দা আৰু ময়েই ৰোহিত, বিৰাটৰ ভাৱত অৱতীৰ্ণ হৈছো। কিমান চিক্স ফৰ কোনফালে গৈছে তাৰ হিচাপ নোহোৱা হৈছে।\nএইখন খেলৰ 'থীম' কি সোধাতকৈ, কি বাকী থাকিল সেইটো সোধাহে ভাল হব। GST ৰে আৰম্ভ কৰি পেপাৰ মিল, নুমলীগড় চুই, দীপা কৰ্মকাৰক লগ ধৰি এতিয়া আয়ুৰ্ৱেদত জমি উঠিছে এতিয়া।\nকিডনীৰ কাম হল দেহৰ পৰা টক্সিন বিলাক পানীৰ লগত মিহলাই বাহিৰ কৰা। সেয়াই মূত্ৰ। তেন্তে সেই মূত্ৰ দেহৰ কাৰণে উপকাৰী হল কেনেকৈ?\nকিন্তু ইমান ডাঙৰ মানুহে কৈছে যেতিয়া ইয়াত কিবা নিশ্চয় আছে। ৰহস্য কি ইয়াৰ?\nদহ- বাৰটা মগজুৱে তীব্ৰ গতিত চিন্তা কৰিবলৈ লাগিল। কেটেলিষ্ট পৰি থকা মগজকেইটাই তো ফেৰাৰিৰ ৰেচিং কাৰখনত মাইকেল চুমাখাৰ বহি লোৱাৰ গতি ধৰিলে। শেষত এজনে চিঞৰি উঠিল ..\n- কিয়!! ভেকচিনৰ দৰে কাম কৰিব আকৌ!!\n- কেনেকৈ ?\n- আৰে চিম্পল কথা! যিদৰে সাপৰ বিষ অলপ অলপ কৈ খাই থাকিলে এসময়ত মানুহেসেই বিষ হজম কৰিব পৰা হয়গৈ তেনেকে, বিষাক্ত মুত্ৰ অলপ অলপ কৈ বহুদিন খাই থাকিলে এদিন এইবোৰ বিষ হজম কৰিব পৰাকৈ মিউটেচন হৈ যাব। তেতিয়া তুমি মাৰ্কাৰী খোৱা, আৰ্চেনিক খোৱা খাই থাকিব পাৰিবা। এইবোৰে তোমাৰ নোম এডালো লৰাব নোৱাৰিব।\n- কিন্তু, এটা সমস্যা আছে। এই মূত্ৰ-মিউটাণ্ট বোৰ ডেঞ্জাৰাছ মাল হোৱাৰ সম্ভাৱনা আছে।\n- কিয় সৰ্পকণ্যা দেখা নাই চিনেমাত? তেওলোকে সাপৰ বিষ খাই, দেখিবলৈয়ো ধুনীয়া, কিন্তু কেনেবাকে তোমাক চুমা এটা খাই দিলে তুমি ফিনিছ, মৰিলা তুমি...... এফালৰ পৰা নীলা পৰি যাবা।\n- কথাত যুক্তি আছে!! হয় হয় !! ডেঞ্জাৰাছ মাল হব সেইবিলাক!!\nইমানেলেকে ঠিকেই আছিল, হঠাৎ লাগিল লেঠাতো। দিগন্তদাই সৰ্পকণ্যাৰ ৰূপ বৰ্ণনা কৰি থাকোতে অলপ আবেগিক হৈ পৰিল আৰু তেওলোকে জিভাখন উলিয়াই কিদৰে লিকলিকাই থাকে সেইটো অভিনয় কৰি দেখুৱালে। লগে লগে সদনত প্ৰশ্ন উঠিল\n- সৰ্পকণ্যাৰ যদি জিভাখন সাপৰ নিচিনা হৈ যায় তেনে এই গোমূত্ৰ খাই মিউটেচন হোৱা গোকণ্যা বা গোপুত্ৰ আদি বিলাকৰ ৰূপ বা ব্যৱহাৰ কেনে হব?\nখেলৰ পাৱাৰ প্লে' আৰম্ভ হৈ গল।\nকোনোৰ মতে তেওলোক মাজবাটত পেট পেলাই শুই থাকিব, হাজাৰ হৰ্ন মাৰিলেও নুঠে। কোনোৱে হাম্বা হাম্বা কৈ কথা পাতিব বুলিও কলে। প্ৰতিভূদাই বিশেষ নকৈ, তেওলোকে খানাবোৰ এবাৰ খোৱাৰ পাছত আকৌ উকলিয়াই পাগুলি পাগুলি (মানে ভালকৈ চোবাই) খাব বুলি নিজৰ গম্ভীৰ মন্তব্য ৰাখিলে।\nমই আৰু এঢাপ আগুৱাই মাটিত লঠিয়াই ফোৰোহনি মাৰি শিং জোকাৰি দেখুৱালো।\nপিছে শেষত গৈ কোনটো সিদ্ধান্ত হলগৈ সেইটো মনত নাই পৰা পিছে এতিয়া!!\nPosted by abhijitK at 12:52 PM\n=২০০ কবিৰ লিষ্টত নাম সুমুৱাৰ চেষ্টাত লিখা কবিতা==\n== শ্ৰী মাইকেল কুমাৰ ফেল্পচৰ জীৱন গাঁথা ==('আইনা আ...


Freedom 251- কম দামী স্মাৰ্ট ফোন নে এক বৃহৎ বাণিজ্যিক কৌশল!\n২৫১ টকাত এটা স্মাৰ্ট ফোন! অবিশ্বাস্য যেন লাগিলেও ই সত্য। বৰ্তমান সকলোতে ই এটা কোটিটকীয়া কৌতুহলেই হৈ পৰিছে।প্ৰস্তুতকাৰীসকলৰ দাবী ই বিশ্বৰ ভিতৰতে আটাইতকৈ কম দামী স্মাৰ্ট ফোন। ইয়াৰ মূল্যই সকলোৰে চকু কপালত তোলাৰ লগতে আশাৰো সঞ্চাৰ কৰিছে। উৎসাহৰ লগতে কিছু ক্ষেত্ৰত ই বিতৰ্কৰো সৃষ্টি কৰিছে। অৱশ্যে, নতুন কোম্পানী এটাৰ ক্ষেত্ৰত প্ৰডাক্ট এটা মুকলিৰ পূৰ্বে সৃষ্টি হোৱা বিতৰ্ক এয়ে প্ৰথম নহয়। দুবছৰ পূৰ্বে চচিয়েল নেটৱৰ্কিং মঞ্চ WorldFloat এ দাবী কৰিছিল যে, তেওঁলোকৰ ৩ কোটি ৬০ লাখ ব্যৱহাৰকাৰী আছে যাৰ মূল্য প্ৰায় ৩০০ মিলিয়ন আমেৰিকান ডলাৰ। কিন্তু এইটো এটা পাৰিসাংখ্যিক পৃষ্ঠাৰ বাহিৰে আন একো নাছিল। Freedom 251ৰ ৩০,০০০ অৰ্ডাৰ লাভ কৰাৰ পাছতে গ্ৰাহকৰ অত্যাধিক হেঁচা সহ্য কৰিব নোৱাৰি ই কাম নকৰা হ’ল, কাৰণ ৱেবচাইটোৰ চাৰ্ভাৰ এক চেকেণ্ডত ৬ লাখবাৰ হিট হোৱাৰ পাছত বন্ধ হৈ পৰে। পৰিবহণ ব্যয় ৪০ টকা সহ Freedom 251ৰ মূল্য হ’বগৈ ২৯১ টকা, গতিকে ৱেবচাইটৰ চাৰ্ভাৰ ডাউন হোৱাৰ আগলৈ কোম্পানীটোৱে ৮৭,৩০,০০০ টকা সংগ্ৰহ কৰিলে।\nযোৱা দিনকেইটাত বিভিন্ন চচিয়েল মিডিয়াত Freedom 251ৰ যথেষ্ট প্ৰচাৰ হৈছে আৰু সেইদৰে ই যে এটা ডাঙৰ গণ্ডগোল হ’বগৈও পাৰে সেই লৈও প্ৰচুৰ আলোচনা হৈছে। তলত ইয়াৰে কেইটামান দিশ উনুকিওৱা হৈছে-\n১) এপলৰ অনুকৰণঃ স্মাৰ্ট ফোনটোৰ আইকন, হ’ম স্ক্ৰীণ আৰু সমগ্ৰ ইউআই এপলৰ আই ফোনটোৰ দৰে হুবহু একে। এই বিষয়ে যেতিয়া প্ৰশ্ন কৰা হ’ল, উত্তৰত ৰিংগিং বে’লৰ মুখ্য টেকনিকেল বিষয়া বিকাশ শৰ্মাই স্বীকাৰ কৰে যে,তেওঁলোকে এপলৰ আইকন ব্যৱহাৰ কৰিছে। কাৰণ এপলে তেওঁলোকৰ ডিজাইনবোৰ কপিৰাইট কৰি থোৱা নাই।\n২) ৱেবচাইটঃ ৱেবচাইটত যোগাযোগৰ কোনো কথা বিষদভাৱে দিয়া নাই। ইয়াৰ পৰিৱৰ্তে যোগাযোগৰ এখন প্ৰ-পত্ৰ দিয়া হৈছে। এটা সাধাৰণ অনুসন্ধানত প্ৰকাশ পোৱা মতে, ডমেইনটো চলিত বছৰৰ ১০ ফেব্ৰুৱাৰীত পঞ্জীয়ন কৰা হৈছে আৰু ১৪ ফেব্ৰুৱাৰীত আপডেট কৰা হৈছে।\n৩) অনুমতি অবিহনে পুনৰ বিক্ৰীঃ প্ৰডাক্টটো এডকম ব্ৰেণ্ডৰ জৰিয়তে বজাৰলৈ আহিছে, যিটো বগা ৰঙেৰে ঢাকি থৈ তাৰ ওপৰত “Freedom 251” লিখা হৈছে। আৰু এডকমে এই কথা নুই কৰি কৈছে যে, স্মাৰ্ট ফোনটোৰ বিক্ৰী আৰু আনকি নিৰ্মাণ ৰিংগিংবে’লৰ জৰিয়তেহে হৈছে।\n৪) ডেলিভাৰী তাৰিখঃ ডেলিভাৰীৰ তাৰিখ থিক ৪ মাহৰ পিছত দিয়া হৈছে। আনহাতে, ৰিংগিংবে’লে ফোনটোৰ বিক্ৰীৰ বাবে হয়তো অনলাইন বিক্ৰী ৱেবচাইট ফ্লিপকাৰ্ট, স্নেপডীল বা আমাজনৰ লগত ফোনটোৰ আগতীয়া অৰ্ডাৰ গ্ৰহণ কৰাৰ বাবে যোগাযোগ কৰিছে। আন এক ব্যৱস্থা হিচাপে ক্ৰাউডফাণ্ডিং চাইট Indiegogo, Ketto বা Wishberry ৰ জৰিয়তে পুঁজি সংগ্ৰহ কৰি প্ৰডাক্টটো আৰু কিছু উন্নত কৰি তোলাৰো হয়তো চেষ্টা কৰা হ’ব।\n৫) ব্যক্তিগত অৰ্থ বিনিয়োগ হোৱা নাইঃ Freedom 251 মুকলি হোৱাৰ কথা জনাই অনুষ্ঠিত কৰা সংবাদ মেলত বিনিয়োগকাৰী গোষ্ঠী ৰিংগিংবে’লে ব্যক্তিগত ধন কোম্পানীত লগাইছে নেকি বুলি সোধা সাংবাদিকৰ প্ৰশ্নত তেওঁলোকে স্পষ্ট কৰি দিয়ে যে, বিনিয়োগৰ সমূহ ধন ইকুইটি আৰু ডেবট্ ইনভেষ্টমেণ্টৰ জৰিয়তে কৰা হৈছে।\n৬) খৰচঃ বৰ্তমানৰ প্ৰযুক্তিয়ে এইটো খৰচত স্মাৰ্ট ফোন এটা নিৰ্মাণ কৰিব পৰাটো অসম্ভৱ বুলি কৈছে। আনকি চাবচিডাইজড্ হ’লেও অতি কমেও ভাৰতীয় টকাৰ মূল্যত ৩,৮০০ টকা হ’ব লাগে। ইফালে কোম্পানীয়ে এইটো কথাও পৰিস্কাৰ কৰি কৈছে যে, তেওঁলোকে চৰকাৰ বা কোনো তৃতীয় পাৰ্টিৰ পৰা ফোনটোৰ বাবে কোনো চাবচিডি লাভ কৰা নাই। অৰ্থাৎ ‘মেজিক ফৰ্মূলা’টো সম্পূৰ্ণ গোপনীয় কৰি ৰখা হৈছে।\n৭) ৬৫০+ সেৱা কেন্দ্ৰঃ ৱেবচাইটটোত যদিও ৬৫০ৰো অধিক সেৱা কেন্দ্ৰ থাকিব বুলি কোৱা হৈছে,তাত অৱশ্যে এটা সেৱা কেন্দ্ৰৰো নামোল্লেখ নাই আৰু কোন কোন চহৰত থাকিব তাৰো একো উল্লেখ নাই।\n৮) আপুনি Freedom 251ৰ আধা অংশও ক্ৰয় কৰিব পাৰেঃ কোম্পানীৰ ৱেবচাইটটোৱে গ্ৰাহকক স্মাৰ্ট ফোনটোৰ আধা অংশ ১২৫ টকাত ক্ৰয় কৰিব পৰাৰ সুবিধাও প্ৰদান কৰিছে। কিছুমান বিমুখ গ্ৰাহকে টুইটাৰ যোগে এনেধৰণৰ বুকিঙৰ স্ক্ৰীণশ্বট ৰাজহুৱা কৰি দিছে।\n৯) নিৰ্মাণত অলেখ প্ৰতিশ্ৰুতিঃ বুকিং খুলি দিয়াৰ কেইছেকেণ্ডমানতে ৱেবচাইটটোৰ চাৰ্ভাৰ ডাউন হৈ যোৱাৰ কথাটো সকলোতে জনাজাত হৈ যোৱাৰ পাছত বুকিং কৰিব নোৱাৰাসকলে চচিয়েল মিডিয়া যোগে নিজৰ ক্ষোভ উজাৰিলে। চাইবাৰ কাফেৰ মালিকসকলে গ্ৰাহকৰ পৰা টকা লৈ তেওঁলোকৰ জৰিয়তে ফোনৰ বুকিঙৰ ৰছিদ প্ৰদান কৰিছে বুলি যতীন চাওলা নামৰ এজন লোকে টুইটাৰত টুইট কৰিছে।


টকা দিয়ক,চাকৰি লওক; মুম্বাইত প্ৰিণ্ট হৈছিল এপিডিচিএল পৰীক্ষাৰ প্ৰশ্নকাকত, কিদৰে চলিছিল চাকৰিৰ দোকান? -\nHomeআঞ্চলিকটকা দিয়ক,চাকৰি লওক; মুম্বাইত প্ৰিণ্ট হৈছিল এপিডিচিএল পৰীক্ষাৰ প্ৰশ্নকাকত, কিদৰে চলিছিল চাকৰিৰ...\nডিজিটেল ডেস্কঃ পোহৰলৈ আহিছে এপিডিচিএল পৰীক্ষা কেলেংকাৰীৰ ন ন তথ্য। মুম্বাইত প্ৰিন্ট হৈছিল এপিডিচিএল পৰীক্ষাৰ প্ৰশ্নকাকত। পৰীক্ষা কেলেংকাৰীৰ আঁৰত আছে আৰু বহু লোক।\n২০১৮ৰ পৰা চাকৰীৰ বজাৰ আৰম্ভ কৰিছিল দিপাংকৰ দিহিঙীয়াই। ২০১৯ত অনুষ্ঠিত হোৱা পৰীক্ষাৰ এবছৰ আগতেই নিৰ্ধাৰণ হৈছিল চাকৰি পাবলগীয়া প্ৰাৰ্থীৰ নাম ৷ এইজন দিপাংকৰ দিহিঙীয়াই টকাৰ বিনিময়ত নিশ্চিত কৰিছিল বহু প্ৰাৰ্থীৰ চাকৰি ৷ আগতিয়াকৈ পৰীক্ষাৰ প্ৰশ্ন যোগান ধৰিছিল দিহিঙীয়াই ৷ দিহিঙীয়াই নিজেই প্ৰস্তুত কৰা OMR শ্বীট নিজেই গৈ মুম্বাইত প্ৰিন্ট কৰি আনিছিল ৷ আনকি কোনো অস্তিত্ব নথকা ‘নেইকম ইম্প্ৰেচন’ নামৰ এটা বহিৰাগত প্ৰতিষ্ঠানক পৰীক্ষাৰ দায়িত্ব দি তাতো পৰীক্ষাৰ নামত আৱন্তিত টকা আত্মসাৎ কৰিছিল দিহিঙীয়াই ৷ এই বৃহৎ কেলেংকাৰী সংঘটিত কৰিবলৈ বিজুলি ভৱনত এটা নেক্সাছ বনাই লৈছিল দিপাংকৰ দিহিঙীয়াই ৷ বিজুলী ভৱনত এতিয়াও কাম কৰি আছে সেইসকল লোকে৷ দিহিঙীয়াৰ বাবে এই কাম সম্ভৱ হৈছিল একমাত্ৰ ভি কে পিপাৰচেনিয়াৰ কৃপাত৷ পৰীক্ষাৰ বাবে গঠন কৰা সমিতিৰ নেতৃত্বত থকা সেই সময়ৰ মূখ্য অভিযন্তা সঞ্জয় ভৌমিকেও সকলো দায়িত্ব এৰি দিছিল দিহিঙীয়ালৈ ৷ ইয়াৰো একমাত্ৰ কাৰণ আছিল ভি কে পিপাৰচেনিয়াৰ আশীৰ্বাদ ৷ পৰীক্ষাৰ এই বৃহৎ কেলেংকাৰী সংঘটিত কৰা সময়ত দিহিঙীয়াৰ সোঁহাতস্বৰূপ আছিল এপিডিচিএলৰ IT ইঞ্জিনিয়াৰ ডেইজিম হাজৰীকা ৷ ইয়াৰ উপৰিও সেই সময়ৰ শক্তি মন্ত্ৰী তপন গগৈৰ সৈতেও অতি ঘনিষ্ঠ সম্পৰ্ক আছিল দিপাংকৰ দিহিঙীয়াৰ ৷ তপন গগৈৰ আশীৰ্বাদতো এপিডিচিএলত পৰীক্ষাকে ধৰি ভিভিন্ন ক্ষেত্ৰত\nবহু কোটি টকাৰ কেলেংকাৰী সংঘটিত কৰিছিল দিহিঙীয়াই ৷ শনিবাৰে CJM আদালতে ন্যায়িক জিম্মালৈ প্ৰেৰণ কৰা ১০ অভিযুক্তক সোমবাৰে পুনৰ বিশেষ আদালতত হাজিৰ কৰাব মুখ্যমন্ত্ৰীৰ তদাৰকী কোষে ৷ অভিযুক্তকেইজনক নিজৰ জিম্মাত বিচাৰি আদালতত আবেদন জনাব তদন্তকাৰী সংস্থাটোৱে ৷ তাৰ পাছত পোহৰলৈ আহিব এই কেলেংকাৰীৰ আৰু বহু গোপন তথ্য ৷\napdcl exam scam\nPrevious articleপত্নীৰ পোষ্টাৰ বুকুত বান্ধি পথে পথে ঘূৰিছে ডেৰগাঁৱৰ দেৱদাস! ৰূপা, তুমি ক’ত ৰূপা?\nNext articleধৰ্ষিতাই ইউটিউব ভিডিঅ’ চাই নিজেই কৰিলে গৰ্ভপাত; তাৰ পাছত কি হ’ল?


অধ্যায় ৩ঃ কৃত্ৰিম আঁহ আৰু প্লাষ্টিক- বিজ্ঞান- অষ্টম শ্ৰেণী- Chapter 3- Synthetic Fibres and Plastics- Science -Class 8 - Gorajan Goodluck Tutor Centre\nHome class 8 Science অষ্টম শ্ৰেণী বিজ্ঞান অধ্যায় ৩ঃ কৃত্ৰিম আঁহ আৰু প্লাষ্টিক- বিজ্ঞান- অষ্টম শ্ৰেণী- Chapter 3- Synthetic Fibres and Plastics- Science -Class 8\nঅধ্যায় ৩ঃ কৃত্ৰিম আঁহ আৰু প্লাষ্টিক- বিজ্ঞান- অষ্টম শ্ৰেণী- Chapter 3- Synthetic Fibres and Plastics- Science -Class 8\nAdmin August 16, 2021 class 8, Science, অষ্টম শ্ৰেণী, বিজ্ঞান,\n১) কিছুমান আঁহক সাংশ্লেষিক বুলি কোৱা হয় কিয় ? ব্যাখ্যা কৰা ৷\nউত্তৰঃ কিছুমান আঁহক সাংশ্লেষিক বুলি কোৱা হয় কাৰণ এই আহঁবোৰৰ কিছুমানক মানুহে প্ৰস্তুত কৰে ৷ সাংশ্লেষিক আঁহবোৰক মানৱসৃষ্ট আঁহ বুলিও কোৱা হয় ৷\n২) শুদ্ধ উত্তৰত " ✔ " চিন দিয়া ৷\nসাংশ্লেষিক আঁহসমূহৰ পৰা ৰেয়ন বেলেগ, কিয়নো -\n(ক) ইয়াৰ এটা ৰেচম-সদৃশ ৰূপ আছে ৷\n(খ) ইয়াক কাঠৰ-মণ্ডৰ পৰা পোৱা যায় ৷\n(গ) প্ৰাকৃতিক আঁহবোৰৰ দৰে ইয়াৰ আঁহবোৰ বব পাৰি ৷\nউত্তৰঃ সাংশ্লেষিক আঁহসমূহৰ পৰা ৰেয়ন বেলেগ, কিয়নো -\n(খ)✔ ইয়াক কাঠৰ-মণ্ডৰ পৰা পোৱা যায় ৷\n৩) উপযুক্ত শব্দৰে খালী ঠাই পূৰ কৰা ৷\n(ক) সাংশ্লেষিক আঁহবোৰক _______ বা ________ বুলিও কোৱা হয় ৷\n(খ) সাংশ্লেষিক আঁহবোৰক ______ নামৰ কেঁচামালৰ পৰা সংশ্লেষণ কৰা হয় ৷\n(গ) সাংশ্লেষিক আঁহবোৰৰ দৰে প্লাষ্টিকো এবিধ ______ ৷\n(ক) সাংশ্লেষিক আঁহবোৰক কৃত্ৰিম বা মানৱসৃষ্ট আঁহ বুলিও কোৱা হয় ৷\n(খ) সাংশ্লেষিক আঁহবোৰক পেট্ৰ'লিয়াম নামৰ কেঁচামালৰ পৰা সংশ্লেষণ কৰা হয় ৷\n(গ) সাংশ্লেষিক আঁহবোৰৰ দৰে প্লাষ্টিকো এবিধ বহুযোগী ৷\n৪) নাইলনৰ আঁহবোৰ যে বৰ শক্তিশালী সেইটো বুজাবলৈ উদাহৰণ দিয়া ৷\nউত্তৰঃ নাইলনৰ আঁহবোৰ মজবুত, নমনীয় আৰু পাতল ৷ নাইলনৰ আহঁবোৰ উজ্জ্বল আৰু ধুবলৈ সহজ ৷ শিলাৰোহণৰ বাবে ব্যৱহাৰ কৰা পেৰাচুট আৰু ৰছী বনাবলৈও নাইলন ব্যৱহাৰ কৰা হয় ৷ নাইলন সূতা এডাল আচলতে তীখাৰ তাঁৰ এডালতকৈ বেছি শক্তিশালী ৷\n৫) খাদ্য জমা কৰি ৰখাত প্লাষ্টিকৰ পাত্ৰবোৰক পছন্দ কৰা হয় কিয় ?\nউত্তৰঃ খাদ্য জমা কৰি ৰখাত প্লাষ্টিকৰ পাত্ৰবোৰক পছন্দ কৰা হয় কাৰণ এই পাত্ৰবোৰ কম ওজনৰ, কম দামৰ, মজবুত আৰু এইবোৰক ব্যৱহাৰ কৰাটোও সহজ আৰু ই খাদ্যৰ লগতে বিক্ৰিয়া নকৰে ৷\n৬) তাপনমনীয় আৰু তাপদৃঢ় প্লাষ্টিকৰ মাজত থকা পাৰ্থক্য ব্যাখ্যা কৰা ৷\nউত্তৰঃ (ক) যিবোৰ প্লাষ্টিক তপতালে সহজে বিকৃত হয় আৰু সহজে বাঁজ কৰিব পাৰি তেনে প্লাষ্টিকবোৰক থাৰ্ম'প্লাষ্টিক বা তাপনমনীয় প্লাষ্টিক বুলি কোৱা হয় ৷ উদাহৰণঃ পলিথিন , PVC ইত্যাদি ৷ আনহাতে যিবোৰ প্লাষ্টিক এবাৰ আকৃতি দিয়াৰ পাছত পুনৰ তপতালেও কোমলাব নোৱাৰি তেনে প্লাষ্টিকক থাৰ্ম'ছেটিং প্লাটিক বা তাপদৃঢ় প্লাষ্টিক বোলা হয় ৷ উদাহৰণঃ বেকেলাইট , মেলামাইন ইত্যাদি ৷\n(খ) তাপনমনীয় প্লাষ্টিকবোৰ তাপৰ সু-পৰিবাহী, আনহাতে তাপদৃঢ় প্লাষ্টিকবোৰ তাপৰ কু-পৰিবাহী ৷\n৭) তলত দিয়াবোৰ কিয় তাপদৃঢ় প্লাষ্টিকেৰে বনোৱা হয় ব্যাখ্যা কৰা ৷\n(ক) ছছপেনৰ নাল\n(খ) বিদ্যুতৰ প্লাগ/ছুইছ/ প্লাগ ব'ৰ্ড\n(ক) ছছপেনৰ নালঃ\nছছপেন যিহেতু জুইৰ ওচৰত প্ৰায়ে থাকিব আৰু জুইৰ তাপৰ ফলত ইয়াৰ নাল কোমল হৈ যোৱাটো উচিত নহয় সেইবাবে চচপেনৰ নালটো তাপদৃঢ় প্লাষ্টিকেৰে বনোৱা হয় ৷ তাপনমনীয় প্লাষ্টিক লগালে ই তাপৰ প্ৰভাৱত সহজে বিকৃতি হ'ব ৷\n(খ) বিদ্যুতৰ প্লাগ/ছুইচ/ প্লাগ ব'ৰ্ডঃ\nবিদ্যুতৰ প্লাগ/ছুইচ/ প্লাগ ব'ৰ্ড ইত্যাদিবোৰ বিদ্যুত শক্তিৰ লগত সংযোগ হৈ থাকে আৰু এই ছুইচবোৰ মানুহে সদায় ঘৰত ব্যৱহাৰ কৰি থাকে অৰ্থাৎ লাইট অন-অফ কৰিবলৈ নিজৰ হাত ব্যৱহাৰ কৰি থাকে , বৈদ্যুতিক তাঁৰৰ লগত সংযোগ হৈ থাকিলেও এইবোৰ বিদ্যুতৰ কু-পৰিবাহী কাৰণ এইবোৰ তাপদৃঢ় প্লাষ্টিকেৰে বনোৱা হয় ৷\n৮) তলত দিয়া সামগ্ৰীসমুহৰ পদাৰ্তবোৰক "পুনৰাবৰ্তন কৰিব পৰা" আৰু "পুনৰাবৰ্তন কৰিব নোৱাৰা" হিচাপে শ্ৰেণীভূক্ত কৰা -\nটেলিফোনৰ সা-সৰঞ্জাম, প্লাষ্টিকৰ খেলনা, কুকাৰৰ নাল, কেৰি-বেগ, বল-পইণ্ট পেন, প্লাষ্টিকৰ বাটি, বৈদ্যুতিক তাঁৰৰ প্লাষ্টিকৰ আৱৰণ, প্লাষ্টিক চকী, বৈদ্যুতিক ছুইচ ৷\nপুনৰাবৰ্তন কৰিব পৰাঃ\nপ্লাষ্টিকৰ খেলনা, কেৰি-বেগ, প্লাষ্টিকৰ বাটি, বৈদ্যুতিক তাঁৰৰ প্লাষ্টিকৰ আৱৰণ, প্লাষ্টিক চকী ৷\nপুনৰাবৰ্তন কৰিব নোৱাৰাঃ\nটেলিফোনৰ সা-সৰঞ্জাম, কুকাৰৰ নাল, বল-পইণ্ট পেন, বৈদ্যুতিক ছুইচ\n৯) ৰাণাই গ্ৰীষ্মকালৰ বাবে ছাৰ্ট কিনিব খুজিছে ৷ তেওঁ কপাহী ছাৰ্ট নে সাংশ্লেষিক আঁহেৰে তৈয়াৰী ছাৰ্ট কিনাটো উচিত হ'ব ? কাৰণ দৰ্শাই ৰাণাক উপদেশ দিয়া ৷\nউত্তৰঃ ৰাণাই গ্ৰীষ্মকালৰ বাবে ছাৰ্ট কিনিব খুজিছে ৷ তেওঁ কপাহী ছাৰ্ট কিনাটো উচিত হ'ব কাৰণ কপাহী কাপোৰে অতি সহজে ঘাম পানী সমূহ শোষণ কৰি ৰাণাৰ শৰীৰক শীতল কৰি পেলাব , কিনতু সাংশ্লেষিক আঁহেৰে তৈয়াৰী ছাৰ্টে ঘাম পানী শোষণ কৰিব নোৱাৰিব ৷ সেইবাবে মই ৰাণাক ৰাণাক উপদেশ হিচাপে গ্ৰীষ্মকালৰ বাবে কপাহী ছাৰ্ট কিনিবলৈ কম ৷\n১০) প্ৰকৃতিগতভাৱে প্লাষ্টিকসমূহ যে অ-ক্ষয়কাৰী তাক দেখুৱাবলৈ উদাহৰণ দিয়া ৷\nউত্তৰঃ প্ৰকৃতিগতভাৱে প্লাষ্টিকসমূহ যে অ-ক্ষয়কাৰী কাৰণ প্লাষ্টিকে পানী আৰু বায়ুৰ লগত বিক্ৰিয়া নকৰে আৰু সেইবাবে ইয়াক মামৰে নধৰে ফলত ইয়াৰ ক্ষয়ো নহয় ৷\n১১) টুথ ব্ৰাছ এডালৰ নাল আৰু নোমবোৰ একে পদাৰ্থৰে তৈয়াৰী কৰাটো উচিত নে ? ব্যাখ্যা কৰা ৷\nউত্তৰঃ টুথ ব্ৰাছ এডালৰ নাল আৰু নোমবোৰ একে পদাৰ্থৰে তৈয়াৰী কৰাটো উচিত নহয় ৷ টুথ ব্ৰাছ এডালৰ নালডাল অলপ টান হোৱা উচিত আৰু ইয়াৰ নোমবোৰ কোমল হোৱা উচিত ৷\n১২) "পৰাপক্ষত প্লাষ্টিক এৰাই চলিবা" - এই পৰামৰ্শৰ ওপৰত মতামত দিয়া ৷\nউত্তৰঃ "পৰাপক্ষত প্লাষ্টিক এৰাই চলিবা" - এই পৰামৰ্শৰ ওপৰত তলত মতামত দিয়া হ'ল -\nপ্লাষ্টিক পচিবলৈ যিহেতু বহুত বছৰ লাগে, সেয়ে ই পৰিৱেশ-হিতৈষী নহয় ৷ ই পৰিৱেশ প্ৰদুষণ কৰে ৷ ইয়াৰ উপৰি সাংশ্লেষিক পদাৰ্থৰ দহন প্ৰক্ৰিয়া খুবেই লেহেম গতিত হয় আৰু ই সম্পূৰ্ণৰূপে পুৰি নাযায় ৷ দহন প্ৰক্ৰিয়াত প্লাষ্টিকে বায়ুমণ্ডললৈ বহুতো ধোঁৱা েৰি দি বায়ুৰ প্ৰদূষণ ঘটায় ৷ সেইবাবে প্লাষ্টিকৰ ব্যৱহাৰৰ পৰা এৰাই চলিব লাগে ৷\nআমি কেতিয়াবা দেখা পাওঁ যে গৰুবোৰে পেলনীয়া আৱৰ্জনাৰ পৰা খাদ্য খাওঁতে সিহঁতে পলিথিনৰ মোনা আৰু খাদ্য মেৰিওৱা আৱৰণ গিলি থয় ৷ প্লাষ্টিকৰ পদাৰ্থবোৰে গৰুৰ বা আন প্ৰাণীৰ পাকস্থলীত এটা তৰপৰ সৃষ্টি কৰে আৰু ইয়েই প্ৰাণিবোৰৰ মৃত্যুৰ কাৰণ হ'ব পাৰে ৷ সেয়েহ আমি প্লাষ্টিকৰ ব্যৱহাৰৰ পৰা এৰাই চলিব লাগে ৷\nপ্লাষ্টিকৰ মোনাবোৰ য'তে-ত'তে দলিওৱাৰ কাৰণে নলা-নৰ্দমাবোৰ বন্ধ হয় ৷ কেতিয়াবা আমি বৰ অসাৱধান হওঁ আৰু চিপছ্, বিস্কুট আৰ আন খাদ্য মেৰিওৱা আৱৰণবোৰ আলিবাট বা পাৰ্ক বা বনভোজ স্থলীত দলিয়াই দিওঁ ৷ আমাৰ ব্যৱহাৰৰ বাবেই এনে হৈছে ৷ সেইবাবে আমি প্লাষ্টিকৰ ব্যৱহাৰৰ পৰা এৰাই চলিব লাগে ৷\n১৩)"A" স্তম্ভত দিয়া শব্দবোৰক "B" স্তম্ভত দিয়া খণ্ড-বাক্যৰ লগত শুদ্ধকৈ মিলোৱা -\n(i) পলিয়েষ্টাৰ (a) কাঠৰ মণ্ড ব্যৱহাৰ কৰি প্ৰস্তুত কৰা হয় ৷\n(ii) টেফ্লন (b) পেৰাচুট আৰু মোজা বানবলৈ ব্যৱহাৰ কৰা হয় ৷\n(iii) ৰেয়ন (c) কৰাল নলগা/ লাগি নধৰা ৰন্ধন সা-সৰঞ্জাম বনাবলৈ ব্যৱহাৰ কৰা হয় ৷\n(iv) নাইলন (d) সহজে শোটোৰা নপৰা কাপোৰ ৷\n(i) পলিয়েষ্টাৰ (d) সহজে শোটোৰা নপৰা কাপোৰ ৷\n(ii) টেফ্লন (c) কৰাল নলগা/ লাগি নধৰা ৰন্ধন সা-সৰঞ্জাম বনাবলৈ ব্যৱহাৰ কৰা হয় ৷\n(iii) ৰেয়ন (a) কাঠৰ মণ্ড ব্যৱহাৰ কৰি প্ৰস্তুত কৰা হয় ৷\n(iv) নাইলন (b) পেৰাচুট আৰু মোজা বানবলৈ ব্যৱহাৰ কৰা হয় ৷\n১৪) "সাংশ্লেষিক আঁহসমূহৰ উৎপাদন আচলতে বন সংৰক্ষণত সহায় কৰি আছে " - মতামত দিয়া ৷\n১৫) তাপ নমনীয় প্লাষ্টিক যে বিদ্যুতৰ কু-পৰিবাহী সেইটো দেখুৱাবলৈ এটা ক্ৰিয়াকলাপ বৰ্ণনা কৰা ৷\nউত্তৰঃ তাপ নমনীয় প্লাষ্টিক যে বিদ্যুতৰ কু-পৰিবাহী সেইটো দেখুৱাবলৈ তলত এটা কাৰ্যকলাপ বৰ্ণনা কৰা হ'ল-\n[ তাপ নমনীয় প্লাষ্টিক যে বিদ্যুতৰ কু-পৰিবাহী সেই কাৰ্যকলাপটো দেখুওৱাৰ আগতে প্ৰথমতে আমি জানি লওঁ যে তাপ নমনীয় প্লাষ্টিক কাক কয় ? সাধাৰণতে যিবোৰ প্লাষ্টিক তপতালে সহজতে বিকৃত হয় আৰু সহজে ভাঁজ কৰিব পাৰি তেনে প্লাষ্টিকক থাৰ্ম'প্লাষ্টিক বা তাপনমনীয় প্লাষ্টিক বোলা হয় ৷ পলিথিন আৰু PVC(Polyvinyl chloride) থাৰ্ম'প্লাষ্টিকৰ উদাহৰণ ৷ এইবোৰক খেলনা, ফণি আৰু নানান ধৰণৰ পাত্ৰ উৎপাদন কৰাত ব্যৱহাৰ কৰা হয় ৷ ]\nআমাক লাগিব তাপ নমনীয় প্লাষ্টিকঃ ফণি , এটা কোষ , এটা সৰু বাল্ব , তাপদৃঢ় প্লাষ্টিকঃ\nTags # class 8 # Science # অষ্টম শ্ৰেণী # বিজ্ঞান\nBy Admin at August 16, 2021\nTags: class 8, Science, অষ্টম শ্ৰেণী, বিজ্ঞান\nUnknown 23 September 2021 at 20:45\nদুবিধ থার্ম’ছেটিং প্লাষ্টিকৰ উদাহৰণ দিয়া।


Published on September 14, 2021 | News Source: অৰূপ ডেকা\nগুৱাহাটী, ১৪ ছেপ্টেম্বৰঃ প্ৰতিগৰাকী খেলুৱৈয়ে নিজৰ খেলৰ জীৱনটো আন্তৰাষ্ট্ৰীয় মৰ্য্যদাৰে সমাপ্ত কৰিবলৈ চেষ্টা কৰে, আৰু ইয়াৰ বাবে বহুটো প্ৰত্যাহ্বানৰ মাজেৰে পাৰ হৈ সেই পৰ্যায়ত উপনীত হয়। কিন্তু জিম্বাবোৱেৰ এগৰাকী তাৰকা ক্ৰিকেটাৰ ব্ৰেণ্ডন টেইলৰৰ নিজৰ সেই ভাবি থোৱা ইচ্ছাটো পূৰণ কৰিব নোৱাৰিলে, কিয়নো তেওঁ খেলৰ জীৱনৰ অন্ত এক শোচনীয় পৰাজয়ৰ সৈতে সমাপ্ত হৈছিল।\nচিভিল চাৰ্ভিচ ক্ৰিকেট ক্লাবত অনুষ্ঠিত তৃতীয় আৰু অন্তিম এদিনীয়াত আয়াৰলেণ্ডে জিম্বাবোৱেক ৭ উইকেটত পৰাস্ত কৰি শৃংখলাটো ১-১ ত সমতা অৰ্জন কৰিছিল। উক্ত খেলখনত আয়াৰলেণ্ডৰ অধিনায়ক এণ্ড্ৰিউ বালবাৰ্ণীয়ে টছত জয়ী হৈ প্ৰথমে বলিং কৰাৰ সিদ্ধান্ত লয়। জিম্বাবোৱে ৩৪ অভাৰত ১৩১ ৰাণত অল আউট হৈছিল।\nতাৰ পিছত বৰষুণে খেলখন ব্যাহত কৰে আৰু দ্বিতীয়খন ইনিংছ ৩২ অভাৰলৈ হ্ৰাস কৰা হয়। সেই পৰিপ্ৰেক্ষিতত আয়াৰলেণ্ডৰ সন্মুখত ১১৮ ৰাণৰ লক্ষ্য নিৰ্ধাৰণ কৰিব দিয়া হয়। তেনেদৰে আয়াৰলেণ্ডে ২২.২ অভাৰত ৩ উইকেটত ১১৮ ৰাণ সংগ্ৰহ কৰি মেচখন জিকিছিল।\nইয়াৰ পূৰ্বে জিম্বাবোৱে দলটোৰ আৰম্ভণি অতি দুৰ্বল আছিল আৰু অপেনাৰ ব্ৰেণ্ডন টেইলৰ (৭) আৰু উইকেটকিপাৰ বেটছমেন ৰেইছ চাকাবৱা (৫) সোনকালেই আউট হৈ পেভেলিয়নলৈ উভতি আহিছিল। এই খেলখনে ব্ৰেণ্ডন টেইলৰৰ আন্তঃৰাষ্ট্ৰীয় কেৰিয়াৰৰ অন্তিমখন খেল আছিল।\nভাৰাতীয়া দেৱযানীয়ে খুন্দনা মাৰিৰে হত্যা কৰিছিল আণ্টিমাক\nসুস্থ পৰিৱেশত বৰাক অসমৰ অংগ হৈ থকাৰ দাবী প্রথম ময়েই তুলিম\nমৰিয়নিত মিত্রজোঁটৰ প্রার্থীৰ হৈ অগপৰ বিশাল নির্বাচনী প্রচাৰ\nআজি ভাৰত-পাকিস্তানৰ মহাৰণ\nসকলোৱে অখণ্ড ভাৰত-অসমৰ বাবে কাম কৰা উচিত\nপৃথকীকৰণ কোনেও নিবিচাৰে\nমূৰৰ বিষ হ’লে ডিঙিটো কাটিবলৈ পৰামর্শ দিব নেকি:পৰেশ বৰুৱা\nদীঘলীয়া সময়ৰ বাবে ৰাখক কণীবোৰ ভালকৈ, অৱলম্বন কৰক এই সহজ পদ্ধতি আৰু লাভ কৰক সুফল\nব্যৱহাৰ নকৰিলেও আপোনাৰ স্মাৰ্টফোনটো গৰম হৈ পৰে নেকি?কি কি কাৰণে হঠাতে হৈ পৰে গৰম!\nআটা,ময়দা,বেচন,চুজিত সঘনে পোকে ধৰে নেকি? তেনেহলে শীঘ্ৰে পালন কৰক এই সমূহ পদ্ধতি


দক্ষিণ গাৰো পাৰ্বত্য জিলা - মেঘালয়ৰ জিলা Info. About\n★ দক্ষিণ গাৰো পাৰ্বত্য জিলা - মেঘালয়ৰ জিলা ..\n★ দক্ষিণ গাৰো পাৰ্বত্য জিলা\nবঙ ইগ ও জ ল উত তৰ - প ব দ শত বৰপ ট জ ল প ব ক মৰ প জ ল দক ষ ণ ম ঘ লয ৰ উত তৰ গ ৰ প ৰ বত য জ ল আৰ পশ চ ম গ ৰ প ৰ বত য জ ল পশ চ ম ধ ব ৰ জ ল আৰ\nদক ষ ণ আৰ পশ চ ম দ শৰপৰ ব ল দ শ আগ ৰ আছ ইয ৰ প ৱ দ শত ম জ ৰ ম ৰ জ য আৰ উত তৰ - প ৱত অসম অৱস থ ত অসমৰ কৰ মগঞ জ জ ল আৰ ম জ ৰ মৰ আইজল জ ল হ\nসমস ময ক স স ক ত ৰ চ ন বঙ গ আৰ দক ষ ণ - প ব এছ য ত উদ ধ ৰ হ ছ অসমত প ৰথম শত ক ম নত ম গ ল থ ক স স ক ত ৰ স ত ৰপ ত ঘট গ ৰ ক মৰ প আৰ ক ৰ ব প হ ৰৰ স ম\nধ ম ল, ক চ, ছলন ম য মহল য ফ লগৰ য শৰণ য দক ষ ণ গ ষ ঠ - ড ম ছ হ জ ই, ল ল গ ৰ হ জ পৰ বত য ত প ৰ আদ ড ভ বনম হন দ স এই ব ভ জনক\nWikipedia: দক্ষিণ গাৰো পাৰ্বত্য জিলা\nগাৰো সাজপাৰ, জনগষঠৰ, পৰবতয, দকষণ, পযচ, সজপৰ, বশগ, জনগষঠ, কৰত, পযচকনজনগষঠৰউৎসৱ, মছসজপৰ, আদজনগষঠ, class, অসমৰ, গসজপৰ, উৎসৱ, কৰতসকল, অসমৰনদclass, দকষণগপৰবতযজল, গৰজনগষঠ, দক্ষিণ গাৰো পাৰ্বত্য জিলা, মেঘালয়ৰ জিলা. দক্ষিণ গাৰো পাৰ্বত্য জিলা,\nপৰবতয জনগষঠ সজপৰ গসজপৰ কৰতসকল আদজনগষঠ বশগ অসমৰনদclass কৰত জনগষঠৰ উৎসৱ পযচকনজনগষঠৰউৎসৱ মেঘালয়ৰ জিলা. দক্ষিণ গাৰো পাৰ্বত্য জিলা দকষণ class অসমৰ দক্ষিণ গাৰো পাৰ্বত্য জিলা গৰজনগষঠ পযচ দকষণগপৰবতযজল মছসজপৰ গাৰো সাজপাৰ\nClass 8 Social পাঠ7অসমৰ নদ নদী – সমাধান. ৯ গুৱাহাটীৰ পৰা ডিব্ৰুগড়লৈ ব্ৰহ্মপুত্ৰৰ দক্ষিণ পাৰে থকা উপনৈ সমূহৰ নাম লিখা । প্ৰয়োজন উত্তৰ: নদীৰ প্ৰাথমিক বা উচ্চ গতি প্ৰায় পাৰ্বত্য উচ্চ ভূমিতে সীমাবদ্ধ হৈ থাকে । নদীৰ এই বৰাক নৈখনে অসমৰ কাছাৰ জিলাৰ মাজেদি আৰু হাইলাকান্দি আৰু কৰিমগঞ্জ জিলাৰ উত্তৰ অংশৰে বৈ গৈছে । ভাৰত ৮ গাৰো পাহাৰ ।. অসমৰ নদ নদী class 8. The Times of Plainbelts,Meghalaya पोस्ट Facebook. আঠুকাঢ়ি ক্ষমা বিচাৰিলে বিধায়ক ৰূপজ্যোতি কুৰ্মীয়ে, পিছে কিয়? সময় অবাবত নষ্ট নকৰি মাস্ক তৈয়াৰত ব্যস্ত এজন যুৱক কৰণাতংকঃ দুমাহৰ বাবে হোজাই জিলাত ১৪৪ ধাৰা জাৰি.\nঅসমত বিদেশী অনুপ্ৰবেশ, জন গাঁথনিগত. ১.২ বহলভাৱে জিলাখনক পাহাৰ আৰু সমতল নামে দুটা ভূ প্ৰাকৃতিক গোটত ভগাব পাৰি৷ এই জিলাৰ দক্ষিণৰ পাৰ্বত্য অঞ্চলটো সমতলভূমি আৰু অনুচ্চ মালভূমিৰে বিশেষত্বপূৰ্ণ৷ পূব দিশৰ সমতল ডিমাচা কছাৰী, ৰেংমা নগা, কুকি, গাৰো, খাচি আৰু শ্যামসকলে জিলাখনৰ বিভিন্ন স্থানত বসতি দিশে ই গৰম পানী বন্যপ্ৰাণী অভয়াৰণ্যৰ পশ্চিম আৰু দক্ষিণ সীমান্তৰে বৈ যোৱা ধনশিৰি. বৈশাগু. গাৰোসকল Vikaspedia. 28Febuary 2021:গাৰো পাহাৰ স্বায়ত্তশাসিত অসম চৰকাৰৰ অধীনত পাৰ্বত্য জিলা কাৰ্বি আংলং, দুৰ্বৃত্তই বুধবাৰে নিশা দক্ষিণ পশ্চিম এপ্ৰিলৰ গাৰো পাহাৰ স্বায়ত্তশাসিত জিলা. গাৰো জনগোষ্ঠী. বনপালন বিদ্যা কাৰবি আংলং জিলা অসম. Возможно, вы имели в виду:.\nপয়চাংকেন কোন জনগোষ্ঠীৰ উৎসৱ.\nSite Map TIME8. ফলত চুবুৰীয়া পাৰ্বত্য ৰাজ্য অৰুণাচলত মেঘালয়ৰ পশ্চিম গাৰো পাহাৰত ব্যৱসায়িক ডিজিটেল সংবাদ, দক্ষিণ শালমাৰাঃ চুবুৰীয়া ৰাজ্য মেঘালয়ৰ পশ্চিম গাৰো পাহাৰ জিলাৰ. দক্ষিণ পূৱ এছিয়াতেই বলপূৰ্বক অবৈধ অনুপ্ৰবেশকাৰীৰ বিতাড়নৰ লোমহৰ্ষক উদাহৰণ আছে। ১৯৫১ চনৰ লোকপিয়লে দেখুৱাইছিল যে, কাচাৰলৈ চিলেট জিলাৰ পৰা অনুপ্ৰবেশ ঘটা পূৱৰ দাঁতিকাষৰীয়া ৰাজ্য, পাৰ্বত্য অঞ্চল আৰু অসমৰো বিভিন্ন অঞ্চললৈ প্ৰব্ৰজন কৰিছে। গোচৰ ৰুজু কৰা সকলৰ ভিতৰত পূৰ্ববংগীয় মূলৰ মুছলমান আৰু বঙালী হিন্দু, গাৰো, ৰাভা, হাজং. দক্ষিণ আৰু পশ্চিম দিশৰ পৰা নানা জনগোষ্ঠী আৰু ভাষাভাষীৰ লোকৰ প্ৰাচীন কালৰপৰা আৰু পাহাৰ অঞ্চলত বাস কৰা কাৰ্বি, ডিমাছা, কুকি, গাৰো, মাৰ, হাজং, ৰেঙমা, জেমি নগা আদি এই ǀ কাৰ্বি আংলং জিলাৰ মুঠ মাটিকালিৰ ৬৬ শতাংশ অঞ্চল আৰু ডিমা হাচাও পাৰ্বত্য জিলাৰ ৮৫.


আখ্যান - অসমীয়া ৱিকিপিডিয়া\nআখ্যান (ইংৰাজী: Akhyan) এক পৰম্পৰাগত সঙ্গীতিক থিয়েটাৰ তথা গুজৰাটী আৰু ৰাজস্থানী কবিতাৰ এক মধ্যযুগীয় শৈলী। ভাৰতৰ ৰাজস্থান আৰু গুজৰাটত এনে ধৰণৰ আখ্যান প্ৰচলিত আছিল।\nসংস্কৃত ভাষাত আখ্যান শব্দৰ অৰ্থ কোৱা বা বৰ্ণনা কৰা। বাৰ শতিকাৰ সৰ্বজ্ঞ পণ্ডিচ হেমচন্দ্ৰই তেওঁৰ কাব্যানুশাসন গ্ৰন্থত আখ্যান সম্পৰ্কে বৰ্ণনা কৰি কৈছে যে আখ্যান হ’ল গ্ৰন্থিকাৰে অৰ্থাৎ পেচাদাৰী কাহিনী কথকে বৰ্ণনা কৰা ধৰ্মীয় কাহিনীৰ পৰা পাৰ্শ্ব গল্প, যিবোৰ শ্ৰোতাৰ আগত গীত আৰু অভিনয়ৰ যোগেদি পৰিবেশন কৰা হয়। অৱশ্যে পোন্ধৰ শতিকাৰ সন্ত-কবি নৰসিংহ মেহতা আদি অপৌৰাণিক কাহিনীৰ কথকৰ বিবৃতি এই বিৱৰণৰ সৈতে নিমিলে। সাধাৰণভাবে আখ্যান হ’ল- ধৰ্মীয় নিৰ্দেশ অনুসৰণ কৰি দৰ্শক-শ্ৰোতাৰ সন্মুখত গীত আৰু অভিনয়ৰ মাজেদি কথকসকলে কৰা কাহিনী পৰিবেশন। সাহিত্য অকাডেমি বঁটা বিজয়ী গুজৰাটী সাহিত্যিক দোলাৰায় মানকড়ে কৰা বৰ্ণনা মতে, ই বাদ্যযন্ত্ৰৰ সহায়ত উপস্থাপন কৰা কবিতা, য’ত অভিনয়ৰ সুবিধা থাকে।\nকাহিনী কথকে বৰ্ণনা কৰা আখ্যানক মনভাট বা গাগৰিয়া ভাট বোলা হয়। তেওঁলোকে সঙ্গীতৰ সুৰত কবিতা গায় আৰু একক অভিনয় কৰে। তেওঁলোকে আঙুলবোৰত ৰূপ বা তামৰ আঙুঠি পিন্ধে আৰু তামেৰে নিৰ্মিত কলহ বা ধাতুৰে নিৰ্মিত ঠেক মুখৰ ঘূৰণীয়া কলহত আঙুলিৰে টুকুৰিয়াই বজায়। গুজৰাটী ভাষাত মন(অ) বা গাগৰ মানে কলহ। এটা বাদ্যযন্ত্ৰীৰ দলে ঝাঝ, পাখৱাজ, তবলা আৰু হাৰমনিয়াম সংগত কৰে। অন্য সম্প্ৰদায়ৰ মানুহেও আখ্যানৰ ৰচনা কৰিব পাৰে যদিও মনভাটজন কেবল ব্ৰাহ্মণ সম্প্ৰদায়ৰহে হ’ব লাগিব। মধ্যযুগীয় গুজৰাটী সাহিত্যত নকৰ নামৰ এনে এজন বনিয়া সম্প্ৰদায়ৰ আখ্যান ৰচকৰ উল্লেখ পোৱা যায়।\nআখ্যানক বিভিন্ন স্তৱকত ভাগ কৰা হয় আৰু ইয়াক কোৱা হয় কড়বুন। কড়বুন অথবা আবৃত্তিৰ তিনিটা অংশ- মুখবন্ধ (ভূমিকা অথবা প্ৰস্তাৱনা), ধল (বিৱৰণ) আৰু বলন (সাৰাংশ)। মুখবন্ধ হ’ল প্ৰথম দুশাৰী, যিয়ে বক্তব্য বা ঘটনাৰ বিষয়ে পৰিচয় দিয়ে। ধল হ’ল ঘটনাৰ বিস্তৃত বিৱৰণ। বলন মানে হ’ল শেষৰ দুশাৰী, য’ত প্ৰথমে কথিত ঘটনাৰ সাৰাংশ আৰু দ্বিতীয়তে যি ঘটনা বিবৃত কৰা হ’ব, তাৰ বিষয়ে জ্ঞাত কৰা। সকলো আখ্যানৰে কথন এই তিনিভাগত বিভক্ত কৰা হয়। কেতিয়াবা যেতিয়া আৱেগ তীব্ৰ হয়, আখ্যানৰ মাজত পদ ব্যৱহাৰ কৰা হয়।\nযিহেতু আখ্যান ধৰ্মীয় পদৰ সৈতে ঘনিষ্ঠভাৱে সম্পৰ্কিত, ই গণেশ বন্দনাৰ সৈতে আৰম্ভ হয়, যি সকলো বাধা আঁতৰ কৰে। ইয়াৰ পিছত বিদ্যাৰ দেৱী সৰস্বতীৰ বন্দনা। ইয়াৰ পিছত কথকে পুৰাণ, মহাকাব্যৰ পৰা কাহিনীৰ বিৱৰণ দিয়ে। শেষত কথকে লেখকৰ বিৱৰণ, ৰচনাৰ সময় আৰু ৰচকৰ বাসস্থান, পিতৃৰ নাম, বংশ পৰিচয় আদি কিছুমান তথ্য দাঙি ধৰে। কবিতা বা পদবোৰ এটা বা দুটা ফলশ্ৰুতিৰে সমাপ্ত হয়। ফলশ্ৰুতি হ’ল আখ্যান শুনাৰ ফলত শ্ৰোতাৰ কি লাভ হয়, তাৰ বৰ্ণনা। আখ্যান শ্ৰৱণৰ ফলত যে শ্ৰোতাৰ পাপৰ প্ৰক্ষালন আৰু মোক্ষপ্ৰাপ্তি হয়, ৰোগ-ব্যাধি আঁতৰি যায়, সন্তানৰ মুখ দেখে, সম্পদশালী হয়- এইবোৰ বৰ্ণনাই ফলশ্ৰুতি।\n↑ 1.0 1.1 1.2 1.3 1.4 1.5 Datta, Amaresh (1987). Encyclopaedia of Indian Literature. Sahitya Akademi. পৃষ্ঠা. 28, 29, 121–122. ISBN 8126018038. https://books.google.com/books?id=ObFCT5_taSgC.\n↑ Mukherjee, Sujit (1999). A Dictionary of Indian Literature: Beginnings-1850. Orient Blackswan. ISBN 8125014535. https://books.google.com/books?id=YCJrUfVtZxoC&pg=PA11.\n↑ "Dharmiklal Pandya struggles to save dying art of Gujarat Manbhat Akhyan". India Today 12012004. 12 January 2004. http://indiatoday.intoday.in/story/dharmiklal-pandya-struggles-to-save-dying-art-of-gujarat-manbhat-akhyan/1/196824.html। আহৰণ কৰা হৈছে: 12 June 2016.\nগুজৰাটী ৱিকিউৎসত নলাখ্যান\n"https://as.wikipedia.org/w/index.php?title=আখ্যান&oldid=265469"ৰ পৰা অনা হৈছে\nএই পৃষ্ঠাখন ০১ মাৰ্চ, ২০২১ তাৰিখে ০৬:৪৩ বজাত অন্তিম সংশোধন কৰা হৈছিল।


xukhdukh.com May 02, 2014\n১. লণ্ডনৰ টাইমচ হায়াৰ এডুকেচন মেগাজিনে প্ৰকাশ কৰা তালিকাত প্ৰতিষ্ঠাৰ ৫০বছৰৰ কম সময়ৰ ভিতৰতে বিশ্বৰ অগ্ৰণী শিক্ষানুষ্ঠান/বিশ্ববিদ্যালয় ৰূপে পৰিগণিত হোৱা শীৰ্ষ ১০০ৰ তালিকাত ৮৭ তম স্থান লাভ কৰিছে গুৱাহাটী আই.আই.টিয়ে। ১৯৯৪চনত স্থাপিত এই শিক্ষানুষ্ঠানখনে ভাৰতৰ ভিতৰত এই তালিকাত স্থান লাভ কৰা একমাত্ৰ শিক্ষানুষ্ঠান ৰূপেও গৌৰৱ কঢ়িয়াই আনিছে। এই তালিকাত তৃতীয় বৰ্ষৰ বাবে শীৰ্ষ স্থান লাভ কৰিছে দক্ষিণ কোৰিয়াৰ পোহাঙ ইউনিভাৰ্চিটী অৱ চাইন্স এণ্ড টেকনল'জিয়ে।\n২. কালি বিশ্বজুৰি পালিত হ'ল আন্তৰ্জাতিক শ্ৰমিক সংহতি মে' দিৱস। আন আন দেশৰ দৰেই ভাৰত তথা অসমতো স্থানীয় শ্ৰমিক সংগঠন সমূহে শ্ৰমিকৰ নাৰ্যতাৰ দাবীত তথা অধিকাৰ সম্পৰ্কে সচেতনতা বৃদ্ধিৰ বাবে পালন কৰিলে বিভিন্ন কাৰ্যসূচী। কালিৰ দিনটো ৰাজ্য ৰূপে ঘোষিত হোৱা দিন বাবে মহাৰাষ্ট্ৰ দিৱস ৰূপেও পালিত হয় আৰু সেই উপলক্ষে শ্বেয়াৰ বজাৰো কালি বন্ধ থকা বুলি মুম্বাইৰ পৰা সূত্ৰত প্ৰকাশ পাইছে।\n৩. বঙাইগাঁও প্ৰেছ ক্লাৱত উদযাপিত হয় আসাম প্ৰেছ কৰেছপণ্ডেটছ ইউনিয়নৰ একবিংশতিতম প্ৰতিষ্ঠা দিৱস। সেই অনুষ্ঠানতে প্ৰবীণ সাংবাদিক অমৃত পাটগিৰী আৰু ধৰণীধৰ ডেকাক সম্বৰ্ধনা জনোৱা হয়।\n৪. পৃথিৱীৰ আগশাৰীৰ বিশ্ববিদ্যালয়, বেলফাষ্ট আৰু তেজপুৰ বিশ্ববিদ্যালয়ৰ মাজত স্থাপিত হব বহুস্তৰীয় শৈক্ষিক সহযোগিতা। ছয় বছৰৰ বাবে এই সহযোগিতা প্ৰকল্পৰ বাবে ভাৰত চৰকাৰৰ মানৱ সম্পদ মন্ত্ৰালয় আৰু বিশ্ববিদ্যালয় অনুদান আয়োগে যাৱতীয় অনুমোদন জনাইছে। কুইনছ বিশ্ববিদ্যায়ত শৈক্ষিক গৱেষণা, বিদ্যায়তনিক প্ৰশিক্ষণ, দহ গৰাকীকৈ ছাত্ৰ-ছাত্ৰীৰ বাবে বছৰি গ্ৰীষ্মকালীন আবাসিক শৈক্ষিক কাৰ্যসূচী এই প্ৰকল্পই সামৰি লব বুলি তেজপুৰ বিশ্ববিদ্যালয়ৰ সূ্ত্ৰত প্ৰকাশ।\n৫. ডিব্ৰুগড় বিশ্ববিদ্যালয়ৰ বুৰঞ্জী বিভাগৰ শ্ৰীশ্ৰীঅনিৰুদ্ধদেৱ আসনৰ উদ্যোগত নৱ-প্ৰেক্ষাপৃহত উদযাপিত হয় শ্ৰীশ্ৰী অনিৰুদ্ধদেৱৰ ৪৬১তম জন্ম-জয়ন্তীৰ কাৰ্যসূচী। এই অনুষ্ঠান উপাচাৰ্য ডঃ অলক কুমাৰ বৰোগাহাঁইয়ে উদ্বোধন কৰে আৰু কেইবাখনো সত্ৰৰ সত্ৰাধিকাৰে অংশগ্ৰহণ কৰে। এই অনুষ্ঠানতে ডঃ কেশৱানন্দ দেৱ গোস্বামী আৰু ডঃ অমলেন্দু গুহদেৱলৈ সম্বৰ্ধনা জ্ঞাপন কৰা হয়।\n৬. ৰামধেনু যুগৰ প্ৰয়াত সাহিত্যিক, সাংবাদিক দেবী চুতীয়া সোঁৱৰণী বঁটা ২০১৪ চনত প্ৰথম বাৰৰ বাবে সদৌ অসম চুতীয়া ছাত্ৰ সন্থাৰ মৰাণ শাখাই ডোমৰ দলঙৰ লেখক, কবি তথা যুৱ সংগঠক নৱদীপ চুতীয়াক প্ৰদান কৰিছে। বঁটাটো বৰপথাৰত অনুষ্ঠিত সতীসাধনী স্মৃতি দিৱসতে গ্ৰাম্য সাংবাদিক সন্থাৰ কাৰ্যকৰী সভাপতি ত্ৰৈলোক্য চেতিয়াই প্ৰদান কৰে।\n৭. মাজুলী আউনীআটী সত্ৰৰ শ্ৰীশ্ৰী দামোদৰদেৱ ৰাষ্ট্ৰীয় ন্যাস সমিতিয়ে ২০১১ চৱৰ পৰা প্ৰৱৰ্তন কৰা "শ্ৰী শ্ৰী দামোদৰদেৱ ৰাষ্ট্ৰীয় বঁটা" যোৱা ৩০ এপ্ৰিলত চামগুৰি সত্ৰৰ বিশিষ্ট শিল্পী হেমচন্দ্ৰ গোস্বামীক প্ৰদান কৰা হয়। এই বঁটা প্ৰদান কৰি আউনিআটী সত্ৰৰ সত্ৰাধিকাৰ ডঃ পীতাম্বৰ দেৱগোস্বামীয়ে মহাপুৰুষ দামোদৰদেৱৰ বহুমুখী প্ৰতিভাৰ বিষয়ে উল্লেখ কৰে। এই বঁটাত আছে ১৫হাজাৰ টকা, এখন মানপত্ৰ, পিতলৰ শৰাই, বেতৰ বিচনী, কিতাপৰ টোপোলা আৰু এখন পাটৰ চেলেং।\n৮. গুৱাহাটীৰ হৰিজন কলনীত উন্মোচিত হ'ল জ্যেষ্ঠ সাংবাদিক সুদীপ প্ৰকাশ বৰুৱাৰ গ্ৰন্থ "দিকভ্ৰান্ত সাংবাদিকৰ ডায়েৰী" শীৰ্ষক এখনি গ্ৰন্থ।\n৯. ভাৰতৰ ফুটবল প্লেয়াৰ্ছ এছোচিয়েছনৰ ষষ্ঠ বাৰ্ষিক অনুষ্ঠানত চাৰ্চিল ব্ৰাডাৰ্ছৰ ফৰৱাৰ্ড বলবন্ত সিঙে শ্ৰেষ্ঠ ভাৰতীয় খেলুৱৈৰ সন্মান লাভ কৰিছে আৰু তেওঁক সৌৰভ গাংগুলীয়ে বঁটা প্ৰদান কৰে। সিঙে যোৱা ছিজনত সৰ্বাধিক ১৬টা গ'ল দিছিল। আনহাতে বেংগেলুৰু এফ চিৰ প্ৰশিক্ষক এছলি ৱেষ্টউডক শ্ৰেষ্ঠ প্ৰশিক্ষকৰ সন্মান আগবঢ়োৱা হয়। আনহাতে সমৰ্থক (ফেন) প্ৰিয় খেলুৱৈৰ সন্মান লাভ কৰিছে শ্বিলং লাজং ক্লাৱৰ মিডফিল্ডাৰ বৈথাং হাওকিপয়ে।\n১০. ৰাষ্ট্ৰীয় মহিলা ফুটবলৰ ডি গ্ৰুপত পৰহি অসম অৰুণাচল প্ৰদেশ দলক ৮-০ দলৰ ব্যৱধানত পৰাজিত কৰি বৃহত জয় সাব্যস্ত কৰে। অসমৰ হৈ হেট্ৰিকসহ ৰঞ্জুমণি বৰ্মনে চাৰিটা, ডৰথী উৰিয়াই ৩টা আৰু প্ৰণতি বসুমতাৰীয়ে ১টা গ'লেৰে জয় সুনিশ্চিত কৰে। পৰবৰ্তী খেলত আজি অসমে উত্তৰাখণ্ডৰ বিৰুদ্ধে খেলিব।\n১১. সদৌ অসম গৰিয়া যুৱ ছাত্ৰ পৰিষদৰ উদ্যোগত অহা ৩ আৰু ৪ মে'ত ৰঙিয়াৰ হৰদত্ত বীৰদত্ত ভৱনত সদৌ অসম ভিত্তিত জিকিৰ আৰু জাৰী প্ৰতিযোগিতাৰ আয়োজন কৰা হৈছে। প্ৰতিযোগিতাখনিৰ লগত সংগতি ৰাখি এইবৰ্ষৰ বাবে বিশিষ্ট গীতিকৰ-লেখিকা এলি আহমেদলৈ জিকিৰ সম্ৰাট ৰেকিবুদ্দিন আহমেদ বঁটা আগবঢ়াইছে। এই বঁটাত নগদ ৫০হাজাৰ টকাৰ উপৰিও এখন প্ৰশস্তি-পত্ৰ প্ৰদান কৰা হব।\n১২. আজিৰে পৰা দুদিনীয়াকৈ গুৱাহাটীৰ নেহৰু ষ্টেডিয়াম চৌদহৰ তৰুণৰাম ফুকন ইনড'ৰ ষ্টেডিয়ামত অনুষ্ঠিত হৈছে উত্তৰ পূৱৰ শিক্ষাখণ্ডৰ সৰ্ববৃহৎ কেৰিয়াৰ প্ৰদৰ্শনী এডুফেষ্ট। এইবাৰ পূৰ্বৰ তুলনাত বৃহৎ পৰিসৰত ভাৰতৰ নানা প্ৰখ্যাত মহাবিদ্যালয়, বিশ্ববিদ্যালয়ৰ উপৰিও জাৰ্মানী, থাইলেণ্ড আৰু আমেৰিকাৰৰো উচ্চ শিক্ষা প্ৰতিষ্ঠানে অংশগ্ৰহণ কৰিছে। অভিভিৱক তথা শিক্ষাৰ্থী সকলে উচ্চ শিক্ষা তথা নিযুক্তিৰ সম্ভাৱনা সন্দৰ্ভত প্ৰদৰ্শনী যোগে তথ্য সংগ্ৰহ কৰিব পাৰিব।\n১৩. শিক্ষাবিদ, সাংবাদিক তথা মানৱ অধিকাৰ আয়োগৰৰ প্ৰাক্তন সদস্য শৰৎ মহন্ত সোঁৱৰণী বক্তৃতানুষ্ঠান প্ৰথমবাৰৰ বাবে অনুষ্ঠিত হ'ল ৰয়েল গ্ৰুপ অৱ ইনষ্টিটিউচনৰ সহযোগত, শিক্ষানুষ্ঠানটোৰ প্ৰেক্ষাগৃহত। এই বক্তৃতানুষ্ঠানত অংশ লৈ খ্যাতনামা লেখক -সাংবাদিক সুদীপ চক্ৰৱৰ্তীয়ে "লুক ইষ্ট পলিচী"ৰ প্ৰকৃতাৰ্থত কাৰ্যকৰীকৰণৰ বাবে উত্তৰ-পূৱৰ ৰাজ্য সমূহেই নিজাববীয়াকৈ উদ্যোগ গ্ৰহণ কৰিব লাগিব বুলি মত প্ৰকাশ কৰে।\n১৪. মুম্বাইৰ প্ৰযোজক অৰূপ অধিকাৰীৰ প্ৰযোজনাত মুম্বাইত কৰ্মৰত অসমীয়া অমন কুমাৰৰ পৰিচালনাত নিৰ্মিত হৈছে অসমীয়া ছবি "অভদ্ৰ"। দুজন নায়ক ৰূপে চিৰঞ্জিত বৰা আৰু ইন্দু মৌলিয়ে অভিনয় কৰিছে, নায়িকাৰ ৰূপত দেখা যাব ফেৰিপ্ৰিয়া। ছবিখনে অহা ৯মে'ত শুভমুক্তি লভিব বুলি জানিব পৰা গৈছে।\n১৫. টাই আহোম পৰিষদ অসমৰ (টাইপা)ৰ চৰাইদেউ জিলা সমিতিৰ উদ্যোগত ২৯ এপ্ৰিলৰ পৰা দুদিনীয়া কাৰ্যসূচীৰে সোণাৰিত বীৰংগনা মূলাগাভৰু স্মৃতিদিৱস আৰু বঁটা প্ৰদান অনুষ্ঠান অনুষ্ঠিত কৰে। সাংস্কৃতিক কাৰ্যসূচী, আলোচনা চক্ৰ আয়োজিত হোৱাৰ লগতে এই বৰ্ষৰ "বীৰাংগনা মূলাগাভৰু বঁটা" বীৰুবালা ৰাভাক প্ৰদান কৰা হয়।\n১৬. অসম তথা উত্তৰ পূৰ্বাঞ্চলত পৰ্যটন তথা হস্পিটেলিটি খণ্ডৰ প্ৰচুৰ সম্ভাৱনীয়াতাৰ প্ৰতি লক্ষ্য ৰাখি প্ৰসিদ্ধ ব্যৱসায়িক গ্ৰুপ মেৰিঅ'ট হোটেলে অসমত অত্যাধুনিক হোটেল স্থাপন কৰিবলৈ আগবাঢ়ি আহিছে। এডিচন ব্ৰেণ্ডৰ অধীনত এই হোটেলখনৰ কাম অহা দুবছৰৰ ভিতৰতে আৰম্ভ হব। একেধৰণৰ হোটেল শ্বিলং আৰু শিলিগুৰিতো স্থাপন কৰা হব বুলি সূত্ৰত প্ৰকাশ পাইছে।\n১৭. সামাজিক-সাংস্কৃতিক অনুষ্ঠান "শব্দ"ৰ উদ্যোগত আৰু অসম সাহিত্য সভাৰ সহযোগত কালি গুৱাহাটী প্ৰেছ ক্লাৱত পালিত হ'ল সাহিত্যাচাৰ্য ডঃ ৰমেশ পাঠকৰ ৭৩সংখ্যক জন্মদিন। আয়োজক সংগঠনৰ উপৰিও অসম সাংস্কৃতিক মহাসভ, অখিল ভাৰতীয় সাহিত্য পৰিষদ, কটনৰ নবীন গোট আৰু বিভিন্ন অনুষ্ঠান-প্ৰতিষ্ঠানে ডঃ পাঠকক সম্বৰ্ধনা জ্ঞাপন কৰে।\n১৮. অসম ৰাজ্যিক কলা বীথিকাত অসম চাৰু-কলা মহাবিদ্যাৱয়ৰ তিনিগৰাকী ছাত্ৰী দ্বীপশিখা গাস, ইভা মেধি আৰু চিমি দাসৰ সৃষ্টিৰে আয়োজিত হৈছে এখনি চিত্ৰ প্ৰদৰ্শনীৰ। অহা ৫মে'ৰ সন্ধিয়া বিশিষ্ট শিল্পী মুনীন্দ্ৰ নাৰায়ণ ভট্টাচাৰ্যৰ উপস্থিতিত ৯মেলৈকে চলিব লগা প্ৰদৰ্শনীখন শিল্পী অতুল চন্দ্ৰ বৰুৱাই মুকলি কৰিব।\n১৯. সুলভ ইণ্টাৰনেশ্বনেলৰ সমল ব্যক্তিয়ে মাজুলীত মুঠ ১০০গৰাকী ৰাজমিস্ত্ৰীক প্ৰদান কৰিলে কম ব্যয়ত পকী শৌচাগাৰ নিৰ্মাণৰ প্ৰশিক্ষণ। ইয়াৰ দ্বাৰা মাজুলীৰ জনগণ উপকৃত হব বুলি আশা প্ৰকাশ কৰা হৈছে।\nBy xukhdukh.com on May 02, 2014


খাল কাটি ঘৰিয়াল চপাব বিচাৰিছে গেৰুৱা ‘বদন’ সকলে – Mahabahoo\nHome/Assam News & Articles/খাল কাটি ঘৰিয়াল চপাব বিচাৰিছে গেৰুৱা ‘বদন’ সকলে\n১৯৭১ চনৰ ২৪ মাৰ্চৰ পিছত অসমলৈ অহা জাতি ধৰ্ম নিৰ্বিশেষে সকলো মানুহক বিদেশী বুলি গন্য কৰা হব এয়া অসমৰ ৰাইজৰ এক ঐতিহাসিক সহমত । অসম আন্দোলনৰ বহু স্বহীদ, বহু ৰক্তপাত, বহু সাম্প্ৰদায়ীক ঘটনা স্বত্তেও, সকলো দল সংগঠন, সকলো সম্প্ৰদায়ৰ মানুহৰ মাজত অসমৰ বাবে অতি গুৰুত্তপুৰ্ন বিষয়টোত গঢ়ি উঠা এই সহমতেই বোধ হয় অসম আন্দোলনৰ আটাইতকৈ ডাঙৰ প্ৰাপ্তি । কিন্তু সম্প্ৰতি কেন্দ্ৰৰ বি জে পী চৰকাৰে ইতিমধ্যে থকা নাগৰিকত্ব আইনৰ সংশোধন কৰি বাংলাদেশৰ পৰা ১৯৭১ চনৰ পিছত অহা এটা বিশেষ ধৰ্মৰ মানুহক ভাৰতীয় নাগৰিকত্ব দিব বিচাৰিছে । সেই সম্প্ৰদায়ৰ মানুহ আগন্তুক সময়ত ভাৰতলৈ আহিলেও নাগৰিকত্ত্ব পাব । তেনে মানুহ বাংলাদেশত অতি কমেও ৫৫ লাখ আছে । সেই সকলো মানুহ অসমলৈ আহিলে হব পৰা ভাষাগত বা আন সামাজিক বিসঙ্গতিৰ কথা যদি বাদো দিও, ইমান বোৰ মানুহক ভৰন পোষণ কোনে দিব পাৰিবনে অসমে ?\nইতিমধ্যেই নিৱনুৱা সমস্যাৰে জৰ্জৰিত অসম। নিয়োগ কেন্দ্ৰৰ পঞ্জীকৰণ অনুসৰি প্ৰায় ২৬ লাখ নিবনুৱা আছে অসমত । অভিযন্তাৰ শিক্ষা শেষ কৰিও বেঙ্কৰ সহায়কৰ চাকৰিৰ বাবে কোচিং কৰি আছে বহু শিক্ষিত নিবনুৱাই । বাংলাদেশৰ পৰা আহিব লগীয়া বিদেশী মানুহ খিনি যি সম্প্ৰদায়, যি ধৰ্মৰেই নহওক কিয়, ভাৰতীয় নগৰিকত্ত্ব পোৱাৰ পিছত তেওঁলোকেও অসমত নিবনুৱাৰ শাৰীত থিয় হাবহি । তেতিয়া অসমৰ থলুৱা নিবনুৱা সকলৰ কি হব ? চাকৰি বিচাৰি হাবাথুৰি খায় থকা প্ৰতিজন অসমবাসী নিবনুৱাই এই কথা চিন্তা কৰি চোৱা উচিত । যোৱা ২০ বছৰে নুমলীগড় শোধানাগাৰ বাদ দি কোনো বৃহৎ উদ্যোগ অসমত স্থাপন হোৱা নাই । অসমৰ থলুৱা উদ্যোগ বোৰৰো মৰো মৰো অৱস্থা । ক্ষুদ্ৰ চাহ খেতি কৰি আত্মসংস্থাপন পোৱা সকলে মুক্ত বজাৰ অৰ্থ্নীতিত অ-সম প্ৰতিযোগীতাত পৰি ককবকাই আছে । তেনে স্থলত এই অতিৰিক্ত নিবনুৱা সকলে অসমত অথন্তৰ নঘটাবনে ? অসমত যোৱা কেইবছৰত যিখিনি স্ংস্থাপন হৈছে, ব্যক্তিগত খণ্ডৰ উদ্যোগত অস্থায়ী শ্ৰমিক ৰুপে হৈছে । এই প্ৰতিস্থান বোৰৰ বাহিৰত নিৱনুৱাৰ শাৰী যিমনেই বেছি হব তেওলোকৰ ওপৰত মালিকৰ অত্যাচাৰো বাঢ়িব, বিশেষকৈ তেওঁলোকৰ মজুৰী বৃদ্ধিৰ সম্ভাৱনা কমিব । কিয়নো তেওঁলোকে অধিক দৰমহা বিচাৰিলেই ঘপকৈ তেওঁলোকক কামৰ পৰা বিদায় দি নিৱনুৱাৰ শাৰীৰ পৰা কাৰোবাক একেই দৰমহাতেই নিয়োগ কৰিব পাৰিব ।ব্যক্তিগত খণ্ডত কাম কৰ সকলেও এই কথা চিন্তা কৰি চোৱা উচিত ।\n২০১১ চনৰ লোকপিয়ল অনুসৰি অসমৰ জনবসতিৰ ঘনত্ব হ্ল, প্ৰতি কিলোমিটাৰত ৩৯৮ জন । ই সৰ্বভাৰতীয় হাৰ প্ৰতি কিলোমিটাৰত ৩৬৮ জনত কৈ ইতিমধ্যেই বহুত বেছি । আনহাতে অসমত পাহাৰ, নদ নদী, বনাঞ্চল আদিৰ সংখ্যাও বেছি । বহু মাটি ইতিমধ্যেই গৰাখহনীয়াত জাহ গৈছে । অসম চৰকাৰৰ বাজেট নথিৰ তথ্য মতেই ইতিমধ্যে চাৰি লাখ হেক্টৰ মাটি কেৱল ব্ৰহ্মপুত্ৰতেই জাহ গৈছে । বহু মাটি চাহ বাগান আৰু সত্ৰৰ দখলত আছে । গতিকে বাসযোগ্য আৰু কৃষিযোগ্য মাটি গায় প্ৰতি তেনেই কম । বৰ্তমান ২৮,১১ লাখ হেক্টৰ হে কৃষিযোগ্য মাটি আছে , যিখিনি ঘৰে প্ৰতি ১,১ হেক্টৰহে মাথো । অৰ্থাৎ অসমৰ প্ৰতি ঘৰ মানুহৰ ভাগত গড়ে মাত্ৰ ৯ বিঘা মানহে কৃষি ভূমি পৰে । নিজা মাটি নথকা পৰিয়াল অসমত ২০১৫ চনতো ৫৭% (‘অর্থ-সামাজিক তথা জাতিগত লোকপিয়ল’)। তেনে স্থলত নতুনকৈ বিদেশীক আশ্ৰয় দিবলৈ ঠাই ক’ত ?\nবাংলাদেশৰ পৰা মানুহ আহিলে আমাৰ ভাগৰ খাদ্য খুৱাব লাগিব । ২০১৪-১৫ চনৰ অৰ্থনৈতিক সমীক্ষা মতে ২০১৩-১৪ চনত অসমত মুঠ খাদ্য শস্য উৎপাদন হৈছে ৫৩,০২ লাখ মেট্ৰিক টন । আনহাতে সেই বছৰেই অসমত মুঠ খদ্য শস্যৰ প্ৰয়োজন আছিল ৫১,৭৭ লাখ মেট্ৰিক টন । অৰ্থাৎ অসমত যিখিনি উৎপাদন হয় সেই খিনিৰে অসমৰ মানুহক টানি আজুৰি কিবাকৈ খাবলৈ হয় । তাকো খাদ্যশস্য বুলি কওতে ইয়াত চাউল, ঘেহু আৰু মাহ জাতীয় শস্যক হে ধৰা হৈছে । আলু, পিয়াজ, মাছ আদি সকলো বাহিৰৰ পৰা আমদানি কৰিব লগা হয় অসমে । চাৰিওফালে নদ, নদী, খাল বিলেৰে আৱৰা অসমে ২০১৪-১৫ চনতো ১২,৬০০ টন মাছ আমদানী কৰিছে (অৰ্থনৈতিক সমীক্ষা, অসম; ২০১৫-১৬) । ২০১৪ চনত পশ্চিমবঙ্গৰ পৰা ট্ৰাক বোৰ আহিব নোৱাৰা হওতে অসমত আলু পিয়াজৰ নাটনিত কি অৱস্থা হৈছিল ৰাইজে নিশ্চয় পাহৰা নাই । তেনে স্থলত বাংলাদেশৰ পৰা মানুহবোৰে অসমত অমাৰ ভাগৰ খাদ্য আজুৰি খোৱাৰ বাদে কি উপায় থাকিব ? বি জে পি কৰ্মী সমৰ্থক সকলে কিমান দিন নিজৰ ভাগৰ খুৱাই থাকিব পাৰিব ?\n‘অর্থ-সামাজিক তথা জাতিগত লোকপিয়ল’ৰ প্রতিবেদন মতে । অসমৰ গাওঁ নিৱাসী দুই তৃতিয়াংশ পৰিয়ালৰে এক মাহৰ মুঠ আয় পাচ হাজাৰ (৫০০০) টকাত কৈ কম । অর্থাৎ এটা পৰিয়ালত গড়ে পাচ জন মানুহ আছে বুলি ধৰিলে অসমৰ গাওঁত বা্স কৰা ৭৭% মানুহৰ এমাহৰ আয় ১০০০ টকাও নহয় । প্রায় ৯২% গ্রাম্য পৰিয়ালৰ এমাহৰ মুঠ আয় ১০,০০০ টকাত কৈ কম । অসমৰ গাওঁত ৭৫,০৭% মানুহ এতিয়াও কেচা ঘৰত বাস কৰে । নতুনকৈ কেইবা লাখ মানুহ আহিলে আমাৰ নিজৰ মাটি ভেটিৰ কি হব ? অথচ নিৰ্বাচনৰ আগে আগে এওলোকেই মাটি ভেটিৰ কথা শুনাই শুনাই কাণ ঘোলা কৰি দিছিল । অৱশ্যে সেয়া আছিল নিৰ্বাচনী ৰটনা । নিৰ্বচনী ইস্তাহাৰত গৰুও গছত উঠিব পাৰে । অলঙ্কৰণতো সাহিত্যৰেই অংশ ।\nসচাকৈ ৫৫ লাখ নালাগে, যদি আৰু কেইবা লাখ বাংলাদেশী মানুহ আহি অসমত নাগৰিকত্ত্ব লাভ কৰে তেন্তে নি:সন্দেহে অসমত অসমীয়া মাতৃভাষাৰ মানুহ স্ংখ্যালঘুত পৰিনত হব । পৃথিৱীৰ কোনো সজীৱ জাতিসত্ত্বা এটাক এইদৰে সাম্প্ৰদায়ীক ৰাজনৈতিক স্বাৰ্থ পুৰণ কৰিবলৈ গৈ বিপদত পেলোৱাটো অতি ভয়ানক কথা । অহাকালি যদি অসমতেই অসমীয়া ভাষাটো আকৌ অস্তিত্ত্বৰ স্ংকটত পৰে তেন্তে কোন দায়ী হব । অসমীয়া ভাষাৰ সেই অৱস্থাৰ বাবে তেতিয়া “সৰ্বানন্দ”, ‘হিমন্ত’ কে আদি কৰি বি জে পি ৰ নেতা সকলকে ‘বদন’ বুলি কব নালাগিব নে?\nধৰ্মৰ দোহাই দি এই বিদেশী সকলক আপুনি গ্ৰহণ কৰিলেই বাৰু নিজৰ ভেটিৰ মাটিৰ আধা এৰি দিব পাৰিবনে আপুনি ? নিজৰ বা নিজৰ সন্ত্বানৰ প্ৰাপ্য চাকৰিটো নতুনকৈ নাগৰিকত্ত্ব পোৱা এজনক এৰি দিব লগা হব পাৰে; এই পৰিৱৰ্তনেই বিচাৰিছিল নেকি আপুনি?\nযুগ-যুগান্তৰ মেৰুদণ্ড পোন জাতি বিচাৰো\nআহোম, ব্ৰিটিছ আৰু ভাৰতৰ গণতান্ত্ৰিক …


তুমি বীৰংগনা হ’ব শিকা - Hourly Times\nFebruary 19, 20200002yrs 61\nযত এজনী ছয়বছৰীয়া ছোৱালীয়ে\nমুক্ত আকাশৰ তলত খেলিব নোৱাৰে ..\nযত এজনী ছোৱালী অকলে উলাই গলেই\nচাৰিওফালে ৰাক্ষসৰ বিচৰন দেখে\nআৰু ঠিক পাছতেই\nতাই যে ভক্ষণ হব সিহঁতৰ\nতাইয়ো হয়তো ঘৰৰ পৰা ওলাই যাওঁতে নাভাবে\nযত এজনী ছোৱালীক বাৰে বাৰে কাপোৰক\nলৈ দুষী সাজে সমাজৰ এচামে..\nআপোনালোকৰ দৃষ্টিত ছয়বছৰীয়া ছোৱালীয়ে\nকি কাপোৰ পৰিধান কৰি মুকলি আকাশৰ তলত\nঘূৰিব লাগে যাৰ বাবে\nদানৱৰ চকুত তাইৰ শৰীৰটো\nনষ্ট কৰাৰ ইচ্ছা নাজাগে !!\nবাৰে বাৰে যে কয় বেশ্যা দৰে ব্যৱহাৰ\nনতুবা ছোৱালীয়ে ছল নিদিলে\nকোনো পুৰুষে ছোৱালীক হাত নলগাই\nকেতিয়াবা যদি ছোৱালীজনীৰ বিপদত\nকাৰোবাক সহায়ৰ কাষ চাপে\nতেতিয়া কিয় সেই এচাম পুৰুষে\nখকোৱাৰ দৰে সতেজ মাংসবোৰ\nআচুৰি আজুৰি খাই ধ্বংস কৰে\nসময়বোৰত যদি ছোৱালীয়ে বেয়া তেন্তে\nছোৱালীবোৰো সলনি হোৱাৰ সময় হল\nসজাগ হোৱা তোমালোক..\nআইনে দোষীক ফাচী দিয়ক বা নিদিয়ক\nনিজকে নিজে সুৰক্ষা কৱজ হোৱা\nতোমাৰ নিয়মীয়াকৈ থকা বেগটোত\n.এটা লিপষ্টিকৰ সলনি এখন চুৰিকটাৰি লোৱা\nহাঁতবোৰ শিলৰ দৰে কৰা ..\nনিজকে যদি জীয়াই ৰাখিব বিচাৰা\nতেন্তে কনকলতা মূলাগাভৰু মীৰাবাঈ\nজোধাৰ দৰে সাহসী হোৱা…\nওপৰত যি সকলে মাত মাতে তেঁওলোকো\nএকো একোজন অপৰাধী !\nযত দেৱীক পূজা কৰা হয়\nতাতেই কন্যাক অত্যাচাৰ!!\nসৰস্বতী লক্ষীৰ দৰে হোৱাতকৈ\nদুৰ্গা কালি দৰে হোৱা জীৱনৰ\nৰংবোৰৰ নিজেই বিলোৱা!!!\n🖋 গায়ত্রী বৰুৱা


শিশু শ্ৰমিক নিবাৰণ দিবস পাতি নিৰ্মূল কৰিব পৰা যাব নে শিশু শ্ৰমিক ৰ সমস্যা? - VOICE 24x7\nby ডালিমী দেৱী\nশিশু শ্ৰমিক নিবাৰণ দিবস পাতি নিৰ্মূল কৰিব পৰা যাবনে?অৰ্থনৈতিক ভাবে পিছপৰা আৰু শিক্ষাৰ অভাব এই দুটাই প্ৰধান কাৰণ শিশু শ্ৰমিকৰ। ভালদৰে থকাৰ, ভালদৰে খোৱাৰ , ভাল কাপোৰ পিন্ধাৰ বা সুন্দৰকৈ স্কুললৈ যোৱাৰ ইচ্ছা কাৰ নাথাকে বাৰু?\nমানুহৰ সজাগতা অবিহনে শিশু শ্ৰমিক ৰোধ কৰা সম্ভব নহয়। আমি জনাত বহুতো আইন কৰা হৈছে শিশু শ্ৰমিক নিবাৰণৰ বাবে কিন্তু পেটৰ ভোকত কৈ আইন ডাঙৰ নহয়।\nশুনিবলৈ দুখ লগা কথা যে প্ৰতি দুজন শ্ৰমিকৰ ভিতৰত আজিও এজন শিশু। (পাঁচৰ পৰা ওঠৰ বছৰ তলৰ) বিশ্বত বৰ্তমান এশ বাৱন্ন মিলিয়ন শিশু শ্ৰমিক আছে। আমাৰ দেশতে আছে একশ এক মিলিয়ন শিশু শ্ৰমিক। শিশু সকলে দেশৰ ভবিষ্যত, তেনে আমাৰ ভবিষ্যত কোন দিশে গতি কৰিছে?\nবৰ্তমান চৰকাৰে সৰ্ব শিক্ষা অভিযানৰ অধীনত সকলো শিশুৰ বিনামূল্যে শিক্ষাৰ ব্যবস্থা কৰিছে\nকিন্তু অৰ্থনীতি টনকিয়াল নহ’লে আৰু মানুহৰ চেতনা নহ’লে চৰকাৰৰ আচনিবোৰ আচনি হৈয়ে ৰৈ যায়। মধ্যাহ্ন ভোজন, ইউনিফৰ্ম বিনামূলীয়া কিতাপ বা সময়ে সময়ে স্বাস্থ্য পৰীক্ষা সকলো সুবিধা পাইও ছাত্ৰ-ছাত্ৰী সকলে কিয় স্কুললৈ নাহে বা আধাতে পঢ়া সামৰিব লগা হয়। সৰু এটা উদাহৰণ দিব খুজিছো—-\nআমাৰ স্কুলত একে ঘৰৰ ছয়জন ভাই-ভনী পঢ়িম বুলি আহিছিল, মাজে মাজে দুই এজন আহে, বাকীবোৰ নাহে, এদিন বাপেকে এজনী ছোৱালী ক লাঠিৰে কোবাই খোজ কাঢ়িব নোৱাৰা কৰি থৈছে বুলি গম পাই আমি সিহতৰ ঘৰলৈ গলো, দেখিলো ইয়াত মানুহ থাকিব পাৰে জানো?\nবাপেকে ৰিক্সা চলাইছিল, ভৰি ভাঙি পৰি আছে, মাকে কেচুৱা জন্ম দিব এমাহ পিছত। খাব লৈ নাই কিন্তু সাত নম্বৰ সন্তান জন্ম দিব। কিয় কিয় হয় এনেকুৱা —-???\nপাৰিব জানো আইনে বন্ধ কৰিব?\nস্কুলত আহিলে সিহতে মধ্যাহ্ন ভোজনৰ খানা খালে মাক-দেউতাক হতে কি খাব?\nএই লৰা-ছোৱালীবোৰে মানুহৰ ঘৰত কাম কৰিব, পেলনিয়া সামগ্ৰি বিচাৰিব, গেৰেজত কাম কৰিব বা খেতিত সহায় কৰিব, কাৰণ সিহতৰটো বেলেগ যোগ্যতা নাই।\nভাৰতীয় সংবিধানৰ চৌব্বিচ নং অনুচ্ছেদত চৈধ্যবছৰ তলৰ শিশুক শাৰীৰিক আৰু মানসিক শ্ৰমৰ পৰা বিৰত থাকিব কৈছে কিন্তু মৌলিক অধিকাৰ পুৰণ নহলে শিশু শ্ৰমিক ৰোধ কৰাৰ কাৰো সাধ্য নাই।\nআইন মানুহে কৰে মানুহে ভাঙে। শিশু শ্ৰমিক কম পইচাত পায় বাবে মানুহে কামত লগায় ভাল পায়।\nআমি যদি ভাবিব নোৱাৰো সিহতৰো ভালদৰে খোৱা, ভলদৰে থকা, ভালকাপোৰ পিন্ধা বা স্কুলত পঢ়িবৰ ইচ্ছা আছে বুলি।\nমাক-বাপেক বোৰকো আইনে সামৰি লৈছে, লৰা -ছোৱালী ক যদি শ্ৰমিক হিচাবে ব্যৱহাৰ কৰে তেনেহলে বিশ হাজাৰৰ পৰা পঞ্চাশ হাজাৰ পৰ্য্যন্ত জৰিমনা আৰু দু মাহৰ পৰা ছয়মাহ পৰ্য্যন্ত কাৰাবাসৰ নিয়ম বান্ধি দিছে।\nৰাষ্ট্ৰসংঘই উনৈশ উন্নবৈ চনত”ৰাষ্ট্ৰসংঘৰ শিশু অধিকাৰ চনদ”গৃহীত কৰে। বিশ্বৰ এশ নব্বৈৰ দেশে এই চনদত চহী কৰে আৰু ইয়াক কাৰ্যকৰী কৰিবলৈ দায় বদ্ধ হৈ পৰে। আমাৰ দেশে দুই হাজাৰ পাঁচ চনত (২০০৫)শিশু সুৰক্ষা আয়োগ গঠন কৰে। কিন্তু আমি এটা কথা কবলৈ বাধ্য যে বেচৰকাৰী বহুতো সংস্থা যেনে—চাইল্দ কেয়াৰ চাইল্দ হেল্থ আদিয়ে যথেষ্ঠ কাম কৰি আছে, যদিও শিশু শ্ৰমিক নিৰ্মূল হোৱা নাই আৰু নহ’ব যদি জন -গন সচেতন নহয়।\nজনসংখ্যা ৰোধৰ বাবে পিল বা কন্দম স্থায়ী ব্যবস্থা নহয়। স্থায়ী ব্যবস্থা হল শিক্ষা।\nমনৰ ভোক পেটৰ ভোক গুচাব নোৱাৰিলে দেহৰ খক বাঢ়িবই। তাৰ ফলতে জন বিস্ফোৰণ হয়। ফলত সৃষ্টি হয় শিশু শ্ৰমিক।\nজন-গন সঁচা অৰ্থত শিক্ষিত নহলে, মানবীয় প্ৰমূল্য নাবাঢ়িলে শিশু শ্ৰমিক ৰোধ কৰা সম্ভব নহয়, শিক্ষা স্বাস্থ্য প্ৰতিজন শিশুৰে সংবিধান প্ৰদত্ত অধিকাৰ, ইয়াৰ পৰা শিশু সকলক বঞ্চিত কৰা মানে আইন অমান্য কৰা। যিবোৰ মানুহৰ বাবে আইন কৰা হৈছে, সেইবোৰক আইনে ঢুকি নাপায়, সিহত বোৰে আইন -কানুন নুবুজে। এতিয়াও আমি পানী ঢালি আছো পাতত, পিছে পানী ঢালিব লাগিব শিপাত।\nশিশু শ্ৰমিক সকলে বয়স অনুপাতে অধিক কামত নিয়োজিত হব লগা হয় বাবে কম বয়সতে ৰুগীয়া আৰু অল্পায়ু হয়।\nশিশু শ্ৰমিক বিৰোধী আন্দোলন আৰম্ভ হৈছিল ওঠৰশ তিৰাছী চনত(১৮৮৩) ইংলেণ্ডৰ নিউইয়র্ক ত samule Gompers য়ে প্ৰথম আৰম্ভ কৰিছিল। উদ্যম, কৰ্মস্পৃহা, সৃষ্টিশীলতা\nবা প্ৰযুক্তি নিৰ্ভৰ বিজ্ঞান মনস্কতা গঢ়ি নুঠিলে শিশু শ্ৰমিক ৰোধ কৰা অসম্ভব।\nঅতি সম্প্ৰতি কভিদ পৰিস্থিতিয়ে বহুত শিশুক শ্ৰমিক হবলৈ বাধ্য কৰাইছে। মাক -বাপেকবোৰে কাম হেৰুৱাৰ ফলত পেটৰ তাৰণাত সিহত ওলায় যাব লগা হয় কামৰ সন্ধানত, আমি চৰকাৰক অনুৰোধ কৰো বিনা পইচাৰ বস্তু দিয়াতকৈ\nসকলো মানুহকে কাম দিয়ক যিয়ে যি কামৰ বাবে উপযুক্ত।\nমানুহৰ মানসিক স্বাস্থ্যৰ সজাগতা আনিব লাগে, মোক যদি কোনোৱায় সুধে পৃথিৱীৰ পৰা কেৱল এপদ বস্তু নোহোৱা কৰি দিয়াৰ ক্ষমতা তোমাৰ ওপৰত ন্যস্ত কৰিলো তুমি কি নাইকিয়া কৰিবা?\nএই প্ৰশ্নৰ উত্তৰত মই কম পৃথিৱীৰ পৰা দৰিদ্ৰতা সমুলঞ্চে আঁতৰ কৰিব খোজো মানুহৰ পেটৰ ভোক——এবাৰ মাত্ৰ এবাৰ ভাবক চোন আমাৰ মাজৰে কিমানে খাই খাই খাব পৰা নাই আৰু কিমানে পেটৰ ভোকত খাব পৰা নাই, আজি এই গৰমত কোনোৱে এচি চলাই শুৱ পৰা নাই কাৰোবাৰ মূৰৰ ওপৰত চালি এখন নাই? দুখ অনুভব নহয় জানো আমাৰ? ৰেল লাইনৰ দুয়োকাষে থকা বস্তি অঞ্চল বোৰত, সেইবোৰ মানুহৰ সন্তাননে?\nতথাপি আমি আশাবাদী শিশু শ্ৰমিক ৰোধ হবই লাগিব।\nআজি এই বাৰ জুন তাৰিখটো গোটেই বিশ্বতে শিশু শ্ৰমিক নিবাৰণ দিবস হিচাপে উদযাপন কৰাৰ লক্ষ্য আৰু উদ্দেশ্যে হ’ল শিশুৰ সোণালী ভৱিষ্যতক সুৰক্ষা দিয়া।\nআহক আমি সকলোৱে মিলি এই দিবসটোৰ তাৎপৰ্য হৃদয়ংগম কৰো আৰু প্ৰতিজন শিশুকে দেশৰ এক সম্পদ হিচাপে গঢ়ি তোলো।


'মানুহে আমালৈ এনেকৈ দৃষ্টি নিক্ষেপ কৰে যেন আমি অমংগলীয়া অপশক্তিহে' - PARI Education\n‘মানুহে আমালৈ এনেকৈ দৃষ্টি নিক্ষেপ কৰে যেন আমি অমংগলীয়া অপশক্তিহে’\nইচালকাৰানজি নগৰৰ তৃতীয় লিংগ (ট্ৰান্সজেণ্ডাৰ)ৰ লোকসকলে ঘৰত, স্কুলত, আবাসিক অঞ্চলত, বাট-পথত-সকলোতে বৈষম্যৰ মুখামুখি হ'ব লগা হয়। আন যিকোনো সাধাৰণ লোকৰ দৰে জীয়াই থাকিবলৈ, মৰ্যাদা সহকাৰে কাম কৰিবলৈ তেঁওলোকে সংগ্ৰাম কৰিবলগা হৈছে\n‘আমাৰ প্ৰতি সকলোৰে কিয় অবমাননাসূচক আচৰণ কৰে? এটাই কাৰণ, আমি তৃতীয় লিংগ, তাৰ মানে এয়ে নেকি যে আমাৰ কোনো সন্মান নাই?’ এইদৰে ক্ষোভ আৰু বেদনা প্ৰকাশ কৰিলে শীতলে।\nবহু বছৰৰ তিক্ত অভিজ্ঞতাৰ পৰা শীতলে কথাবোৰ কৈ গ’ল। ২২ বছৰ বয়সত আকৌ মনত পেলালে শীতেল- কেনেকৈ স্কুলত, কৰ্মস্থানত, বাটে-পথে, প্ৰায় সকলো ঠাইতে এটা দশক বৈষম্য আৰু নিৰ্যাতনৰ বলি হৈছিল।\nপ্ৰায় ১৪ বছৰ বসয়ত, ইচালকাৰানজিৰ নেহৰু নগৰত থকা ঘৰত এনে নিৰ্যাতন আৰু বৈষম্যৰ প্ৰথম আৰম্ভ হয়। তেতিয়া তেঁওৰ নাম আছিল অৰবিন্দ। ‘মই অষ্টম কি নৱমমান শ্ৰেণীত পঢ়ি থকাৰ সময়ত স্কুললৈ ছোৱালীৰ দৰে পোছাক পিন্ধি যাবলৈ বিচাৰিছিলো। মোৰ কিয় মন গৈছিল মই নাজানিছিলো। ঘৰত থকা সময়ত মই নিজকে আয়নাত চাই থাকো আৰু দেউতাই চিঞৰিবলৈ আৰম্ভ কৰি দিয়েঃ ‘তই নুপুংসকৰ নিচিনাকৈ কিয় নিজকে চাই আছ- ঘৰৰ পৰা ওলাই যা, ল’ৰাৰ লগত খেলগৈ।মই যেতিয়া শাৰী পিন্ধিব বিচাৰিলো, আন ছোৱালীৰ দৰে থাকিবলৈ বিচাৰিলো, দেউতাই মোক মাৰিবলৈ ধৰিলে আৰু ক’লে যে মোক মানসিক চিকিৎসালয়ত ভৰ্তি কৰাব। মোক দেউতাই মাৰোতে মই খুব কান্দিছিলো।’\nপৰিয়ালৰ মানুহে শীতল (তেঁওৰ অনুৰোধত নাম সলনি কৰা হৈছে)ক আৰোগ্য কৰিবলৈ তান্ত্ৰিকৰ ওচৰলৈ লৈ গৈ পূজা কৰিছিল। ‘মাৰ মতে কোনোবাই যাদু-মন্ত্ৰ কৰি মোক এনেকুৱা কৰিছে। দেউতা (ভঙা-চিঙা বস্তুৰ ব্যৱসায় কৰে)ই এটা মূৰ্গীও বলি দিয়ালে। কিন্তু মোৰ মা-দেউতাই বুজি নাপালে যে শাৰীৰিকভাৱে মই পুৰুষ যদিও মানসিকভাৱে নাৰী, তেঁওলোকে মোৰ কথা অলপো নুশুনিলে।’\n১৬ বছৰ বসয়ত শীতলে ঘৰৰ পৰা ওলাই গ’ল আৰু ভিক্ষা কৰা আৰম্ভ কৰিলে-সেই কাম তেঁও এতিয়াও কৰি আছে। পুৱা ১০ বজাৰ পৰা সন্ধিয়ালৈকে ভিক্ষা বিচাৰে। পইচা বিচাৰি দোকানলৈও যায়-জয়সিংপুৰ, কোলহাপুৰৰ দৰে ওচৰৰ নগৰলৈ গৈয়ো ভিক্ষা বিচাৰে, দৈনিক ১০০-৫০০ টকা উপাৰ্জন কৰে।বিবাহ উৎসৱ, নামকৰণ, ধৰ্মীয় উৎসৱ বা আন উৎসৱ আদিত গান গাবলৈ আৰু নাচিবলৈ শীতলহঁতক নিমন্ত্ৰণ কৰে, তেঁও আন চাৰি-পাঁচগৰাকীক লগত লৈ যায়, তেতিয়া প্ৰত্যেকেই ২-৩ হাজাৰকৈ টকা পায়।\nনিজৰ পুত্ৰক আৰোগ্য কৰিবলৈ পিতৃ-মাতৃয়ে আনকি শীতলক তান্ত্ৰিকৰ ওচৰলৈ লৈ গৈ পূজা কৰাইছিল। মায়ে কৈছিল, ‘কোনোবাই মোক যাদু কৰিছে। দেউতাই এটা মূৰ্গীও বলি দিয়ালে। কিন্তু মা-দেউতাই বুজি নাপালে যে শাৰীৰিকভাৱে ল’ৰা হ’লেও মানসিকভাৱে মই ছোৱালী।’\n‘অসহায় মানুহৰ দৰে ভিক্ষা কৰি চাৰিওফালে ঘুৰি ফুৰিবলৈ মই ভাল নাপাওঁ’ শীতলে ক’লে\nকিন্তু কাম কৰিবলৈ আৰু নিজৰ ওপৰত নিৰ্ভৰ কৰি জীয়াই থাকিবলৈ গৈ উপৰ্যুপৰি বৈষম্যৰ চিকাৰ হ’বলগা হ’ল। ‘বজাৰত যেতিয়া পইচা খুজিবলৈ যাও, মানুহে মোৰ শাৰী-কাপোৰ খুলি দিয়ে, অশোভনীয় ইংগিত দিয়ে। কিছুমান দোকানত আমাক সন্দেহ কৰে- যেন আমি চোৰ।’ শীতলে কয় যে আনকি ঘৰতো –’নিশা কিছুমান মানুহে মোৰ দুৱাৰত টুকুৰীয়াই যৌনকাৰ্যত লিপ্ত হ’বলৈ দাবী কৰে। মই অকলে থাকো আৰু ভয়ে ভয়ে থাকিবলগা হয়।’\nশীতলে যিটো ঘৰ বুলি কৈছে আচলতে ইচালকাৰানজি নগৰৰ শ্বাহাপুৰ অঞ্চলৰ বস্তি এলেকাৰ এটা কোঠা, য’ত বহুতো অসুবিধাৰ মাজত থাকিবলগা হয়। পিতৃ-মাতৃৰ ঘৰৰ পৰা ওলাই অহাৰ পিচত শীতলে কিছুদিন বাছ আস্থানত কটাইছিল। ‘প্ৰতি মাহে ২ হাজাৰ টকা দিবলগা হৈছিল। কোঠাটো ইমানেই জঘন্য, তাত জন্তু-জানোৱাৰো নাথাকিব। বাৰিষা দিনত কোঠাটো পানীৰে ভৰি পৰে। তেতিয়া মই বাছ আস্থানত থাকিবলগা হয়। মই সময়মতে ভাড়া দিও যদিও মোক এটা ভাল কোঠা নিদিয়ে। ময়ো এটা ভল ঘৰত থাকিব বিচাৰো, কিন্তু বহুতেই আমাক ঘৰ ভাড়ালৈ দিব নিবিচাৰে। আমাৰ নিজৰ পৰিয়াল আৰু সমাজেই যদি আমাক গ্ৰহণ নকৰে, আমি ক’লৈ যাম?’\nমহাৰাষ্ট্ৰৰ কোলহাপুৰ জিলাৰ হাতকানানগালে তালুকৰ প্ৰায় ২.৮৮ লাখ বসতিপূৰ্ণ এখন সৰু চহৰ ইচালকাৰানজিৰ সকলো তৃতীয় লিংগৰ সংগ্ৰামৰ কৰুণ গাথা শীতলৰ কথাৰ মাজেৰে প্ৰকাশ পাইছে। ঘৰত, স্কুলত কলেজত, কৰ্মস্থানত, আবাসিক অঞ্চলত-সকলোতে সংগ্ৰাম কৰিবলগা হয়।\nঘৰত চলি থকা প্ৰতিক্ৰিয়াৰ পৰিসীমা অবিশ্বাসৰ পৰা খঙলৈ, অস্বীকাৰৰ পৰা বলপূৰ্বক বিবাহ পাশত আবদ্ধ কৰালৈ আগবাঢ়িল। ছাকিনা (মহিলা হিচাপে দি লোৱা এটা নাম)ই যেতিয়া ছোৱালী হোৱাৰ ইচ্ছা থকাৰ কথা ক’লে, কিন্তু তেঁওলোকে ছাকিনাক (পৰিয়ালৰ মতে ল’ৰাটোক এজনী ছোৱালী বিয়া পাতি দিবলৈ জোৰ দিলে। সমাজৰ কলংকৰ ভয়ত ছাকিনাই ২৭ বছৰ বয়সত বিবাহ পাশত আবদ্ধ হ’ল। নেহৰু নগৰৰ বস্তিত থকাৰ সময়ত পুৰুষ হৈ থাকে।\n‘কেতিয়াবা হিজৰা সম্প্ৰদায়ৰ উৎসৱ থাকিলে মই শাৰী পিন্ধি গোপনে যাওঁ। কিন্তু ঘৰত মই পিতৃ, স্বামী হিচাপে থাকিব লাগে। মহিলা হিচাপে থকাৰ মোৰ ইচ্ছা মই পূৰণ কৰিব নোৱাৰো। মই দ্বৈত জীৱন যাপন কৰিছো। মোৰ মনত মই মহিলা আৰু বাহিৰত পুৰুষ।’ সম্প্ৰতি ৩৩ বছৰীয়া ছাকিনাই ক’লে।\nৰাধিকা গোসাইৰ মাতৃ সুমন (বহি থকা, বাঁওফালে) ঘৰত কাম কৰে আৰু ভঙা-চিঙা বস্তু সংগ্ৰহ কৰে। তেঁও ক’লে ‘মোৰ ল’ৰাক মই কেনেকৈ ঘৰৰ পৰা উলিয়াই দিব পাৰো? ‘\nছাকিনাৰ দৰে সুনীতা (আচল নাম নহয়, বয়স ৩০ বছৰ) ই পৰিয়ালে ঠিক কৰা বিয়া বন্ধ কৰিবলৈ সক্ষম হৈছিল। কিন্তু ছাকিনাৰ দৰে তেৱো পুৰুষৰ দৰে থাকিবলগা হৈছিল। কিন্তু মহিলা হৈ থকাৰ অভিজ্ঞতা তেঁও লাভ কৰিবপৰা নাই। সুনীতাই নিজৰ পৰিয়ালক তেঁওৰ কথা ক’বলৈ কেতিয়াও সাহস গোটাব নোৱাৰিলে। তেঁওৰ পিতৃ এগৰাকী দোকানী, মাতৃ ঘৰুৱা সামগ্ৰী নিৰ্মাতা। ‘বিবাহ পাশত আবদ্ধ হ’বলৈ ঘৰৰ পৰা মোৰ ওপৰত চাপ দিছিল, কিন্তু মই আন এগৰাকী মহিলাৰ জীৱন ধ্বংস কৰিব নিবিচাৰিলো। সেয়ে মই ঘৰ এৰি যোৱাৰ সিদ্ধান্ত ল’লো। আমাৰ (মাৰাঠা)সম্প্ৰদায়ৰ কোনো লোকে যদি জানিব পাৰে, যে মই তৃতীয় লিংগৰ, তেন্তে পৰিয়ালৰ সন্মানত আঘাত লাগিব। মোৰ ভনীহঁতৰ বিয়া নহ’ব, পৰিয়ালটোৰ বহুত অসুবিধা হ’ব। আনে কি ক’ব ভাবি উদ্বিগ্নতাত দিন কটাব লাগিব, সেই কাৰণে মই ঘৰ এৰি যোৱাৰ সিদ্ধান্ত ল’লো।’\nঘৰ এৰি যোৱাৰ সময়ত সুনীতাৰ বয়স আছিল ২৫ বছৰ। নেহৰু নগৰৰ বস্তিত এটা কোঠা ভাড়াত ল’লে। ‘তেতিয়াৰে পৰা মই মোৰ নিচিনা বহুত মানুহ লগ পালো।’ জীৱিকাৰ কাৰণে তেঁওলোকে ভিক্ষা কৰিব লগা হয়। কোনেও কামত লগাব নিবিচাৰে বা ভাড়ালৈ ঘৰ নিদিয়ে। তেঁওলোকৰ দুখ-কষ্ট দেখি মই শাৰী পিন্ধিবলৈ সাহস নকৰিলো। কিন্তু এনেকৈ জীয়াই থকাও বৰ অসুবিধাজনক।’ তেঁও ক’লে।\nকিছুমান পৰিয়ালেহে কিছু পৰিমাণে গ্ৰহণ কৰে। বৰ্তমান ২৫ বছৰীয়া ৰাধিকা গোসাইৰ যেতিয়া ১৩ বছৰ হৈছিল (বেটুপাতৰ একেবাৰে ওপৰৰ ছবি) তেতিয়া বুজিব পাৰিলে যে তেঁও তৃতীয় লিংগৰ। তেঁওৰ মাতৃ আৰু দুই ভনীয়ে তেঁও ইচ্ছাত বাধা দিছিল। ভঙা লোহাৰ ব্যৱসায়ী পিতৃৰ দহ বছৰ বয়সতে মৃত্যু হৈছিল।\n‘মই চুলি বেণী গুঠি মাৰ নিচিনাকৈ খোপা বান্ধিব বিচাৰিছিলো। মোৰ ভণ্টীহতৰ দৰে কাপোৰ পিন্ধিবলৈ ভাল পাও, ফোট ল’বলৈ, কাজল সানিবলৈ, লিপষ্টিক লগাবলৈ ভাল পাও। ভণ্টীহঁতৰ নিচিনাকৈ ঘৰুৱা কাম কৰি ভাল পাইছিলো। কিন্তু কিয় মই এনেকৈ ভাল লাগে, মই বুজা নাছিলো।’ ৰাধিকা (আগতে সন্দীপ নামেৰে জানিছিল)ও বৰ্তমান নেহৰু নগৰত থাকে। তেঁও কয়, ‘মই প্ৰথমতে মোৰ মাক ক’লো যে মই ছোৱালীৰ নিচিনাকৈ থাকিব বিচাৰো। মায়ে খুব ভয় খালে। মায়ে খুব কান্দিলে। ভণ্টীহঁতে ক’লে যে আমাৰ ঘৰত তয়ে একমাত্ৰ ল’ৰা, গতিকে ল’ৰাৰ দৰে থাকিব লাগিব। বিয়া পাতি ল’ব লাগিব আৰু ঘৰলৈ এগৰাকী বোৱাৰী আনিব লাগিব। এটা কাম বিচাৰি ল। এইবিলাক দায়িত্ব বাদ দি তই কিয় মুৰত কিছুমান মুৰ্খৰ নিচিনা ধাৰণা সুমোৱাই লৈছ বুলি ভণ্টীহঁতে ক’লে। কিয় শাৰী পিন্ধাৰ কথা ভাবিছ? আমাৰ সম্পৰ্কীয় মানুহে মাক ক’লে ‘তাক ঘৰ এৰি যাবলৈ ক’ব লাগে। সি যেতিয়া ঘৰ এৰি গৈ কান্দি-কাতি ঘুৰি ফুৰিব লগা হ’ব, তাৰ পিচত ঠিক-ঠাক হৈ ঘূৰি আহিব।’\nৰাধিকাই বাধা দিলে, ‘মই মাক ক’লো যে মই ঘৰ এৰি যাম। ভঙা-চিঙা সামগ্ৰী গোটাই জীৱন নিৰ্বাহ কৰা মাতৃ সুনে এই কথাত অতি দুখ পালে। ‘মোৰ ল’ৰাক মই কেনেকৈ ঘৰৰ পৰা উলিয়াই দিম? কোনে তাক সহায় কৰিব? উলিয়াই দিলে বেয়া সংগ ল’ব। সেই কাম কৰাৰ বিপৰীতে আমাৰ সম্পৰ্কীয় মানুহ আৰু প্ৰতিবেশীৰ ককৰ্থনা মই সহ্য কৰিম। সি মোৰ লগতে ঘৰত থাকিব। সঁচাকৈয়ে আমাৰ সম্পৰ্কীয় লোক আৰু প্ৰতিবেশীয়ে আমাক সমালোচনা-ককৰ্থনা কৰিবলৈ ধৰিলে। মই সকলো সহ্য কৰি গ’লো।’ ৰাধিকাৰ মাতৃ সুমনে সাক্ষাতকালত মোক ক’লে।\nআলিয়াৰ ল’ৰা-ছোৱালী আনৰ আগত তেঁওক এইদৰে গ্ৰহণ কৰিবলৈ লজ্জাবোধ কৰে\n‘মোৰ ভাতৃয়ে ক’লে যে তই মোৰ ভাতৃ বুলি আনৰ আগত চিনাকী নিদিবি। মোৰ বাই-ভনীহঁতৰ বিয়া হৈ গৈছে যদিও সিহতৰ ঘৰত হোৱা কোনো উৎসৱ আদিলৈ মই কেতিয়াও যোৱা নাই। সিহতেও নিবিচাৰে। আমাক কোনেও মানুহ বুলি নাভাৱে।’ জীয়াই ভিক্ষা কৰা আলিয়াই ক’লে।\nআলিয়া শ্বেখ পৰিয়ালৰ সৈতে নেহৰু নগৰত থাকে। আলিয়াৰ দুজন ভাতৃ, এজনে কাপোৰৰ মিলত কাম কৰে। আনজনে কাপোৰৰ দোকানত কাম কৰে। সিহঁতে আলিয়াৰ চিনাকি আনৰ আগত দিবলৈ লাজ পায়, কাৰণ তেঁও তৃতীয় লিংগৰ। আমি লগ পাওতে তেঁও ৰমজানৰ বাবে ৰোজা ৰাখিছে কিন্তু ভিক্ষা খুজিবলৈ ওলাই গৈছে বুলি ডাঙৰ ককায়েকে ক’লে। ‘মোৰ জ্যেষ্ঠ ভাতৃয়ে ক’লে যে তই আমাৰ ভাই বুলি কাকো চিনাকি নিদিবি। মোৰ ভনীহঁতৰ বিয়া হৈ গৈছে। কিন্তু সিহতৰ ঘৰৰ কোনো কাম-সকামত মই গৈ পোৱা নাই, সিহঁতেও নিবিচাৰে।’ আলিয়াই ক’লে।\nঘৰুৱা অশান্তি আৰু হতাশাৰ মাজতে শিক্ষা গ্ৰহণৰ সংগ্ৰামত নামিবলগা হ’ল। শিক্ষা লাভ কৰিব পাৰিলে মৰ্যাদা সহকাৰে জীয়াই থাকিবলৈ উপাৰ্জন কৰিব পৰা যাব। শীতলে যেতিয়া ১৬ বছৰ বয়সত ঘৰ এৰিছিল, তেতিয়া দ্বাদশ শ্ৰেণীলৈকে পঢ়িছিল। ‘মই আৰু পঢ়িব বিচাৰিছিলো। মোৰো আত্মসন্মানবোধ আছে। বুদ্ধিমত্তা আছে। অসহায় মানুহৰ নিচিনাকৈ ভিক্ষা কৰি ঘূৰিবলৈ ভাল নালাগে। পঢ়া-শুনা কৰি কাৰ্যালয়ত চাকৰি কৰিবলৈ মোৰ ইচ্ছা আছিল।’ তেঁও ক’লে।\nপুৰুষৰ দৰে থকা ছাকিনাই (তৃতীয় লিংগৰ দৰে নাথাকে) মাৰাঠী সাহিত্যত স্নাতকোত্তৰ ডিগ্ৰী লোৱাৰ উপৰি বিএড ডিগ্ৰীও ল’বলৈ সক্ষম হ’ল। তেঁও অধ্যয়ন কৰা বিশ্ববিদ্যালয়ৰ নাম প্ৰকাশ নকৰিলে)।\nকিন্তু সেয়া আছিল কঠোৰ সংগ্ৰাম। কলেজত পঢ়িবলৈ ছাকিনাক টকাৰ দৰকাৰ হৈছিল। সেয়ে কেইবছৰমানৰ কাৰণে তেঁও যৌন ব্যৱসায়ত জড়িত হৈছিল। কলেজৰ একাংশ বন্ধুৱে এই কথা জানিছিল আৰু সিহতৰ সৈতে যৌন কাৰ্যত জড়িত নহ’লে মোৰ কথা প্ৰকাশ কৰাৰ ভাবুকি দিছিল। কিছুমান শিক্ষকেও খালি শ্ৰেণীকোঠালৈ মাতি লৈ গৈ যৌনকাৰ্যত লিপ্ত হোৱাৰ দাবী কৰিছিল। ‘মই যদিও মহিলাৰ দৰে সাজ-পোচাক নিপিন্ধো, তথাপি মোৰ মাত-কথা আৰু আচৰণে বুজাই দিছিল যে মই তৃতীয় লিংগৰ। এনে হাৰাশাস্তিৰ বাবে মই শ্বাসৰুদ্ধ হৈ পৰিছিলো আৰু আত্মহত্যাৰ কথা প্ৰায় ভাবিছিলো। তিনিজনী বাই-ভনীৰ বিয়াত দেউতা (বৃত্তিত ৰাজমিস্ত্ৰী) ধৰুৱা হৈ পৰিছিল। যৌন ব্যৱসায়ত জড়িত হৈ পোৱা টকাৰে মই মোৰ শিক্ষা সম্পূৰ্ণ কৰিলো। কি কৰিম? মানুহে আমাক যৌনকৰ্মী বুলি ভাবে।’ তেঁও ক’লে।\nইচালকাৰানজিৰ এটা স্বেচ্ছামূলক সংগঠনৰ লগত ছাকিনাই কাম কৰি আছে। এইচআইভি পজিটিভ আৰু যক্ষ্মাৰোগীক এই সংগঠনটোৱে সহায় কৰে। তেঁও মাহে ৯ হাজাৰ টকা উপাৰ্জন কৰে।\nদোকানীবোৰে আঁতৰি যাবলৈ কয়। আমি সকলো সহ্য কৰো, কাৰণ খাবৰ কাৰণে উপাৰ্জন কৰিব লাগিব। ৰাধিকাই ক’ লে\nৰাধিকাৰ ক্ষেত্ৰত ঘৰত গ্ৰহণ কৰিলেও কাম বিচাৰি পোৱা কঠিন হৈ পৰিল। তৃতীয় মানলৈ পঢ়াৰ পিচতে স্কুল এৰি দিব লগা হ’ল। দেউতাকৰ দৰে লোহা-প্লাষ্টিক বা আন সামগ্ৰী বুটলি বিক্ৰী কৰে বা ইটাভাটাত কাম কৰে। ‘১৬-১৭ বছৰমান বয়সত মই শাৰী পিন্ধিবলৈ আৰম্ভ কৰিলো। মানুহে মোক কাম নিদিয়া হ’ল।’ তেঁও ক’লে। সেইকাৰণে এতিয়া দৈনিক ৮০-১০০ খন দোকানত পইচা ভিক্ষা কৰি ঘূৰি ফুৰে। দোকানীয়ে এটকাৰ পৰা ১০ টকাৰ ভিতৰত দিয়ে। পূৱা ১০ বজাৰ পৰা সন্ধিয়া ৭ বজা পৰ্যন্ত ভিক্ষা কৰে। ভিক্ষা কৰি ১২৫ টকামান পায়, সেই টকা পৰিয়ালৰে উপাৰ্জনৰ লগত যোগ হয়।\nসুনীতাই কাম এটা পালে। ইচালকাৰানজিৰ এখন ৰেষ্টুৰেণ্টত বাচন ধোৱা আৰু চাফা কৰা কাম কৰিব লাগে। ইয়াৰ বাবদ দুসাজ আহাৰ আৰু দৈনিক ৫০ টকা পায়। ইয়াৰ বাবে তেঁও তৃতীয় লিংগৰ পৰিচয় বাদ দিবলগা হ’ল। সৰু ব্যৱসায় আৰম্ভ কৰিবলৈ তেঁও এজন বন্ধুৰ পৰা ২৫ হাজাৰ টকা ঋণলৈ লৈছে। (সকলো বিৱৰণ দিব নিবিচাৰিলে, কাৰণ সেই অঞ্চলৰ মানুহেই তেঁওৰ দোকানখন চিনাক্ত কৰিব।)\nজীয়াই থাকিবলৈ কি পন্থা অৱলম্বন কৰা হৈছে, সেয়া বেলেগ অধ্যায়, কিন্তু হাৰাশাস্তি আৰু বৈষম্যৰ পৰা ৰেহাই নাপালে। কিছুমান মানুহে ভাবে আমাৰ স্বৰ্গীয় শক্তি আছে, সেয়ে আমাৰ ভৰি স্পৰ্শ কৰে, কিন্তু বহুতেই আমাক হাৰাশাস্তি কৰে। ৰাধিকাই ক’লে। ‘দোকানীবোৰে আমাক প্ৰায়ে আঁতৰি যাবলৈ কয়। খাবৰ বাবে উপাৰ্জন কৰিবৰ কাৰণে আমি সকলো শুনি যাও। আমি ৰ’দে-গৰমে ঘূৰি ফুৰো, খুব বেচি ১৫০ টকা উপাৰ্জন কৰো। সৰু চহৰ এখনত মানুহে আমাক কিমান দিব? আমি ভিক্ষা কৰি ভাল নাপাও, কিন্তু মানুহে আমাক কাম কৰিবলৈ নিদিয়ে। ক’ৰবালৈ যাবলগীয়া হ’লে ৰিক্সাৱালাই আমাক নিব নিবিচাৰে, বাছ-ৰেলত আন মানুহে আমাক অস্পৃশ্যৰ দৰে ব্যৱহাৰ কৰে। আমাৰ কাষত কোনো নবহে বা থিয় নহয়, আমি যেন অপশক্তিহে, আমালৈ তেনেকৈ মানুহে চাই থাকে। এনেকৈ সদায় জীয়াই থকা বা সহ্য কৰা বৰ কঠিন। সেই কাৰণেই আমাৰ লিংগৰ বহুতে ধুমপান বা সুৰাপান কৰে।’\nবহুক্ষেত্ৰত আৰক্ষীয়ে সহায় কৰাৰ পৰিৱৰ্তে হাৰাশাস্তি বেচিকৈ কৰে। তেঁও থকা অঞ্চলটোৰ ডেকা ল’ৰাই হাৰাশাস্তি কৰাৰ অভিযোগ দিওতে আৰক্ষীয়ে অভিযোগ ল’বলৈ অস্বীকাৰ কৰে বুলি শীতলে কয়। তদুপৰি আৰক্ষীয়ে ঘোচ বিচাৰিলে। আৰক্ষী থানালৈ যোৱা সম্পৰ্কে শীতলে কয়, ‘আৰক্ষীয়ে মোক ক’লে- ‘তহতহে ল’ৰাবোৰৰ পিচত লাগি থাক’। তহতে আনৰ পৰা বলপূৰ্বক ধন আদায় কৰি লব।’ যদি তৃতীয় লিংগৰ লোকসকল যৌনকৰ্মী হয়, তেন্তে ঘোচৰ পৰিমান বাঢ়ি যায়। তাৰ উপৰি জেলত ভৰোৱাৰ ভাবুকি দিয়ে। পুলিচে কয়, ‘তহত যৌনকৰ্মী, তহতে মানুহক হাৰাশাস্তি কৰ’, তহতক কোনে হাৰাশাস্তি কৰিব?’ শীতলে কয়।\nৰাধিকাই ৮০-১০০ খন দোকানত পইচা ভিক্ষা কৰি ঘুৰি ফুৰিছে। পুৱা ১০ বজাৰ পৰা সন্ধিয়া ৭ বজালৈ ভিক্ষা কৰি খুব বেছি ১২৫ টকা উপাৰ্জন কৰে\nঅন্ততঃ কাগজে-পত্ৰই হ’লেও কিছুমান পৰিৱৰ্তনৰ কথা-বতৰা চলি আছে। ২০১৬ত Transgender Persons (Protection of Rights) বিধেয়কে লোকসভাত অনুমোদন লাভ কৰিছিল আৰু এতিয়াও কাৰ্যকৰী হ’বলৈ বাকী আছে। বিধেয়কখনত তৃতীয় লিংগৰ সুকীয়া পৰিচয় দিছে ‘অনান্য’ হিচাপে। লগতে প্ৰতিজন ভাৰতীয় নাগৰিকে লাভ কৰা সকলো সাংবিধানিক অধিকাৰ লাভ কৰিবলৈ সক্ষম হ’ব বুলি কোৱা হৈছে। অনান্য চৰ্তৰ ভিতৰত আছে ৰাজ্য চৰকাৰৰ সকলো পৰ্যায়ৰ শিক্ষানুষ্ঠানত দুই শতাংশ আসন সংৰক্ষিত হ’ব তথা বিশেষ নিয়োগ বিনিময় কেন্দ্ৰ স্থাপন কৰা হ’ব, তথা তৃতীয় লিংগৰ লোকৰ বিৰুদ্ধে ঘৃণা-অৱমাননাকাৰী বা উদ্ৰেককাৰী বক্তব্য কৰা সকলৰ বিৰুদ্ধেও শাস্তি প্ৰদানৰ ব্যৱস্থা থাকিব বুলি বিধেয়কত উল্লেখ আছিল।\nইচালকাৰানজিত ২০১৮ৰ মে’ মাহত ইয়াত পৌৰসভাই তৃতীয় লিংগৰ কল্যাণৰ কাৰণে ২৫ লাখ টকা ব্যয় কৰাৰ সিদ্ধান্ত লৈছিল (এতিয়া কাৰ্যকৰী হোৱা নাই) বুলি পৌৰসভাৰ মুখ্য বিষয়া প্ৰশান্ত ৰাচালে জনায়।\nতৃতীয় লিংগৰ লোকসকলক ৰেচন কাৰ্ড আৰু আধাৰ কাৰ্ড দিবলৈ ৰাচাল আৰু অধিবক্তা দিলছাদ মুজাৱাৰে প্ৰচেষ্টা চলাই আছে। এতিয়ালৈকে ৬০ খন ৰেচন কাৰ্ড ইচ্ছ্যু হৈছে। সমস্যা হ’ল যে তৃতীয় লিংগৰ লোকে নাম সলনি কৰি লয় আৰু তেঁওলোকৰ স্থায়ী ঠিকনা নাই। তেঁওলোকে চিনাক্তকৰণৰ তথ্যপাতি দাখিল কৰিবলৈ সক্ষম নহয়। ইয়াৰ অবিহনে তেঁওলোকে চৰকাৰী আঁচনিৰ সা-সুবিধা লাভ কৰা সম্ভৱ নহয়।\nএকে কাৰণতে তেঁওলোকৰ সংখ্যাও জনা নাযায়। ইচালকাৰানজিত তেঁওলোকৰ এইচ আই ভি এইডছ সম্পৰ্কে সজাগতা বৃদ্ধি তথা প্ৰতিৰোধ কৰাৰ বাবে কাম কৰা এনজিঅ”মৈত্ৰী’ৰ মতে চহৰখনত ২৫০ তৃতীয় লিংগৰ লোক আছে।\nএইসকলে বা আন বহুতেই মৰ্যাদা সহকাৰে জীয়াই থাকিবলৈ সংগ্ৰাম কৰিবলগা হৈছে। আলিয়াই কয়, ‘আমাক কোনেও মানুহ বুলি নাভাবে।’\nতৃতীয় লিংগৰ লোকৰ সৈতে যোগাযোগ সম্ভৱ কৰাই দিয়াৰ বাবে মই অধিবক্তা দিলছাদ মুজাৱাৰক ধন্যবাদ আৰু কৃতজ্ঞতা জনাইছো। লগতে ফটোগ্ৰাফীৰ বাবে সংকেত জৈন আৰু এই লেখাৰ বাবে সাক্ষাতকাৰ দিয়াসকলকো ধন্যবাদ জ্ঞাপন কৰিছো।


ভাৰতীয় ৰিজাৰ্ৱ বেংকৰ ডেপুটি গৱৰ্ণৰৰ বাবে ৮ গৰাকী প্ৰতিদ্বন্দী - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nKOLKATA, INDIA - MARCH 27: Reserve Bank of India building on Netaji Subash Road on March 27, 2015 in Kolkata, India. (Photo by Indranil Bhoumik/Mint via Getty Images)\nডিজিটেল ডেস্কঃ ভাৰতীয় ৰিজাৰ্ৱ বেংকৰ জ্যেষ্ঠ ডেপুটি গৱৰ্ণৰ এন. এছ বিশ্বনাথনৰ পদত্যাগৰ পাছত সদ্যহতে খালী হৈ আছে ৰিজাৰ্ৱ বেংকৰ ডেপুটি গৱৰ্ণৰৰ পদটো। ৰিজাৰ্ৱ বেংকৰ সুত্ৰত প্ৰকাশ পোৱা অনুসৰি উক্ত খালী হৈ থকা পদটোৰ বাবে ইতিমধ্যে আগ্ৰহী ৮ গৰাকী প্ৰাৰ্থীয়ে আৱেদন কৰিছে।\nঅহা ২৩ জুলাই তাৰিখে পদটোৰ বাবে আৱেদন কৰা প্ৰাৰ্থী সকলৰ সাক্ষাৎকাৰ গ্ৰহণ কৰা হ’ব। সাক্ষাৎকাৰৰ অন্তত নিৰ্বাচিত প্ৰাৰ্থীগৰাকীৰ নাম প্ৰধানমন্ত্ৰীৰ কাৰ্যালয়লৈ প্ৰেৰণ কৰা হ’ব অন্তিম বাছনিৰ বাবে। উল্লেখ্য যে ভাৰতীয় ৰিজাৰ্ৱ বেংকত চাৰিজন ডেপুটি গৱৰ্ণৰ থাকে । আৰু প্ৰতিজনে মাহিলী বেতন ২ লাখ ২৫ হাজাৰ টকাৰ লগতে অন্যান্য ভাট্টাও পায়।


জঘন্য ! নাবালিকাক পাঁচ দিনত দুবাৰকৈ অপহৰণ-দলবদ্ধ ধৰ্ষণ... Prag News : Best Assamese News Channel, Latest Assam News Live Today , North East Breaking News\nজঘন্য ! নাবালিকাক পাঁচ দিনত দুবাৰকৈ অপহৰণ-দলবদ্ধ ধৰ্ষণ...\nভূপাল : দেশত নাৰী সুৰক্ষাৰ শ্ল'গান দিয়া চৰকাৰৰ চকুৰ আগতে প্ৰায় প্ৰতিদিনে ইটোৰ পাছত সিটো ধৰ্ষণকাণ্ড সংঘটিত হৈ আহিছে৷ এইবাৰ মধ্যপ্ৰদেশৰ ওমাৰিয়াত এগৰাকী ১৩ বছৰীয়া কিশোৰীক শাৰীৰিক নিৰ্যাতন চলায় ৯টাকৈ নৰপিশাচে৷ আৰক্ষীয়ে জনোৱামতে কিশোৰীগৰাকীক অপহৰণ কৰি পাঁচদিন ধৰি যৌন নিৰ্যাতন চলোৱা হৈছিল৷\nআৰু পঢ়িব পাৰিব : প্ৰতিবাদী কংগ্ৰেছ কৰ্মীক গুলীয়াবলৈ উদ্যত্ হৈছিল আৰক্ষী !\nউল্লেখ্য যে ৰাজ্যখনৰ শিৱৰাজ সিং চৌহান চৰকাৰে মহিলাৰ ওপৰত হোৱা অত্যাচাৰৰ বিৰুদ্ধে 'সন্মান' নামৰ এক বৃহৎ অভিযান চলাই থকাৰ সময়তে কিশোৰীগৰাকীৰ সৈতে সংঘটিত ঘটনাটোৱে পুনৰ চৰকাৰখন নাৰী সুৰক্ষাৰ ক্ষেত্ৰত ব্যৰ্থ হোৱাৰ কথাটোকে প্ৰমাণ কৰিছে৷\nআৰক্ষীয়ে জনোৱা মতে ৪ জানুৱাৰীত এজন চিনাকি যুৱকে কিশোৰীগৰাকীক অপহৰণ কৰি ধৰ্ষণ কৰে আৰু পাছত আন ছয়জন বন্ধুৰে মিলি কিশোৰীগৰাকীৰ ওপৰত যৌন নিৰ্যাতন চলাই দুদিন পাছত ঘন জংঘলত এৰি যায়৷ ধৰ্ষণৰ কথা ৰাজহুৱা কৰিলে কিশোৰীগৰাকীক হত্য়া কৰাৰ ভাবুকিও প্ৰদান কৰে ৭ নৰপিশাচে৷\nকেৱল সেয়াই নহয়, কিশোৰীগৰাকীক পুনৰ ১১ জানুৱাৰীত অপহৰণ কৰি পূৰ্বৰ সাতজন লোক আৰু দুজন ট্ৰাক চালকে উপৰ্যুপৰি নিৰ্যাতন চলাই শুকুৰবাৰে পুৱা নিজ গৃহত এৰি যায়৷ এই কথা পৰিয়ালৰ লোকে আৰক্ষীক জনোৱাৰ পাছতে পোহৰলৈ আহে জঘন্য অপৰাধকাণ্ডটো৷ সম্প্ৰতি ঘটনাটোৰ সৈতে জড়িত ৭ জন লোকক আৰক্ষীয়ে আটক কৰা বুলি জানিব পৰা গৈছে৷


হৃদয়ৰ একোনত তুমি-বিপাশা বৰা\n:হেল্ল...নিবিড় তই ৰৈ দিবি টাউনতে মই মোৰ চিমখন সলাই লম মোৰ চিমখন বেয়া হৈছে তাৰ পছত তোৰ ওচৰলৈ যাম..তই আগবাঢ়ি আহিব নালাগে।\n:ওম..থিক আছে,বেছি দেৰি নকৰিবি দেই।\n:সেইয়াই হয়তো আমাৰ শেষ বাৰৰ বাবে কথা হৈছিল।\nসেই সময়ত এটা অচিনাকী নাম্বাৰৰ পৰা ফোন আহিছিল....\n:হেল্ল...হয় কওঁকচোন কোনে কৈছে?\n:আপুনি বাৰু নিবিড় দত্ত হয়নে?\n:আপোনাৰ মা-দেউতাৰ এক্সিডেন্টত মৃত্যু হৈছে......\nমই তেতিয়া বেহুচ হৈ পৰিছিলো,মোৰ ফোনটো হয়তো হাতৰ পৰা চিটিকি গৈ আঁতৰত পৰিছিলগৈ।কিজানি ৰিচিয়েও বহুবাৰ ফোন কৰিছিল মোক,কিন্তু মই অজ্ঞাত,ভাগৰুৱা।\nযেতিয়া মোৰ চকু খোল খাইছিল,সকলো অচিনাকী আছিল।সাৰ পাই মই মা-দেউতাক বিচাৰিছিলোঁ,কিন্তু নাই...বহুত চিঞৰিলেও সেইয়া সম্ভৱ নহয়,মই তেতিয়া ৰিচিকো হেৰুৱাই পেলাইছিলোঁ ক'ৰবাত,মই বহুত অকলশৰীয়া হৈ পৰিছিলোঁ ।\nতেতিয়াৰ পৰাই আজি পাচঁবছৰ হৈ গ'ল,মই গুৱাহাটীত থকা।না কোনোবা মোৰ আপোন আছে,না মই কাৰোবাক চিনি পাওঁ।\nকিন্তু সেইদিনা কি হৈছিল জানা?প্ৰায় একমাহ মানৰ আগত মোৰ ৰূমৰ সন্মুখত এটা এক্সিডেন্ট হৈছিল।হুলস্থুল শুনি মইয়ো বাহিৰলৈ ওলাই আহিছিলোঁ আৰু বাহিৰত পৰি থকা মৃত শৰীৰটো কোন আছিল জানা?"ৰিচি" মোৰ শৈশৱৰ বান্ধৱী,যাক মই পাৰ হৈ যোৱা পাচঁবছৰে বিছাৰি ফুৰিছিলোঁ । হৰ্ঠাৎ হৃদয়খন আকৌ এবাৰৰ বাবে মোচোকা খাই উঠিছিল।এটা আটাইতকৈ গুৰুত্বপুৰ্ণ কথা কি জানা?তাইৰ মৃত শৰীৰটো লৈ যোৱাৰ পাছত তাইৰ ডায়েৰীখন তাত ৰৈ গৈছিল,আৰু মই সেইখন উঠাই মোৰ ৰূমলৈ লৈ গৈছিলো আৰু পঢ়াৰ পাছত গম পাইছিলোঁ,মোৰ দৰে তাইয়ো মোক পাগলৰ দৰে ভাল পাইছিল,মাথো বন্ধুত্ব শেষ হৈ যোৱাৰ ভয়ত কথাবোৰ দুয়ো কেতিয়াওঁ কাকো কোৱা নাছিলোঁ ।\nপাপৰি আজি আকৌ এবাৰ মোৰ শৈশৱলৈ ওভতি যাবৰ মন গৈছে জানা।আজিৰ কথাবোৰে হয়তো তোমাকো আমনি দিব,কিন্তু মই যে এতিয়া অসহায়,একেবাৰেই অকলশৰীয়া।মোৰ কাষৰত যেন এতিয়া এজন সংগীৰ খুওৱ প্ৰয়োজন।\n:পাপৰি তুমি মোৰ সেই ৰিচিজনী হ'ব পাৰিবানে?মই তোমাৰ আগত হাতযোৰ কৰিছো please মোক ভুল নুবুজিবা।ৰিচিৰ পাছত আকৌ এবাৰৰ বাবে মোৰ কাৰোবাক ভাল লাগিছে আৰু সেইজনী হৈছা তুমি পাপৰি তুমি।এতিয়া মই তোমাকো হেৰুৱাব নোখোজো,সেইবাবে কথাবোৰ মই আজি তোমাক কৈয়েই পেলালো please তুমি মোক বেয়া নাপাবা,মই হয়তো কথাবোৰ ভালদৰে বুজাই কব জনা নাই,মোৰ শৰীৰত শব্দবোৰৰ জোৱাৰ উঠিছে।\n(অলপ দূৰ আঁতৰি যায়)\n:নিবিড় মই তোমাৰ হ'ব পাৰিমনে?(অলপ আঁতৰৰ পৰা ছিঞৰি কোৱাৰ দৰে)\n:পাপৰি(ওভতি চাই)তুমি সচাঁই কৈছা,তুমি সচাঁয়েই কৈছানে?\n"তুমি মাথো মোৰ হোৱা,মইতো সদায়েই তোমাৰ।"\n[মোৰ অকলশৰীয়া জীৱনত এতিয়া নিজৰ বুলিবলৈ কেৱল পাপৰিয়েই আছে,মই সুখী এতিয়া পাপৰিৰ লগত,তাইৰ ওঁঠত জিলিকি ৰোৱা হাঁহিটোৱে মোক সদায়েই হাঁহি বিৰিঙায়,এই হাঁহিটো মই সদায়ে এনেদৰেই ৰাখিম....................তুমি মোৰ হোৱা মইতো আজীৱন তোমাৰেই।"\nTags: উপন্যাসিকা ধাৰাবাহিক বিপাশা বৰা হৃদৰ একোনত তুমি


২ রাজাবলি 21 - पवित्र बाइबिल [ইণ্ডিয়ান ৰিভাইচ ভাৰচন] - (২রাজ 21)\n২ রাজাবলি 21\nমনচি বাৰ বছৰ বয়সত ৰজা হৈছিল আৰু তেওঁ যিৰূচালেমত পঁচপন্ন বছৰ ৰাজত্ব কৰিছিল; তেওঁৰ মাকৰ নাম আছিল হেফচীবা।\nযিহোৱাই ইস্ৰায়েলীয়াসকলৰ সন্মুখৰ পৰা যি সকলো জাতিক দূৰ কৰিছিল, তেওঁলোকৰ দৰেই ঘিণলগীয়া কাৰ্য কৰি মনচিয়ে যিহোৱাৰ দৃষ্টিত যি বেয়া তাকে কৰিছিল।\nতেওঁৰ পিতৃ হিষ্কিয়াই ওখ ঠাইৰ যি মঠবোৰ বিনষ্ট কৰিছিল, সেইবোৰ তেওঁ পুনৰ সাজিছিল; ইস্ৰায়েলৰ ৰজা আহাবে যেনেকৈ কৰিছিল, তেনেকৈ তেৱোঁ বাল দেৱতাৰ উদ্দেশ্যে বেদীবোৰ নির্মাণ কৰিছিল আৰু এটা আচেৰা মুর্তিও সাজিছিল; তেওঁ আকাশৰ তৰাবোৰক প্রণাম জনাইছিল আৰু সেইবোৰৰ সেৱাপূজা কৰিছিল।\nযদিও যিহোৱাই এই আজ্ঞা দিছিল যে, “মই যিৰূচালেমত চিৰকাললৈকে মোৰ নাম স্থাপন কৰিম”, তথাপিও মনচিয়ে যিহোৱাৰ গৃহত কিছুমান বেদী নির্মাণ কৰিছিল।\nযিহোৱাৰ গৃহৰ দুয়োখন চোতালতে তেওঁ আকাশৰ সকলো তৰাবোৰৰ উদ্দেশ্যে কিছুমান বেদী নিৰ্ম্মাণ কৰিছিল।\nতেওঁ যি আচেৰা মূর্তি খোদাই কৰি নির্মাণ কৰিছিল, সেইটো নি যিহোৱাৰ গৃহত স্থাপন কৰিছিল। যিহোৱাই তেওঁৰ গৃহৰ সম্বন্ধে দায়ুদ আৰু দায়ুদৰ পুত্ৰ চলোমনক কৈছিল, “এই গৃহত আৰু ইস্ৰায়েলৰ সকলো ফৈদৰ মাজৰ পৰা মই মনোনীত কৰা এই যিৰূচালেমত মই মোৰ নাম চিৰকাললৈকে স্থাপন কৰিম।\nইস্রায়েলীয়াসকলে যদি কেৱল মোৰ সকলো আজ্ঞা যত্নেৰে পালন কৰে আৰু মোৰ দাস মোচিয়ে তেওঁলোকক দিয়া সকলো বিধান অনুসাৰে চলে, তেন্তে তেওঁলোকৰ পূর্বপুৰুষসকলক মই যি দেশ দিলোঁ, সেই দেশৰ পৰা তেওঁলোকৰ ভৰি লৰচৰ নকৰিম।”\nকিন্তু লোকসকলে সেই কথা নুশুনিলে; মনচিয়ে তেওঁলোকক বিপথে পৰিচালিত কৰিলে; এনেকি যি জাতিবোৰক যিহোৱাই ইস্ৰায়েলৰ লোকসকলৰ সন্মুখৰ পৰা উচ্ছন্ন কৰিছিল, তেওঁলোকতকৈয়ো অধিক কু-আচৰণ কৰিবলৈ ধৰিলে।\nতেতিয়া যিহোৱাই তেওঁৰ দাস ভাববাদীসকলৰ দ্বাৰাই এই কথা ক’লে,\n“যিহূদাৰ ৰজা মনচিয়ে এনেবোৰ ঘিণলগীয়া কৰ্ম কৰিছে। তেওঁৰ পূৰ্বতে যি ইমোৰীয়া লোকসকল আছিল, তেওঁলোকতকৈও তেওঁ অধিক কুকৰ্ম কৰিছে আৰু নিজৰ মূর্তি বোৰৰ দ্বাৰাই যিহূদাক পাপৰ পথত পৰিচালিত কৰাইছে।”\nসেয়ে, ইস্ৰায়েলৰ ঈশ্বৰ যিহোৱাই কৈছে, “মই শীঘ্রেই যিৰূচালেম আৰু যিহূদালৈ এনে অমঙ্গল আনিম যে, যেয়ে তাক শুনিব, তেওঁলোক সকলো শিয়ৰি উঠিব।\nমই যিৰূচালেমৰ ওপৰত চমৰিয়াৰ বিৰুদ্ধে যি মাপ-জৰী আৰু আহাবৰ বংশৰ বিৰুদ্ধে যি উলম্ব-জৰী ব্যৱহাৰ কৰিছিলোঁ, তাক বিস্তৃত কৰিম। মানুহে যেনেকৈ এখন বাচন মচে আৰু মচা হ’লে, তাক তলমুৱাকৈ উবুৰিয়াই থয়, তেনেকৈয়ে মই যিৰূচালেমক মচি চাফা কৰিম।\nমোৰ লোকসকলৰ বাকী অংশক মই ত্যাগ কৰিম আৰু শত্ৰুবোৰৰ হাতত তেওঁলোকক শোধাই দিম; তাতে তেওঁলোক শত্রুবোৰৰ চিকাৰ হ’ব আৰু তেওঁলোকৰ সকলো বস্তু শত্রুবোৰে লুট কৰি নিব।\nকিয়নো মোৰ দৃষ্টিত যি বেয়া তেওঁলোকে তাকেই কৰিলে; যিদিনা তেওঁলোকৰ পূর্বপুৰুষসকল মিচৰ দেশৰ পৰা ওলাই আহিছিল, সেইদিনাৰ পৰা আজিলৈকে তেওঁলোকে মোক খং উঠাই আহিছে।”\nতাৰ বাহিৰেও ইমূৰৰ পৰা সিমূৰলৈকে যিৰূচালেম মৃতকৰ তেজেৰে পূর্ণ নকৰামানলৈকে মনচিয়ে নিৰ্দ্দোষী লোকসকলৰ ৰক্তপাত কৰিলে। যিহূদাৰ লোকসকলৰ দ্বাৰাই তেওঁ কৰোঁৱা পাপ কার্যৰ উপৰি তেওঁ এনে পাপ কৰি যিহোৱাৰ দৃষ্টিত যি বেয়া তাকে কৰিছিল।\nমনচিৰ অন্যান্য সকলো বৃত্তান্ত, তেওঁ কৰা সকলো কাৰ্য আৰু পাপ কৰ্মৰ কথা জানো “যিহূদাৰ ৰজাসকলৰ ইতিহাস” পুস্তকখনত লিখা নাই?\nপাছত মনচি তেওঁৰ পূর্বপুৰুষসকলৰ লগত নিদ্ৰিত হ’ল আৰু তেওঁক নিজৰ ঘৰৰ বাৰীত অৰ্থাৎ উজ্জাৰ বাৰীত মৈদাম দিলে। তেওঁৰ পুত্ৰ আমোন তেওঁৰ পদত ৰজা হ’ল।\nবাইশ বছৰ বয়সত আমোন ৰজা হৈছিল আৰু যিৰূচালেমত তেওঁ দুই বছৰ ৰাজত্ব কৰিছিল। তেওঁৰ মাকৰ নাম আছিল মচুল্লেমৎ; তেওঁ যটবা নিবাসী হাৰূচৰ জীয়েক আছিল।\nআমোনে তেওঁৰ পিতৃয়ে কৰাৰ দৰেই যিহোৱাৰ দৃষ্টিত যি বেয়া তাকেই কৰিছিল।\nতেওঁৰ পিতৃয়ে যি পথত চলিছিল, তেৱোঁ সেই সকলো পথত চলিছিল। তেওঁৰ পিতৃয়ে যি সকলো মূর্তিৰ সেৱা-পূজা কৰিছিল, তেৱোঁ সেইবোৰৰ সেৱা-পূজা কৰিছিল। সেইবোৰৰ ওচৰত শিৰ নত কৰিছিল।\nতেওঁৰ পূর্বপুৰুষসকলৰ ঈশ্বৰ যিহোৱাক তেওঁ ত্যাগ কৰিলে আৰু যিহোৱাৰ পথত নচলিলে।\nপাছত আমোনৰ দাসবোৰে তেওঁৰ বিৰুদ্ধে ষড়যন্ত্র কৰি ৰাজগৃহতে তেওঁক বধ কৰিলে।\nকিন্তু যিসকলে ৰজা আমোনৰ বিৰুদ্ধে ষড়যন্ত্র কৰিছিল, দেশৰ লোকসকলে তেওঁলোক সকলোকে বধ কৰিলে আৰু আমোনৰ পুত্ৰ যোচিয়াক তেওঁলোকে ৰজা পাতিলে।\nআমোনৰ অন্যান্য সকলো কাৰ্যৰ বৃত্তান্ত “যিহূদাৰ ৰজাসকলৰ ইতিহাস” পুস্তকখনত জানো লিখা নাই?\nপাছত উজ্জাৰ বাৰীত থকা নিজৰ মৈদামনিত তেওঁক মৈদাম দিলে। তেওঁৰ পুত্ৰ যোচিয়া তেওঁৰ পদত ৰজা হ’ল।\n২ রাজাবলি 21:1\n২ রাজাবলি 21:2\n২ রাজাবলি 21:3\n২ রাজাবলি 21:4\n২ রাজাবলি 21:5\n২ রাজাবলি 21:7\n২ রাজাবলি 21:8\n২ রাজাবলি 21:9\n২ রাজাবলি 21:10\n২ রাজাবলি 21:11\n২ রাজাবলি 21:12\n২ রাজাবলি 21:13\n২ রাজাবলি 21:14\n২ রাজাবলি 21:15\n২ রাজাবলি 21:16\n২ রাজাবলি 21:17\n২ রাজাবলি 21:18\n২ রাজাবলি 21:19\n২ রাজাবলি 21:20\n২ রাজাবলি 21:21\n২ রাজাবলি 21:22\n২ রাজাবলি 21:23\n২ রাজাবলি 21:24\n২ রাজাবলি 21:25\n২ রাজাবলি 21:26


2Sa 13 | AsmULB | STEP | তাৰ পাছত এনেকুৱা ঘটনা হ’ল, যে, দায়ূদৰ পুত্ৰ অবচালোমৰ তামাৰ নামেৰে এজনী শুৱনি ভনীয়েক আছিল। আৰু দায়ূদৰ পুত্ৰ অম্নোন তাইলৈ কামাসক্ত হ’ল;\nঅম্নোনে কৰা ঘিণলগীয়া কাৰ্য্য। অবচালোমে তাক বধ কৰি পলাই যোৱা।\n1তাৰ পাছত এনেকুৱা ঘটনা হ’ল, যে, দায়ূদৰ পুত্ৰ অবচালোমৰ তামাৰ নামেৰে এজনী শুৱনি ভনীয়েক আছিল। আৰু দায়ূদৰ পুত্ৰ অম্নোন তাইলৈ কামাসক্ত হ’ল; 2অম্নোনে মনতে এনে দুখ পালে, যে, সি নিজ ভনীয়েক তামাৰৰ কাৰণে নৰিয়া পৰিল৷ তাই কুমাৰী আছিল, আৰু সেই কাৰণে অম্নোনে তাইলৈ কিবা কৰিবলৈ দুসাধ্য বুলি ভাবিলে।\n3দায়ূদৰ ককায়েক চিমিয়াৰ পুত্ৰ যোনাদবৰ নামেৰে অম্নোনৰ এজন বন্ধু আছিল৷ যোনাদব এজন বৰ চতুৰ লোক আছিল। 4সি অম্নোনক সুধিলে, হে ৰাজপুত্ৰ তুমি প্ৰতি দিনে এনেকৈ নিৰুৎসাহ হৈছা কিয়? সেই বিষয়ে মোক নোকোৱানে? তেতিয়া অম্নোনে তাক উত্তৰ দি ক’লে, “মোৰ ককাই অবচালোমৰ ভনীয়েক তামাৰলৈ মই প্ৰেমাসক্ত হৈছোঁ।”\n5তেতিয়া যোনাদৰে তাক ক’লে, “তুমি নিজৰ খাটৰ ওপৰত শুই নৰিয়াৰ ভাওঁ ধৰা৷ যেতিয়া তোমাৰ পিতৃয়ে তোমাক চাবলৈ আহিব তেতিয়া তেওঁক ক’বা, ‘অনুগ্ৰহ কৰি মোৰ ভনী তামাৰক মোক আহাৰ দিবৰ বাবে মোৰ আগত পঠিয়াই দিয়ক আৰু মোৰ আগত আহাৰ যুগুত কৰা দেখি যেন তাইৰ হাতে ভোজন কৰোঁ, এই কাৰণে মোৰ ওচৰলৈ আহিবলৈ তাইক আজ্ঞা কৰক’।” 6তেতিয়া অম্নোনে নৰিয়াৰ ভাও ধৰি পৰি থাকিল৷ তাতে ৰজাই তাক চাবলৈ আহোতে, অম্নোনে ৰজাক ক’লে, “মই বিনয় কৰোঁ, মোৰ ভনী তামাৰক মোৰ অসুস্থতাৰ বাবে মোৰ আগত যেন আহাৰ যোগাৰ কৰে আৰু মই তাইৰ হাতে যেন ভোজন কৰো এই কাৰণে মোৰ ওচৰলৈ আহিবলৈ তাইক আজ্ঞা কৰক৷”\n7তেতিয়া দায়ূদে তামাৰৰ ঘৰলৈ মানুহ পঠিয়াই কোৱালে বোলে, “এতিয়া তুমি তোমাৰ ককাই অম্নোনৰ ঘৰলৈ গৈ, তাৰ কাৰণে আহাৰ যুগুত কৰি দিয়া।” 8তাতে তামাৰ নিজ ককাই অম্নোনে শুই থকা সেই ঘৰলৈ গ’ল৷ তামাৰে আটাগুড়ি লৈ খচি, তেওঁৰ আগতে পিঠা বনালে। 9তাই তাৱই সৈতে লৈ গৈ, সেই পিঠা তেওঁক দিলে কিন্তু তেওঁ খাবলৈ অমান্তি হ’ল৷ তেতিয়া অম্নোনে ক’লে, “মোৰ ওচৰৰ পৰা সকলো লোকক বাহিৰলৈ যাবলৈ দিয়া৷” তাতে সকলোৱে তেওঁৰ ওচৰৰ পৰা বাহিৰলৈ গ’ল।\n10তেতিয়া অম্মোনে তামাৰক ক’লে, “মই তোমাৰ হাতে ভোজন কৰিবৰ কাৰণে খোৱা বস্তুবোৰ মোৰ কোঠাঁলিলৈ আনা৷” তেতিয়া তামাৰে নিজ হাতে বনোৱা সেই পিঠা লৈ ভিতৰ কোঁঠালিলৈ তেওঁৰ ককাই অম্নোনৰ ওচৰলৈ গ’ল। 11যেতিয়া তাই পিঠা লৈ তেওঁৰ ওচৰলৈ আনিলে, তেতিয়া অম্নোনে তাইক ধৰি ক’লে, “হে মোৰ ভনী, আহা মোৰ লগত শয়ন কৰা।” 12তাতে তাই উত্তৰ দি ক’লে, “নহয়, নহয়, মোৰ ককাই, মোক বলাৎকাৰ নকৰিবা কিয়নো ইস্ৰায়েলৰ মাজত এনে কৰ্ম কৰা অযুগুত৷ তুমি এনে মুৰ্খৰ কৰ্ম নকৰিবা!\n13মই কলৈ গৈ মোৰ মুখ ঢাকিম? আৰু তুমিও ইস্ৰায়েলৰ মাজত এজন লজ্জাহীন মুৰ্খৰ নিচিনা হ’বা। এই হেতুকে এতিয়া মই বিনয় কৰোঁ, তুমি ৰজাৰ আগত জনোৱা কিয়নো তেওঁ মোক তোমালৈ বিয়া দিবলৈ অসন্মত নহ’ব।” 14কিন্তু অম্নোনে তাইৰ কথা শুনিবলৈ অসন্মত হ’ল আৰু নিজে তাইতকৈ বলী হোৱা হেতুকে, তেওঁ তাইক বলেৰে ধৰি তাইৰ লগত শয়ন কৰিলে।\n15তাৰ পাছত অম্নোনে তাইক অতিশয় ঘিণ কৰিব ধৰিলে৷ তেওঁ যি পৰিমানে তাইলৈ কামাসক্ত আছিল তাতকৈ অধিক পৰিমাণে তাইক ঘিণ কৰিব ধৰিলে। এই হেতুকে অম্নোনে তাইক ক’লে, “উঠি গুচি যোৱা।” 16তাতে তাই তেওঁক ক’লে, “এনে নকৰিবা! কিয়নো তুমি মোলৈ কৰা প্ৰথম দোষতকৈ, মোক বাহিৰ কৰি উলিয়াই খেদাতো হে বেচিকৈ বেয়া!” কিন্তু অম্নোনে তাইৰ কথা নুশুনিলে৷ 17তাৰ সলনি তেওঁ নিজৰ দাসক মাতি ক’লে, “এইক মোৰ ওচৰৰ পৰা উলিয়াই নে আৰু তাইৰ পাছত দুৱাৰৰ ডাং লগাই দে।”\n18তেতিয়া তেওঁৰ দাসে তাইক বাহিৰ কৰি দি তাইৰ পাছত দুৱাৰৰ ডাং লগাই দিলে। সেই কণ্যাৰ গাত দীঘল অলংকাৰপূর্ণ চোলা আছিল, কিয়নো বিয়া নিদিয়া ৰাজকুমাৰীসকলে সেইৰূপ চোলা পিন্ধে। 19তেতিয়া তামাৰে নিজৰ মুৰত ছাই ল’লে, আৰু নিজৰ গাত থকা সেই দীঘল অলংকাৰপূর্ণ চোলা ফালি মুৰত হাত দি চিঞৰি কান্দি কান্দি গুচি আহিল।\n20তাৰ পাছত তাইৰ ককায়েক অবচালোমে তাইক সুধিলে, “তোমাৰ ককাই অম্নোন তোমাৰ লগত আছিল নেকি? কিন্তু এতিয়া হে মোৰ ভনী, মনে মনে থাকা, সি তোমাৰ ককাই; এই কথাত বৰকৈ দুখ নকৰিবা।” তেতিয়াৰে পৰা তামাৰ বিষাদ মনেৰে নিজ ককাই অবচালোমৰ ঘৰত থাকিল। 21পাছে দায়ূদ ৰজাই এই সকলো কথা শুনি অতিশয় ক্ৰোদ্ধ হ’ল। 22আৰু অবচালোমে অম্নোনক ভাল বেয়া একোকে নক’লে; কিয়নো তেওঁৰ ভনীয়েক তামাৰক অম্নোনে বলাৎকাৰ কৰাৰ কাৰণে অবচালোমে তাক ঘিণ কৰিলে।\n23সম্পূর্ণ দুবছৰৰ পাছত ইফ্ৰয়িমৰ ওচৰত থকা বালহাচোৰত অবচালোমৰ লোকসকলে মেৰৰ নোম কটা কাম কৰি আছিল৷ তাতে অবচালোমে আটাইকেইজন ৰাজকোঁৱৰক নিমন্ত্ৰণ কৰিলে। 24অবচালোমে ৰজাৰ ওচৰলৈ আহি ক’লে, “চাওঁক, আপোনাৰ এই দাসৰ লগত মেৰৰ নোম কটা লোকসকল আছে৷ এই কাৰণে মই বিনয় কৰোঁ, মহাৰাজ আৰু মহাৰাজৰ দাসসকল আপোনাৰ এই দাসৰ লগত আহক।”\n25তাতে ৰজাই অবচালোমক ক’লে, “সেয়ে নহয় বোপা, আমি সকলোৱে নাযাওঁ; গ’লে তোমাৰ অধিক ভাৰহে হ’ব।” তথাপি তেওঁ বৰকৈ ধৰিলে; কিন্তু ৰজাই যাবলৈ মান্তি নহ’ল যদিও তেওঁক আশীৰ্ব্বাদ কৰিলে। 26তেতিয়া অবচালোমে ক’লে, “যদি সেয়ে নহয়, তেন্তে মোৰ ভাই অম্নোনক আমাৰ লগত যাবলৈ অনুমতি দিয়ক।” তেতিয়া ৰজাই তেওঁক ক’লে, “অম্নোন তোমাৰ লগত কিয় যাব লাগে?”\n27অবচালোমে বৰকৈ ধৰাত ৰজাই অম্নোনক আৰু সকলো ৰাজকোঁৱৰক তেওঁৰ লগত যাবলৈ অনুমতি দিলে। 28অবচালোমে তেওঁৰ দাসসকলক এই আজ্ঞা কৰিলে, বোলে, “ভালদৰে শুন৷ অম্নোনৰ মন কোন সময়ত দ্ৰাক্ষাৰসত প্ৰফুল্লিত হয়, তহঁতে তাক ভালকৈ চাবি আৰু যেতিয়া ‘অম্নোনক আঘাত কৰ’ বুলি মই তহঁতক কম, তেতিয়া তাক বধ কৰিবি, ভয় নকৰিবি; মই তহঁতক জানো হুকুম দিয়া নাই? সাহিয়াল হৈ বীৰত্ব দেখুওৱা।” 29তেতিয়া অবচালোমৰ দাসসকলে তেওঁৰ আজ্ঞাৰ দৰে অম্নোনলৈ কৰিলে। তেতিয়া আন আটাই ৰাজকোঁৱৰসকল উঠি, প্ৰতিজনে নিজ নিজ খচ্চৰৰ পিঠিত উঠি পলাল।\n30তেওঁলোক বাটত থাকোঁতেই দায়ূদলৈ এই বাতৰি আহিল, বোলে, “অবচালোমে আটাইকেইজন ৰাজকোঁৱৰক বধ কৰিলে, তেওঁলোকৰ এজনো অৱশিষ্ট নাই।” 31তেতিয়া ৰজাই উঠি নিজৰ কাপোৰ ফালি মাটিত দীঘল হৈ পৰিল; আৰু তেওঁৰ দাসসকলেও নিজ নিজ কাপোৰ ফালি ৰজাৰ ওচৰত থিয় হৈ ৰ’ল।\n32তেতিয়া দায়ূদৰ ককায়েক চিমিয়াৰ পুত্ৰ সেই যোনাদবে মাত লগাই ক’লে, “সকলো ৰাজকোঁৱৰ যে হত হ’ল, মোৰ প্ৰভুৱে এনে নাভাবক, কিয়নো কেৱল অম্নোনৰহে মৃত্যু হৈছে। কাৰণ অবচালোমৰ ভনী তামাৰক বলাৎকাৰ কৰা দিনৰে পৰা অবচালোমে ইয়াক থিৰ কৰিছিল। 33এতেকে সকলো ৰাজকোঁৱৰ মৰাৰ কথা মোৰ প্ৰভু ৰজাই যেন নিজ মনত ঠাই নিদিয়ে কিয়নো কেৱল অম্নোনহে মৰিছে।”\n34কিন্তু ইয়াৰ ভিতৰতে অবচালোম পলাল। পাছত ডেকা পৰিয়াই চকু তুলি চাই পৰ্বতৰ কাষৰ পৰা নিজৰ পাছফালে থকা বাটেদি অনেক লোকক অহা দেখিলে। 35তাতে যোনাদবে ৰজাক ক’লে, “সৌৱা চাওঁক, ৰাজকোঁৱৰসকল আহিছে; আপোনাৰ দাসৰ কথাৰ দৰে সেয়েই ঘটিল।” 36এই কথা কোৱা মাত্ৰকে ৰাজকোঁৱৰসকল আহি পাই, চিঞৰি কান্দিবলৈ ধৰিলে৷ তাতে ৰজা আৰু তেওঁৰ আটাই দাসসকলেও বৰকৈ কান্দিবলৈ ধৰিলে।\n37কিন্তু অবচালোম পলাই গচুৰৰ ৰজা অম্মীহোৰৰ পুত্ৰ তল্ময়ৰ ওচৰলৈ গ’ল। দায়ূদে প্ৰতিদিনে নিজৰ পুত্ৰৰ কাৰণে শোক কৰিলে। 38এইদৰে অবচালোম পলাই গচুৰলৈ গৈ, তাত তিনি বছৰ থাকিল। পাছত দায়ূদ ৰজাই অবচালোমৰ ওচৰলৈ যাবলৈ হাবিয়াহ কৰিলে কিয়নো তেওঁ অম্নোনৰ মৃত্যু হোৱাত সেই বিষয়ে শান্ত্বনাপ্ৰাপ্ত হৈছিল।


ভাৰতক কোভিড নিয়ন্ত্ৰণৰ উপায় দিলে মাৰ্কিন স্বাস্থ্য বিশেষজ্ঞ এন্থনী ফাউচিয়ে, কি সেই উপায়?\nদেশত এতিয়া কোভিডৰ সংহাৰ। সৌসিদিনালৈ কোভিডে লাখ লাখ লোকৰ প্ৰাণ কাঢ়ি নিয়া আমেৰিকাত এতিয়া কোভিড সম্পূৰ্ণ ৰূপে নিয়ন্ত্ৰণাধীন। আমেৰিকাত আনকি এতিয়া ভেকচিন গ্ৰহণ কৰা লোক সকলে মাস্ক নোহোৱাকৈয়ে ৰাজহুৱা স্থানত ঘূৰি ফুৰিব পৰা হৈছে।\nকিন্তু কোভিড সংক্ৰমণৰ ক্ষেত্ৰত বিশ্বৰ প্ৰথম স্থানত থকা দেশ খনে কি যাদুৰ বলত কোভিড নিয়ন্ত্ৰণ কৰিবলৈ সক্ষম হ’ল বাৰু? আমেৰিকাক কোভিড মুক্ত কৰাৰ ক্ষেত্ৰত উল্লেখযোগ্য অৱদান থকা লোকসকলৰ ভিতৰত মাৰ্কিন ৰাষ্ট্ৰপতি জো বিদেন প্রশাসনৰ স্বাস্থ্য পৰামৰ্শদাতা এন্থনী ফাউচি অন্যতম। তেওঁ সাতগৰাকী মাৰ্কিন ৰাষ্ট্ৰপতিৰ সৈতেও কাম কৰিছিল।\nশেহতীয়াকৈ ভাৰতৰ এটা সংবাদ মাধ্যমত মাধ্যমত ফাউচিয়ে এটা সুন্দৰ সাক্ষাৎকাৰ দিছে। সাক্ষাৎকাৰটোত ফাউচিয়ে ভাৰতৰ শেহতীয়া কোভিড পৰিস্থিতি সন্দৰ্ভত উদ্বেগ ব্যক্ত কৰাৰ লগতে ভাৰতে কিদৰে এই মহা সংকটৰ পৰা মুক্ত হ’ব পাৰিব তাৰো উপায় দিছে।\nফাউচিয়ে কৈছে যে টেলিভিছনত তেওঁ ভাৰতীয় লোকে অক্সিজেনৰ অভাৱত কিদৰে ৰাজপথতে প্ৰাণ ত্যাগ কৰিছে সেয়া দেখিছে। এনে পৰিস্থিতিৰ পৰা মুক্ত হ’বলৈ তেওঁ ভাৰত চৰকাৰক অক্সিজেন, দৰৱ আদিৰ সূচল যোগানৰ বাবে নিৰ্দিষ্ট কৰ্ম বাহিনী গঠনৰ পৰামৰ্শ দিছে।\nতদুপৰি বিষয়ৰ গুৰুত্ব অনুসৰি পৰ্যায় ক্ৰমে সমস্যাসমূহ সমাধানৰ বিষয়ত তেওঁ জোৰ দিছে। সেইমৰ্মে প্ৰথমে ভেকচিন প্ৰদানৰ প্ৰক্ৰিয়াটো কাৰ্যকৰী তুলিব লাগিব।\nযিসকলে যেতিয়ালৈ ভেকচিন লাভ নকৰে তেতিয়ালৈ তেওঁলোকক সুৰক্ষিত কৰি ৰখাৰ ব্যৱস্থা কৰিব লাগিব।ভাৰতৰ পৰা কোভিড খেদি পঠিয়াবলৈ ভাৰতত কমেও কেই সপ্তাহ মানৰ বাবে লকডাউন ঘোষণা কৰাৰো পৰামৰ্শ দিয়ে মাৰ্কিন স্বাস্থ্য উপদেষ্টাগৰাকীয়ে।\nতেওঁ কয় যে লকডাউন দিলে ৰোগ সংক্ৰমণৰ শৃংখল ভাঙিব পৰা যাব আৰু এনেদৰে কোভিড নিয়ন্ত্ৰণলৈ আহিব। লকডাউনৰ জৰিয়তে আমেৰিকাই কোভিড নিয়ন্ত্ৰণত সুফল লাভ কৰা বুলিও তেওঁ কয়।\nকোভিডক বশ কৰিবলৈ সেয়ে লকডাউনৰ বিকল্প আন একো হ’ব নোৱাৰে বুলিও তেওঁ মন্তব্য কৰে।\nভাৰতৰ বিপদকালত বিশ্বৰ সকলো দেশে সহায় কৰিবলৈ আগবাঢ়ি আহিব বুলিও তেওঁ মন্তব্য কৰে।


toilet-in-space-nasa-astronaut-gives-answer-by-video-skd– News18 Assam\nমহাকাশযানত কেনেদৰে মল–মূত্ৰ ত্যাগ কৰে মহাকাশচাৰীয়ে? ভিডিঅ’ দেখিলে অবাক হ’ব আপুনি\nUpdated:October 14, 2020, 2:10 PM IST\nসম্প্ৰতি নিজৰ টুইটাৰ হেণ্ডেলত এটা ভিডিঅ’ পোষ্ট কৰিছে নাছাই। ভিডিঅ’টোত মহাকাশচাৰী ক্ৰিষ্টোফাৰ কেচিডিক দেখা গৈছে।\nLast Updated: October 14, 2020, 2:10 PM IST\nমহাকাশযানত মল–মূত্ৰ ত্যাগ কৰাক লৈ সাধাৰণতে প্ৰশ্নৰ উদ্ৰেগ ঘটে সাধাৰণ মানুহৰ মনত। কিছুদিন পূৰ্বে খবৰ ওলাইছিল যে ২৩ মিলিয়ন মাৰ্কিন ডলাৰ খৰচ কৰি মহাকাশযানত নতুন অত্যাধুনিক টয়লেট স্থাপন কৰা হৈছে।\nআচৰিত হ’বলগীয়া একো নাই। কাৰণ, নাছাই স্পষ্টকৈ কৈছে যে এই প্ৰশ্নটোৱে এজন মহাকাশচাৰীয়ে সৰ্বাধিক শুনিবলহীয়া হয় সাধাৰণ মানুহৰ পৰা! মহাকাশত মাধ্যকৰ্ষণ শক্তিয়ে কাম নকৰে, যিমানে চিঞৰিলেও শুনা নাযায় শব্দ। আৰু আছে বহু প্ৰশ্ন।\nসম্প্ৰতি নিজৰ টুইটাৰ হেণ্ডেলত এটা ভিডিঅ’ পোষ্ট কৰিছে নাছাই। ভিডিঅ’টোত মহাকাশচাৰী ক্ৰিষ্টোফাৰ কেচিডিক দেখা গৈছে। কিদৰে মহাকাশযানৰ টয়লেটে কাম কৰে, কিদৰে মহাকাশত মল–মূত্ৰ ত্যাগ কৰিব লাগে, সেয়া ভিডিঅ’টোৰ যোগেদি বুজাই দিছে।\nকেচিডিয়ে কয় যে, মহাকাশযানৰ টয়লেটক কোৱা হয় ৱেষ্ট এণ্ড হাইজিন কম্পাৰ্টমেণ্ট। দেখিবলৈ ৰে’লৰ টয়লেটৰ দৰে। কিন্তু খবেই সৰু, এজন মহাকাশচাৰীয়ে তাত সামান্য লৰচৰ কৰিব পাৰে।\nকেচিডিয়ে ভিডিঅ’টোত দেখুৱাইছে যে এই ৱেষ্ট এণ্ড হাইজিন কম্পাৰ্টমেণ্টৰ বেৰত কিছুমান বুটাম থকা এটা পেনেল আছে। তাত তিনিটা বুটাম যেতিয়া ইংৰাজীৰ V আখৰটোৰ আকাৰত জ্বলি উঠিব, তেতিয়া বুজা যায় যে টয়লেট প্ৰস্ৰাৱ কৰাৰ বাবে সাজু হৈছে। ইয়াৰ পিছত পাইপ সংলগ্ন এক বিশেষ পদ্ধতিৰে প্ৰস্ৰাৱ কৰিব লাগে।\nমলত্যাগৰ ব্যৱস্থা অৱশ্যে কিছু পৰিমাণে আমাৰ সাধাৰণ পদ্ধতিৰ দৰেই। কমোডৰ দৰেই প্ৰায়। যদিও কমোডৰ সলনি তাত থাকে এটা পাত্ৰ, তাৰ ওপৰত থাকে বহাৰ বাবে ঠাই। প্ৰায় ৫ ইঞ্চি ওখ গাঁতটোৰ ভিতৰত থাকে এটা বেগ। মলত্যাগৰ পিছত সেই বেগ আৰু নিজকে পৰিষ্কাৰ কৰা টয়লেট পেপাৰ একেলগে পেলাই দি পিছৰজনৰ বাবে নতুন এচা বেগ থ’ব লাগে! ভিডিঅ’টো চালে আপুনি আচৰিত নহৈ নোৱাৰিব!\nFirst published: October 14, 2020, 2:10 PM IST


গ্ৰেপ্তাৰ হ'ব নেকি মন্ত্ৰী হিমন্ত! : ভুৱা প্ৰচাৰ চলাই শলঠেকত মন্ত্ৰী গৰাকী; প্ৰদেশ কংগ্ৰেছে তৰিলে গোচৰ\nগ্ৰেপ্তাৰ হ’ব নেকি মন্ত্ৰী হিমন্ত! : ভুৱা প্ৰচাৰ চলাই শলঠেকত মন্ত্ৰী গৰাকী; প্ৰদেশ কংগ্ৰেছে তৰিলে গোচৰ\nউগ্ৰ সাম্প্ৰদায়িক ৰহন সানি গ্ৰেপ্তাৰ হ’ব নেকি মন্ত্ৰী হিমন্ত?\nগুৱাহাটী , November 9, 2020 4:14 pm\nফেইচবুকত ভুৱা প্ৰচাৰ চলাই শলঠেকত পৰিছে মন্ত্ৰী হিমন্ত বিশ্ব শৰ্মা\nএইবাৰ হিমন্তৰ বিৰুদ্ধে গোচৰ ৰুজু কৰিলে অসম প্ৰদেশ কংগ্ৰেছ কমিটিয়ে।\nকংগ্রেছৰ হৈ সাধাৰণ সম্পাদক ৰঞ্জন বৰাই ভঙাগড় থানাত দাখিল কৰে এজাহাৰ।\nবৰ্তমানলৈকে আৰক্ষীয়ে গোচৰ ৰুজু কৰা নাই বুলি জানিব পৰা গৈছে।\nভাৰতীয় দণ্ডবিধিৰ ১৫৩(A) ৰ অধীনত গোচৰ ৰুজু কৰিবলৈ আৰক্ষীক আহ্বান জনায় প্ৰদেশ কংগ্ৰেছে।\nউগ্ৰ সাম্প্ৰদায়িক কথাৰে সমাজত বিষবাষ্প বিয়পোৱাৰ অভিযোগ হিমন্তৰ বিৰুদ্ধে।\nহিমন্ত বিশ্ব শৰ্মাই শিলচৰ বিমান বন্দৰত আজমলৰ সমৰ্থকে এআইয়ুডিএফৰ বিধায়ক ‘আজিজ খান’ জিন্দাবাদটো ‘পাকিস্তান জিন্দাবাদ’ বুলি প্ৰচাৰ চলোৱা বুলি কংগ্ৰেছী নেতাই কয়।\nশীঘ্ৰে হিমন্ত বিশ্ব শৰ্মাক গ্ৰেপ্তাৰ কৰিবলৈ দাবী জনাই কংগ্ৰেছে।\nআৰক্ষীয়ে পক্ষপাতমূলক আচৰণ কৰি প্ৰাপ্তি স্বীকাৰ পত্ৰ দিয়ো ওভোটাই লৈছিল বুলি অভিযোগ প্ৰদেশ কংগ্রেছৰ।\nইয়াকে লৈ উত্তপ্ত পৰিস্থিতিৰ সৃষ্টি হোৱাত পুনৰ প্ৰাপ্তি স্বীকাৰ পত্ৰ কংগ্ৰেছক ঘূৰাই দিয়ে।\nএজাহাৰ দাখিল কৰি আহি প্ৰদেশ কংগ্ৰেছৰ জ্যেষ্ঠ মুখপাত্ৰ দুৰ্গাদাস বড়োৱে সংবাদ মাধ্যমৰ আগত কয় ‘সাম্প্ৰদায়িক মন্তব্যই কিমান কোটি-কোটি মানুহৰ ক্ষতি পাৰে হিমন্ত বিশ্ব শৰ্মাই অনুভৱ নকৰি কেৱল বজৰুৱা প্ৰচাৰ কৰিলে।‘\n‘সামান্য এটা ফেইচবুক পোষ্টৰ বাবে বহুতকে অসম আৰক্ষীয়ে গ্ৰেপ্তাৰ কৰি কাৰাগাৰলৈ পঠিয়াইছে। চিচি কেমেৰা ফুটেজত বহু অপৰাধীক গ্ৰেপ্তাৰ কৰাৰ উদাহৰণ আছে। তেনে ক্ষেত্ৰত মুখ্যমন্ত্ৰীয়ে তেওঁৰ মন্ত্ৰীক সাহস আছে যদি গ্ৰেপ্তাৰ কৰি দেখাওঁক।‘ মুখ্যমন্ত্ৰীক প্ৰত্যাহ্বান জনাই এইদৰে কয় দুৰ্গাদাস বড়োৱে।